Fokora Jojona containing উ\nIdioms starting with 'উ'\nউইচিৰিঙাই ৰঙতে উৰে, হুৰমুৰকৈ পুৰি মৰে ।\nভাল উজ্জ্বল বস্তু দেখিলেই কামৰ বস্তু বুলি ভবা অনুচিত ।\nউঠি পৰি লাগ ৷\nTo be up and doing.\nফল নোপোৱালৈকে নেৰানেপেৰাকৈ চেষ্টা কৰ ৷\nউত্তম-মধ্যম দে ৷\nTo beat black and blue.\nলাখুটি, হাত বা ভৰি আদিৰে অধিকভাবে শাৰীৰিক প্ৰহাৰ কৰ ৷\nউত্তৰে গাজিলে মাৰিবা লৰ, দক্ষিণে গাজিলে জানিবা খৰ। পূৱে গাজিলে থাকিবা শুই, পশ্চিমে গাজিলে নুমাবা জুই ৷\nThis proverb depicts weather conditons and what action one should take. If the sky is opening up in the north, then one should run back home as rain is evident. If sky has opened up in the south, then you can relax. Similarly, if it is in the east, it is going to last for days. If it is happening in the west, thenathunderstorm is likely occur and therefore one should put out open fires.\nউত্তৰ ফালে মেঘে গাজিলে বৰষুণ হোৱাটো খাটাং, গতিকে ঘৰলৈ লৰ মাৰিব লাগে ৷ দক্ষিণে গাজিলে সাধাৰণতে বৰষুণ নহয়, গতিকে নিশ্চিন্তমনে থাকিব পাৰি ৷ ঠিক তেনেকৈ, পূব দিশত মেঘে গাজিলে কেইবাদিনো নেৰানেপেৰাকৈ বৰষুণ হোৱাৰ আৰু পশ্চিমে গাজিলে ধুমুহা অহাৰ সম্ভাৱনা থাকে ৷\nউদক ভেঁটাৰখীয়া পতা\nTo give any important responsible job (like treasurer) to some dishonest fraud people.\nযাৰ যি বস্তুলৈ লোভ থাকে তাকে সেই বস্তুৰ ৰখীয়া পতা, অৰ্থাৎ ভক্ষককে ৰক্ষক পতা কাৰ্য ৷\nউদাৰচৰিতানান্তু বসুধৈব কুটুম্বকম্\nTo the good and generous the whole world is friendly.\nউদাৰচিতা মানুহৰ গোটেই বিশ্বই আত্মীয়ৰ দৰে হৈ উঠে ৷\nউদৰ সাত পুৰুষ গ’ল কেঁচা মাছ খাওঁতেই\nThe idiom is used as an insulting remark to someone who craves for avenues beyond his need and elligibility.\nনিজৰ অৰ্হতা অথবা প্ৰয়োজনতকৈ অধিক সা-সুবিধা উপভোগৰ আকাংক্ষা কৰোঁতা জনক ইতিকিং কৰাৰ অৰ্থত এই যোজনাটি ব্যৱহাৰ হয় ৷\nউনা ভাতে দুনা বল, অধিক ভাতে ৰসাতল\nEating more than neccesary is always bad for health.\nসদায় পৰিমিত আহাৰহে গ্ৰহণ কৰা উচিত; অধিক ভোজন স্বাস্থ্যৰ বাবে হানিকাৰক ৷\nউপকাৰীক অজগৰে খায়\nIt is used to dictateasituation of harming one who has doneafavour\nসহায় কৰোঁতাজনৰে অনিষ্ট কৰাটো বুজাবলৈ এই যোজনাটো ব্যৱহাৰ কৰা হয়৷\nউপজিয়েই গোটা ভাত গিলা\nto try to accomplishadifficult task all at once instead of step by step\nকোনো ডাঙৰ কাম লাহে লাহে কৰিবলৈ চেষ্টা নকৰি একে দোপতে কৰিবলৈ বিছৰা\nউপদেশতকৈ আৰ্হি ভাল ।\nআনক উপদেশ দিয়াতকৈ কোনো কাম নিজে কৰি দেখুৱাব লাগে ।\nউবুৰি খাই পৰা\nto help immensely with all sincerity\nমুকলি মনেৰে সহায়ৰ হাত আগবঢ়োৱা\nউলূৰ লগত বগৰী পোৰা ৷\nSometimes innocent people suffers due to the misdeeds of their bad friends.\nউলূ এবিধ অপতৃণ | তাক নাশ কৰিবলে জ্বলোৱা জুইত কেতিয়াবা কাষতে থকা বগৰী গছো পোৰা যায় | বুজাব খোজা হৈছে যে দুষ্ট লোকৰ সঙ্গত থাকিলে নিৰীহ লোকৰো ক্ষতি হয় |\nউৰহি গছৰ ওৰ বিচৰা\nTo make the speaker annoyed by asking about the roots ofastory unnecessarily\nকোনো এটা কথাৰ আঁতিগুৰি বিচাৰি কওঁতাজনক বিৰক্ত কৰা\nউৰহৰ খং ভগা ঢাৰিত চৰোৱা\nTo show one's anger to somebody who is not responsible for the cause of the anger\nবেলেগৰ ওপৰত উঠা খং নিৰীহৰ ওপৰত প্ৰদৰ্শন কৰা কাৰ্য্য\nউৰি আহি আগুৰি বহা ৷\nTo be quick to occupy or to come as an intruder and dig in firmly.\nকোনো কামত বা সমাজত প্ৰথমৰ পৰা আগভাগ নোলোৱাকৈ, অকস্মাৎ আহি সিংহভাগ আদায় কৰি লোৱা কাৰ্য্য৷\nউৱাদিহ নোপোৱা হ ৷\nTo be in the middle of nowhere on facing problems.\nকোনো বিপদ বা সমস্যাৰ সন্মুখীন হৈ তাৰ সমাধান বিচাৰি হাবাথুৰি খা।


বিনিয়োগ কৰিব লাগে মাত্ৰ ২৫০ টকা! কন্যাৰ নামত এই আঁচনিত ধন বিনিয়োগ কৰিলে লাভ কৰিব ১৫ লাখ টকা...sukanya-samriddhi-yojana-invest just-rupees-250-monthly-and-get-16-lakhs-hb– News18 assam\nবিনিয়োগ কৰিব লাগে মাত্ৰ ২৫০ টকা! কন্যাৰ নামত এই আঁচনিত ধন বিনিয়োগ কৰিলে লাভ কৰিব ১৫ লাখ টকা...\nকন্যা সন্তানৰ এক সুৰক্ষিত ভৱিষ্যতৰ বাবে কেন্দ্ৰীয় চৰকাৰে সুকন্যা সমৃদ্ধি যোজনা নামৰ আঁচনিখন আৰম্ভ কৰিছে। ২০১৫ চনৰ পৰা চলি থকা এই আঁচনিৰ অধীনত বেংক একাউণ্ট যিকোনো ডাকঘৰ বা বাণিজ্যিক বেংকত খুলিব পৰা যায়।\nLast Updated : April 13, 2022, 15:08 IST\nসকলো পিতৃ-মাতৃয়ে জন্মৰ পৰাই নিজৰ কন্যাৰ ভৱিষ্যতৰ বাবে পৰিকল্পনা কৰে। জীয়ৰীৰ পঢ়া-শুনা,উচ্চ শিক্ষা আৰু তাৰ পিছত বিবাহৰ বাবে এতিয়া আৰু চিন্তা নাই। মোদী চৰকাৰৰ এই আঁচনিত ধন বিনিয়োগ কৰিলে সুৰক্ষিত হৈ পৰিব আপোনাৰ কন্যাৰ ভৱিষ্যত।\nকন্যা সন্তানৰ এক সুৰক্ষিত ভৱিষ্যতৰ বাবে কেন্দ্ৰীয় চৰকাৰে সুকন্যা সমৃদ্ধি যোজনা নামৰ আঁচনিখন আৰম্ভ কৰিছে। ২০১৫ চনৰ পৰা চলি থকা এই আঁচনিৰ অধীনত বেংক একাউণ্ট যিকোনো ডাকঘৰ বা বাণিজ্যিক বেংকত খুলিব পৰা যায়। সাধাৰণতে, ৰাজহুৱা ভৱিষ্যত পুঁজি-পিপিএফ একাউণ্ট খোলাৰ সুবিধা থকা বেংকবোৰৰ দৰে সকলো বেংক সুকন্যা সমৃদ্ধি যোজনা একাউণ্ট খোলাৰ সুবিধা প্ৰদান কৰে। এই আঁচনিৰ অধীনত ৭.৬ শতাংশ সুত পোৱা যায়।\nকন্যাৰ ১০ বছৰ হোৱাৰ পূৰ্বে এই আঁচনিৰ অধীনত বেংক একাউণ্ট খুলিব লাগিব। একাউণ্টত প্ৰতিমাহে নূন্যতম ২৫০ টকা বিনিয়োগ কৰিব পাৰে। সেইদৰে সৰ্বোচ্ছ পৰিমাণ হ'ল ১.৫ লাখ টকা।\nসুকন্যা সমৃদ্ধি যোজনাৰ অধীনত একাউণ্ট ২১ বছৰৰ বাবে খোলা হয়। আনকি ছোৱালীজনীৰ বয়স ১৮ বছৰ হ'লেও, একাউণ্টৰ পৰা টকা উলিয়াব পাৰি। সুকন্যা সমৃদ্ধি যোজনাৰ সুতৰ হাৰ ৭.৬ শতাংশ হয়।\nযদি আপুনি আপোনাৰ ছোৱালীৰ একাউণ্টত প্ৰতি মাহে ৩,০০০ টকা বিনিয়োগ কৰে। সেইদৰে আপুনি ইয়াৰ ওপৰত ৭.৬ শতাংশ সুত লাভ কৰিলে ২১ বছৰৰ পিছত জমা ধনৰ পৰিমাণ হ'বগৈ ১৫ লাখ টকা।\nসুকন্যা সমৃদ্ধি যোজনা একাউণ্ট খুলিবলৈ আপোনাক অন্য একাউণ্ট খুলিবলৈ প্ৰয়োজন হোৱাৰ দৰে সাধাৰণ নথি-পত্ৰৰ প্ৰয়োজন হ’ব। ইয়াৰ বাবে ছোৱালীজনীৰ জন্মৰ প্ৰমাণপত্ৰৰ লগতে অভিভাৱকৰ পৰিচয় পত্ৰৰ প্ৰয়োজন হ'ব। যাৰ বাবে পেন কাৰ্ড, ৰেচন কাৰ্ড, ড্ৰাইভিং লাইচেঞ্চ, পাছপোৰ্ট আদি ব্যৱহাৰ কৰিব পাৰি।\nFirst published: April 13, 2022, 15:08 IST


১১ এপ্ৰিললৈকে দেশত অপচয় ৪৫ লাখ কোৰোণা ভেকছিন ! অপচয়ৰ শীৰ্ষত দেশৰ এই ৫খন ৰাজ্য, জানক অসমত কিমান ভেকছিন এনেই গ’ল!– News18 assam\n১১ এপ্ৰিললৈকে দেশত অপচয় ৪৫ লাখ কোৰোণা ভেকছিন ! অপচয়ৰ শীৰ্ষত দেশৰ এই ৫খন ৰাজ্য, জানক অসমত কিমান ভেকছিন এনেই গ’ল!\nWastage of Corona Vaccine :কোভিদ ভেকছিন অপচয়ৰ শীৰ্ষত আছে তামিলনাডু, হাৰিয়ানা, পঞ্জাৱ, মণিপুৰ আৰু তেলেংগানা । ভেকছিনৰ ওপৰত দাখিল কৰা এক RTI প্ৰতিবেদনৰ উত্তৰত ওলাইছে এই আচৰিত পৰিসংখ্যা ।\nLast Updated : April 20, 2021, 15:51 IST\nকোৰোণা ভেকছিনৰ নাটনিৰ খবৰৰ মাজতে প্ৰকাশ পাইছে আন এক উদ্বেগজনক তথ্য৷। খবৰ অনুসৰি ১১ এপ্ৰিললৈকে ভাৰতত প্ৰায় ৪.৫ নিযুত অৰ্থাৎ ৪৫ লাখ কোভিদ-১৯ ভেকছিনৰ অপচয় কৰা হৈছে । এইক্ষেত্ৰত গুৰুত্বপূৰ্ণ কথাটো হ'ল যে ভেকছিন অপচয়ৰ এই ক্ষেত্ৰত শীৰ্ষস্থানত আছে দেশৰ পাঁচখনকৈ ৰাজ্য । ভেকছিনৰ ওপৰত দাখিল কৰা এটা RTI প্ৰতিবেদনৰ উত্তৰত প্ৰকাশ পাইছে এই আচৰিত পৰিসংখ্যা যে ৰাজ্যসমূহে ব্যৱহাৰ কৰা ১০.৩৪ কোটি ভেকছিন ড’জৰ ৪৪.৭৮ লাখ ড’জেই অপচয় কৰা হৈছে।\nএফালে যদি দেশৰ বহু ৰাজ্যই ভেকছিনৰ অভাৱৰ দৰে পৰিস্থিতিৰ সন্মুখীন হৈছে, আনফালে আকৌ একাংশ ৰাজ্যই এনেদৰে ভেকছিন অপচয়ৰ ক্ষেত্ৰত নিৰন্তৰ গতিৰে আগবঢ়া কাৰ্য হতচকিত কৰিছে সকলোকে । শেহতীয়া RTI প্ৰতিবেদনৰ তথ্য অনুসৰি দিশত ১১ এপ্ৰিললৈকে ৪৪.৭৮ লাখ ভেকছিনৰ ড’জ অপচয় কৰা হৈছে আৰু এইক্ষেত্ৰত শীৰ্ষস্থানত আছে তামিলনাডু ৷ ৰাজ্যখনত ১১ এপ্ৰিললৈকে ১২.১০% ভেপছিনৰ ড’জ অপচয় হৈছে ।\nদ্বিতীয়তে ৯.৭৪% অপচয়ৰ সৈতে আছে হাৰিয়ানা । ইয়াৰ পিছতে পঞ্জাৱত ৮.১২%, মণিপুৰত ৭.৮০% আৰু তেলেংগানাত ৭.৫৫% ভেকছিন অপচয় হৈছে।\nআনহাতে দেশত এনে কিছুমান ৰাজ্য আৰু কেন্দ্ৰীয় শাসিত অঞ্চলো আছে য'ত ভেকছিনৰ কোনোধৰণৰ অপচয় কৰা হোৱা নাই । প্ৰাপ্ত তথ্য অনুসৰি, কেৰালা, পশ্চিম বংগ, হিমাচল প্ৰদেশ, মিজোৰাম, গোৱা, দমন আৰু দিউ, আন্দামান আৰু নিকোবৰ দ্বীপ আৰু লক্ষদ্বীপত কোনোধৰণৰ ভেকছিন অপচয় কৰা হোৱা নাই। দিশত ১৬ জানুৱাৰীৰ পৰা ভেকছিন কাৰ্যসূচী আৰম্ভ হৈছিল আৰু সম্প্ৰতি ৪৫ বছৰতকৈ অধিক বয়সৰ লোকসকলকহে দেশত টীকাকৰণ কৰা হৈছে।\nঅন্ধ্ৰ প্ৰদেশ: ১,১৭,৭৩৩\nছত্তীশগড়: ১.৪৫ লাখ\nদিল্লী: ১.৩৫ লাখ\nগুজৰাট: ৩,৫৬ লাখ\nজম্মু আৰু কাশ্মীৰ: ৯০,৬১৯\nমধ্য প্ৰদেশ: ৮১,৫৩৫\nতামিলনাডু : ৫,০৪,৭২৪\nউত্তৰ প্ৰদেশ: ৪,৯৯,১১৫\nউল্লেখ্য যে,শেহতীয়াকৈ, চৰকাৰে টীকাকৰণৰ ওপৰত এক গুৰুত্বপূৰ্ণ সিদ্ধান্ত গ্ৰহণ কৰিছি । নতুন নিৰ্দেশ অনুসৰি, আগন্তুক ১ মে'ৰ পৰা ১৮ বছৰৰ ওপৰৰ সকলো লোককে ভেকছিন প্ৰদান কৰ হ'ব। ইয়াৰ উপৰিও, চৰকাৰে ভেকছিনৰ মূল্য আৰু উপলব্ধতাৰ ওপৰতো গুৰুত্বপূৰ্ণ সিদ্ধান্ত গ্ৰহণ কৰিছে। চৰকাৰে বৰ্তমান পৰ্যায়ক্ৰমে ভেকছিন ড্ৰাইভ চলাই আছে। প্ৰথম পৰ্যায়ত, স্বাস্থ্য সেৱাৰ কৰ্মচাৰীসকলক টীকাকৰণ কৰা হৈছিল। ভেকছিন বৰ্তমানে ৪৫ বছৰতকৈ অধিক বয়সৰ লোকসকলক দি থকা হৈছে।\nFirst published: April 20, 2021, 15:51 IST\nRTITamilnaduVaccination in IndiaVaccine Wastage\nT20 World Cup 2022 Full Schedule: টুৰ্ণামেণ্টৰ বাবে প্ৰতিটো দলৰ সম্পূৰ্ণ সময়সূচী চাওক...\nভালখবৰ! এইসকল শিক্ষকৰ মৰগীয়া বানচ ৫ শতাংশ বৃদ্ধি\nবাঢ়িছে কোভিড, গতিকে No Picnic! প্ৰশাসনে বন্ধ কৰিলে সকলো বনভোজথলী, উলংঘা কৰিলেই কঠোৰ শাস্তি\n'মৰি থাকিম এতিয়া, এৰি দিয়ক...'-স্বাস্থ্য বিভাগৰ লোকক দেখি পলাবলৈ চেষ্টা কৰোতেই ধৰি বান্ধি ভেকচিন দিলে এইজন যুৱকক...\nজোনবিল মেলাত মন্ত্ৰী পীয়ুষ হাজৰিকা, ১৮গৰাকী তিৱা ৰজাক প্ৰদান কৰিলে ৰাজভাট্টা


শ্বাহৰুখ খানে বিজেপিত যোগদান কৰিলেই ড্ৰাগছ চেনী হৈ পৰিব! কোনে কৰিছে এই মন্তব্য!\nবলিউদৰ বাদশ্বাহ শ্বাহৰুখ খানৰ পুত্ৰ আৰিয়ান খানৰ ড্ৰাগছ গোচৰৰ মাজতে কেন্দ্ৰৰ বিজেপি চৰকাৰ তথা দলক উপহাস কৰিছে মহাৰাষ্ট্ৰৰ এজন কেবিনেট মন্ত্ৰীয়ে।\nমহাৰাষ্ট্ৰৰ মন্ত্ৰী ছগন ভুজবলে শনিবাৰে বিজেপি দলক উপহাস কৰি কয় যে, অভিনেতা শ্বাহৰুখ খানে যদি গেৰুৱা দলত যোগদান কৰে তেন্তে ড্ৰাগছ চেনী পাউডাৰ হৈ পৰিব।\nতেওঁ লগতে অভিযোগ কৰে যে, গুজৰাটৰ মুন্দ্ৰা বন্দৰত বৃহৎ পৰিমাণৰ ড্ৰাগছ জব্দ কৰা হৈছিল, কিন্তু এই গোচৰটোৰ তদন্ত কৰাৰ পৰিৱৰ্তে নাৰ্কোটিক্স কণ্ট্ৰ’ল ব্যুৰো নামৰ কেন্দ্ৰীয় সংস্থাটোৱে শ্বাহৰুখ খানক খেদি ফুৰিছে।\nউল্লেখ্য যে, মুম্বাইৰ ক্ৰুইজ শ্বিপ ড্ৰাগছ কেচত শ্বাহৰুখ খানৰ পুত্ৰ আৰিয়ান খানক গ্ৰেপ্তাৰ কৰিছিল নাৰ্কোটিক্স কণ্ট্ৰ’ল ব্যুৰোৱে। তেতিয়াৰ পৰাই সংস্থাটোৰ আৱেষ্টনীত আছে শ্বাহৰুখ তনয় আৰিয়ান।\nগোচৰটোৰ সন্দৰ্ভত যথেষ্ট সক্ৰিয়তা প্ৰদৰ্শন কৰি তদন্ত অব্যাহত ৰাখিছে নাৰ্কোটিক্স কণ্ট্ৰ’ল ব্যুৰোৱে।\nঅথচ গুজৰাটৰ মুন্দ্ৰা বন্দৰত প্ৰায় ৩ টন ড্ৰাগছ জব্দ কৰাৰ পাছতো এই ক্ষেত্ৰত পৰ্যাপ্ত সক্ৰিয়তা দেখুওৱা নাই বুলি অভিযোগ উত্থাপন হৈছে। মুন্দ্ৰা বন্দৰ প্ৰধান মন্ত্ৰী নৰেন্দ্ৰ মোদীৰ ঘনিষ্ঠ পুঁজিপতি গৌতম আদানীৰ মালিকানাধীন হোৱাৰ বাবেই তদন্ত স্থবিৰ হৈ পৰিছে বুলি অভিযোগ উঠিছে।\nএনে সময়তে ছগন ভুজবলৰ এই মন্তব্যই ব্যাপক চৰ্চা লাভ কৰিছে।


June 21 isaspecial day dedicated to music\n২১ জুন সংগীতৰ প্ৰতি উৎসৰ্গিত এটা বিশেষ দিন\nBy দৈনন্দিন বাৰ্তা\t Last updated Jun 21, 2022\nবিশ্ব সংগীত দিৱস 2022 : সংগীতৰ বাবে এটা দিন। সংগীতৰ প্ৰতি উৎসৰ্গিত এটা দিন। বিশ্ব সংগীতৰ সুৰক হৰুৱাবলৈ নিৰ্ধাৰিত এটা দিন।সংগীতৰ অপৰিসীম শক্তি উদযাপন কৰিবলৈ আন্তৰ্জাতিক সংগীত দিৱস উদযাপন কৰা হয়। বিশ্বৰ ১২০ খনতকৈও অধিক দেশে এই দিনটো উদযাপন কৰে।\n১৯৮২ চনত ফ্ৰান্সত “ফেট দে লা মিউজিক” নামৰ এটা অনুষ্ঠান আৰম্ভ হয়। এই দিনটো বিশ্ব সংগীত দিৱস হৈ পৰিছিল। আন এটা ইতিহাস আছে। আমেৰিকান সংগীতজ্ঞ জোৱেল কোহেনে ১৯৭৬ চনত দ্য চামাৰ চল্টিছ উপলক্ষে ফ্ৰান্সত এক গোটেই ৰাতিৰ সংগীত উদযাপনৰ প্ৰস্তাৱ দিছিল। অৱশেষত এইটো বিশ্ব সংগীত দিৱস হৈ পৰিল।\nসংগীত হৈছে আত্মাৰ বস্তু। সুৰৰ জৰিয়তে মানুহক জীৱন্ত কৰা হয়। সংগীতে মানুহক বিভিন্ন ধৰণে স্পৰ্শ কৰে। সুৰৰ জৰিয়তে, মানুহে জীৱনপুনৰ আৱিষ্কাৰ কৰে। ফলস্বৰূপে, বিশ্ব সংগীত দিৱস সংগীত প্ৰেমীসকলৰ বাবে এক বিশেষ দিন।\nভাগ্য! বাদাম কাকুৰ হাতত এতিয়া iphone 13\nটংলা মহাবিদ্যালয়ত যোগ দিৱস পালন\nচলমান খানে পূজা হেগড়েৰ সৈতে কি কৰিছিল! এতিয়া ছ’চিয়েল মিডিয়াত ট্ৰ’লৰ…\n‘বিয়াৰ পাৰ্টিত কাম কৰাৰ সুযোগ পাব মালাইকাই’ পেৰিছৰ পৰা এই বাৰ্তা দিলে…\nকেমেৰাটো অন কৰাৰ লগে লগে, শ্বেহনাজ গিলে আইনাত নিজকে প্ৰশংসা কৰি কৰিলে এই কাম, কিন্তু…\nস্বামীৰ পৰকীয়া প্ৰেমৰ বাবেই প’প ষ্টাৰ ছাকিৰাৰ বিবাহ বিচ্ছেদ…\nমুকেশ আম্বানীৰ পদত্যাগ\nৰণবীৰ-আলিয়া হ’ব পিতৃ-মাতৃ। ট্ৰ’ল খাইছে ৰাখী সাৱন্তে


ব্যৱসায়িক লোকচানত ক'লা যাদুৰ সন্দেহ! অন্ধ বিশ্বাসৰ পৰিণতিত পিতৃৰ হাততে প্ৰাণ হেৰুৱালে তিনি বছৰীয়া কন্যা শিশুৱে\nব্যৱসায়িক লোকচানত ক’লা যাদুৰ সন্দেহ! অন্ধ বিশ্বাসৰ পৰিণতিত পিতৃৰ হাততে প্ৰাণ হেৰুৱালে তিনি বছৰীয়া কন্যা শিশুৱে\nJune 17, 2022 8:15 pm\nভাৰতীয় পৰম্পৰাগত সমাজ ব্যৱস্থাটোৰ সৈতে অসংখ্য অন্ধ বিশ্বাস আৰু কুসংস্কাৰ সংপৃক্ত হৈ আছে। সেয়েহে এই পৰম্পৰাগত সমাজ ব্যৱস্থাটো একৈশ শতিকাৰ এই বিজ্ঞানৰ চমকপ্ৰদ উন্নতিৰ যুগতো অন্ধ বিশ্বাসত ডুব গৈ থকাটো তেনেই স্বাভাৱিক কথাই বুলিব পাৰি। অন্ধ বিশ্বাসৰ ভয়াৱহ পৰিণতিত দেশত অলেখ মৰ্মান্তিক আৰু উদ্বেগজনক ঘটনা সংঘটিত হৈছে। কিন্তু তাৰ পিছতো ইয়াৰ কৱলৰ পৰা উদ্ধাৰ হোৱা নাই দেশবাসী।\nদেশৰ অশিক্ষিত সাধাৰণ লোকৰ কথা বাদেই, প্ৰায়খিনি শিক্ষিত, উচ্চপ্ৰদস্থ ভব্য-গব্য লোকেই প্ৰতিনিয়ত অন্ধ বিশ্বাসৰ চিকাৰ হৈ আহিছে। এতিয়াও নিজৰ উত্থান-পতনৰ বাবে এইসকল লোকে দোষাৰোপ কৰে গ্ৰহ-নক্ষত্ৰক, নহ’লে ভাবি লয় কাৰোবাৰ ক’লা যাদুৰ চিকাৰ হোৱা বুলি। আৰু ইয়াৰ পৰা পৰিত্ৰাণৰ বাবে এইসকলে আশ্ৰয় লয় কিছুমান কুপ্ৰথাৰ।\nএনে অন্ধ বিশ্বাসৰ বাবে বিপদৰ সন্মুখীন হোৱা উদাহৰণ দেশৰ চুকে-কোণে অনেক ওলাব। শেহতীয়াকৈ এনে এক ভয়াৱহ ঘটনা সংঘটিত হৈছে অন্ধ্ৰ প্ৰদেশত।\nৰাজ্যখনৰ নেল্লোৰ জিলাৰ এজন লোকে ক’লা অন্ধ বিশ্বাসৰ বশৱৰ্তী হৈ হত্যা কৰিছে নিজৰে তিনি বছৰীয়া কন্যা সন্তানক। প্ৰকাশিত খবৰ অনুসৰি পেৰাৰেড্ডীপল্লী গাঁৱৰ বেণুগোপাল নামৰ লোকজন নিজৰ ব্যৱসায়ত লোকচানৰ সন্মুখীন হৈছিল।\nএই লোকচানৰ অন্তৰালত কোনো দুষ্ট শক্তিৰ ক’লা যাদুৰ ছাঁ আছে বুলি বিশ্বাস কৰি বেণুগোপালে এই ছাঁ আঁতৰাবৰ বাবে নিজ গৃহত এক ক’লা যাদুৰ অনুষ্ঠান আয়োজন কৰিছিল।\nবেণুগোপালে প্ৰায়ে তেওঁৰ পৰিয়ালক কৈছিল যে তেওঁৰ শনি ভাল নহয়। আনকি ঘটনাটোৰ দিনাও, তেওঁ একে শাৰী বাক্যকে দোহাৰিছিল আৰু এই ‘শনি’ৰ পৰা পৰিত্ৰাণ পাবলৈ পূজা কৰাৰ সিদ্ধান্ত লৈছিল।\nএই পূজাৰ অংশ হিচাপে বেণুগোপালে তেওঁৰ ৩ বছৰীয়া কন্যাৰ গাত হালধিপানী ঢালিছিল। তাৰ পিছতে বেণুগোপালে শিশুটিৰ মুখত সোপা দি শ্বাসৰুদ্ধ কৰি তুলিছিল। আনহাতে বেণুগোপালৰ ডাঙৰ কন্যা সন্তান গৰাকীয়ে ইয়াত বিপদৰ উমান পাই কান্দি কান্দি ঘৰৰ বাহিৰলৈ দৌৰি ওলায় যায়।\nতেওঁ চুবুৰীয়াসকলক এক ভয়াৱহ ঘটনাৰ আশংকাৰ বিষয়ে সতৰ্ক কৰি দিয়ে। চুবুৰীয়া লোকসকলে লগে লগে শিশুটিক উদ্ধাৰ কৰে আৰু ততাতৈয়াকৈ চিকিৎসালয়লৈ লৈ যায়।\nকিন্তু শিশুটিৰ শাৰীৰিক অৱস্থা গুৰুতৰ হৈ পৰাৰ বাবে লগে লগে উন্নত চিকিৎসাৰ বাবে চেন্নাইৰ এখন চিকিৎসালয়লৈ স্থানান্তৰ কৰা হৈছিল। কিন্তু বৃহস্পতিবাৰে পুৱা চিকিৎসাধীন অৱস্থাত শিশুটিৰ মৃত্যু হয়।\nতিনি বছৰীয়া কন্যা শিশুটিৰ মৃত্যুৰ পিছতে শিশুটিৰ পিতৃ বেণুগোপালৰ বিৰুদ্ধে ভাৰতীয় দণ্ডবিধিৰ ধাৰা ৩০২ ৰ অধীনত এটা গোচৰ ৰুজু কৰা হৈছিল। ইতিমধ্যে স্থানীয় আৰক্ষীয়ে হত্যাকাৰী বেণুগোপালক গ্ৰেপ্তাৰ কৰিছে।


Norgest in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Norgest ar byavahar, ppali, parshwakriya, upkaar, kriya-pratikriya aaru satarkatabani\nNorgest के सारे विकल्प देखें\nNorgest की जानकारी\nNorgest ৰ লাভ আৰু ব্যৱহাৰসমূহ- Norgest Benefits & Uses in Assamese- Norgest ar laabh aaru byavaharsamuh\nNorgest ৰ পালি আৰু সেয়া কেনেদৰে ল'ব- Norgest Dosage & How to Take in Assamese - Norgest ar paali aaru xeya kenedore lobo\nNorgest ৰ পাৰ্শ্চক্ৰিয়াসমূহ- Norgest Side Effects in Assamese- Norgest ar parshwakriyasamuh\nNorgest সংক্ৰান্ত সতৰ্কতাবাণীসমূহ- Norgest Related Warnings in Assamese- Norgest xonkranta xatarkatabanisamuh\nঅইন দৰৱৰ সৈতে Norgestৰ গুৰুতৰ ক্ৰিয়া-প্ৰতিক্ৰিয়া- Severe Interaction of Norgest with Other Drugs in Assamese- Oinor xoite Norgest ar gurutor kriya-pratikriya\nNorgest মতভেদসমূহ- Norgest Contraindications in Assamese- Norgest nishedhsamuh\nNorgest ৰ বিষয়ে সততে সোধা প্ৰশ্নসমূহ- Frequently asked Questions about Norgest in Assamese- Norgest ar bikhoye satate xodha prashnasamuh\nখাদ্য আৰু মদৰ সৈতে Norgest ক্ৰিয়া-প্ৰতিক্ৰিয়া- Norgest Interactions with Food and Alcohol in Assamese- khadya aaru modor xoite Norgest kriya-pratikriya\nNorgest ৰ লাভ আৰু ব্যৱহাৰসমূহ - Norgest Benefits & Uses in Assamese - Norgest ar laabh aaru byavaharsamuh\nNorgest তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNorgest ৰ পালি আৰু সেয়া কেনেদৰে ল'ব - Norgest Dosage & How to Take in Assamese - Norgest ar paali aaru xeya kenedore lobo\nNorgest-ৰ উপাদানসমূহ - Norgest Active Ingredients in Assamese - Norgest-ar upadaansamuh\nNorgest ৰ পাৰ্শ্চক্ৰিয়াসমূহ - Norgest Side Effects in Assamese - Norgest ar parshwakriyasamuh\nগৱেষণাৰ ভিত্তিত, Norgest ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNorgest সংক্ৰান্ত সতৰ্কতাবাণীসমূহ - Norgest Related Warnings in Assamese - Norgest xonkranta xatarkatabanisamuh\nNorgest-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Norgest লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nNorgest-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Norgest এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Norgest কি প্ৰভাৱ দেখা গৈছে?\nNorgestৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Norgest কি প্ৰভাৱ দেখা গৈছে?\nNorgestৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Norgest ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Norgest গ্ৰহণ কৰিব পাৰে।\nঅইন দৰৱৰ সৈতে Norgestৰ গুৰুতৰ ক্ৰিয়া-প্ৰতিক্ৰিয়া - Severe Interaction of Norgest with Other Drugs in Assamese - Oinor xoite Norgest ar gurutor kriya-pratikriya\nNorgest তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNorgest মতভেদসমূহ - Norgest Contraindications in Assamese - Norgest nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Norgest লোৱা অনুচিত যাতে -\nNorgest ৰ বিষয়ে সততে সোধা প্ৰশ্নসমূহ - Frequently asked Questions about Norgest in Assamese - Norgest ar bikhoye satate xodha prashnasamuh\nএই Norgest-এ অভ্য়াস বা নিচাৰ সৃষ্টি কৰে নেকি?\nনহয়, Norgest লোৱাটোৱে কোনো আসক্তিৰ সৃষ্টি নকৰে।\nহয়, আপুনি Norgest লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Norgest লওক।\nনহয়, মানসিক ৰোগৰ চিকিত্সাৰ ক্ষেত্ৰত Norgestৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Norgest ক্ৰিয়া-প্ৰতিক্ৰিয়া - Norgest Interactions with Food and Alcohol in Assamese - khadya aaru modor xoite Norgest kriya-pratikriya\nখাদ্য আৰু Norgestৰ ক্ৰিয়া-প্ৰতিক্ৰিয়া\nখাদ্যৰ সৈতে Norgest লোৱাট নিৰাপদ।\nমদ আৰু Norgestৰ মাজৰ প্ৰতিক্ৰিয়া\nNorgestৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nNorgest ৰ অনুকল্প - Substitutes for Norgest in Assamese\nPrevent N खरीदें\nCrina NCR खरीदें\nআপুনি বা আপোনাৰ পৰিয়ালৰ কোনোবাই Norgest লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Norgest ব্যৱহাৰ কৰিছিল নেকি?\nআপুনি কিমান পৰিমাণে Norgest সেৱন কৰিছিল?\nআপুনি Norgest ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Norgest সেৱন কৰে?


বিশ্বকৰ্মা - অসমীয়া ৱিকিপিডিয়া\nস্থাপত্যবিদ্যা আৰু শিল্পৰ দেৱতা\nবিশ্বকৰ্মাক ভাৰতত দুটা ভিন্ন ৰূপত পূজা কৰা হয়। উত্তৰ ভাৰতত বৃদ্ধ বিশ্বকৰ্মাৰ আৰু ৰাজহংস বাহন সেইদৰে পূব ভাৰতত ডেকা ৰূপ আৰু হাতী বাহন\nঔঁ বিশ্বকৰ্মায়ে নমঃ\nতুলাচনী, হাতুৰী আৰু অন্যান্য শিল্পৰ সঁজুলি\nমনু, মায়া, টুষ্টা, বিশ্বজনা, শিল্পী, সৰন্যু আৰু তেওঁৰ ছাঁ ছায়া\nৰাজহাঁহ বা হাতী\nহিমাচল প্ৰদেশৰ মণ্ডিৰ বিশ্বকৰ্মা মন্দিৰত বিশ্বকৰ্মাৰ বিগ্ৰহ\nবিশ্বকৰ্মা (সংস্কৃত: विश्वकर्मान्, Viśvakarmān; অৰ্থাৎ "সকলোৰে সৃষ্টিকৰ্তা") স্থাপত্যবিদ্যা আৰু শিল্পৰ হিন্দু দেৱতা। ঋকবেদৰ মতে তেওঁ তেওঁৰ সৃজনশীল শক্তিৰ বলত গোটেই বিশ্বক ধৰি ৰাখিছে। তেওঁক দৈৱিক স্থাপত্যবিদ, অভিযন্তা আৰু বিশ্বৰ সৃষ্টকৰ্তা হিচাপে গণ্য কৰা হয়। তেওঁ দেৱতাৰ শিল্পী তথা তেওঁক দেৱশিল্পী হিচাপে অভিহিত কৰা হয়। বিশ্বকৰ্মা বৈদিক দেৱতা, ঋগবেদৰ ১০ম মণ্ডলৰ ৮১ আৰু ৮২ সূক্তদ্বয়ত বিশ্বকৰ্মাৰ উল্লেখ আছে।  ঋগবেদ অনুসৰি তেওঁ সৰ্বদৰ্শী আৰু সৰ্বজ্ঞ। তেওঁৰ চকু, মুখমণ্ডল, বাহু আৰু পদ সকলো দিশতে পৰিব্যাপ্ত। তেওঁ বাচস্পতি, মনোজৱ, বদান্য, কল্যাণকৰ্মা আৰু বিধাতা নামেৰে জনাজাত। তেওঁ ধাতা, বিশ্বদ্ৰষ্টা আৰু প্ৰজাপতি। দেৱগুৰু বৃহস্পতিৰ ভগিনী যোগসিদ্ধা তেওঁৰ মাতৃ আৰু অষ্টম বসু প্ৰভাষ তেওঁৰ পিতৃ। \nবিশ্বকৰ্মা লংকা নগৰীৰ নিৰ্মাতা। তেওঁ বিশ্বভুৱন নিৰ্মাণ কৰিছে। বিষ্ণুৰ সুদৰ্শন চক্ৰ, শিৱৰ ত্ৰিশূল, কুৱেৰৰ অস্ত্ৰ, ইন্দ্ৰৰ বজ্ৰ, কাৰ্তিকৰ শক্তি আদি তেওঁ নিৰ্মাণ কৰিছিল। শ্ৰীক্ষেত্ৰৰ প্ৰসিদ্ধ জগন্নাথৰ মূৰ্তিও তেওঁ নিৰ্মাণ কৰিছিল। তদুপৰি বিভিন্ন মন্দিৰ আৰু ৰাজপ্ৰসাদ তেওঁ নিৰ্মাণ কৰিছে বুলি প্ৰবাদ আছে।\nবিশ্বকৰ্মা পূজা[সম্পাদনা কৰক]\n↑ চট্টোপাধ্যায়, কুন্তক. "বাংলায় ঢুকেই ভোলবদল বিশ্বকৰ্মাৰ" (en ভাষাত). anandabazar.com. https://www.anandabazar.com/calcutta/bengal-celebrates-vishwakarma-puja-in-different-style-1.675950.\n↑ (en ভাষাত) Vishvakarman – Oxford Reference. http://www.oxfordreference.com/view/10.1093/oi/authority.20110803120038316.\n↑ Melton, J. Gordon (2011) (en ভাষাত). Religious Celebrations: L-Z. ABC-CLIO. ISBN 9781598842050. https://books.google.co.in/books?id=KDU30Ae4S4cC&pg=PA908&redir_esc=y#v=onepage&q&f=false.\n↑ "Rig Veda: Rig-Veda, Book 10: HYMN LXXXI. Visvakarman.". www.sacred-texts.com. http://www.sacred-texts.com/hin/rigveda/rv10081.htm.\n↑ "Rig Veda: Rig-Veda, Book 10: HYMN LXXXII. Visvakarman.". www.sacred-texts.com. http://www.sacred-texts.com/hin/rigveda/rv10082.htm.\n↑ দেৱদদেৱীৰ পৰিচয় আৰু বাহন ৰহস্য, শ্ৰীশিৱ শংকৰ চক্ৰৱৰ্তী\n↑ পৌৰাণিক অভিধান, সুধীৰচন্দ্ৰ সৰকাৰ\nশ্ৰী বিশ্বকৰ্মা ভগৱান\nযন্ত্ৰৰ দেৱতা বিশ্বকৰ্মা\n"https://as.wikipedia.org/w/index.php?title=বিশ্বকৰ্মা&oldid=295389"ৰ পৰা অনা হৈছে


অলিম্পিকৰ কিংবদন্তি খেলুৱৈ- (দিগন্ত চহৰীয়া) - মুক্ত চিন্তা\nঅলিম্পিকৰ কিংবদন্তি খেলুৱৈ- (দিগন্ত চহৰীয়া)\n১. ৰে ইউৰি\nঅলিম্পিক গেমছ খেলৰ শেষ মঞ্চ। বিশ্বৰ সৰ্ববৃহৎ ক্ৰীড়া সমাৰোহখনত পদক জয় কৰাটো প্ৰতিগৰাকী খেলুৱৈৰ সপোন। কিছুমানৰ সপোন পূৰণ হয় আৰু কিছুমানে শ্ৰেষ্ঠ প্ৰদৰ্শন কৰিও থমকি ৰ’বলগা হৈছে। আকৌ কেইগৰাকীমান খেলুৱৈয়ে যুগান্তকাৰী প্ৰদৰ্শনেৰে কাললৈ খ্যাতি ৰাখি থৈ গৈছে। এনে বহুকেইগৰাকী খ্যাতিমান ক্ৰীড়াবিদ আছে, যিসকলে নেকি পদকৰ জোলোঙা ডাঙৰ কৰি কিংবদন্তি খেলুৱৈৰূপে পৰিগণিত হৈছে । ইয়াৰ ভিতৰত ৰে ইউৰি অন্যতম।\nআগতে অলিম্পিকত এথলেটিকছৰ তিনিটা ইভেণ্ট খুব জনপ্ৰিয় আছিল। ষ্টেণ্ডিং লং জাম্প, ষ্টেণ্ডিং হাই জাম্প আৰু ষ্টেণ্ডিং ত্ৰিপল জাম্প। এইকেইটা ইভেণ্টত এথলিট এগৰাকীয়ে একে ঠাইতে থাকি জঁপিয়াব লাগে। এতিয়াৰ দৰে বহু দূৰৰপৰা দৌৰি অতিৰিক্ত শক্তি গোটোৱাৰ সুযোগ নাপায়। পৰৱৰ্তী সময়ত এই তিনিটা ইভেণ্ট বিলোপ কৰা হয়। অৱশ্যে বিলোপ কৰাৰ পূৰ্বে অলিম্পিকত এই তিনিটা ইভেণ্টৰ অবিসম্বাদী সম্ৰাট আছিল ৰে ইউৰি। ১৯০০ চনত পেৰিছত অনুষ্ঠিত অলিম্পিকত ৰে ইউৰিয়ে তিনিটাকৈ সোণৰ পদক অৰ্জন কৰিছিল। তাকো এদিনতে। ১৬ জুলাইত অনুষ্ঠিত ষ্টেণ্ডিং লং জাম্প, ষ্টেণ্ডিং হাই জাম্প আৰু ষ্টেণ্ডিং ত্ৰিপল জাম্পত আমেৰিকাৰ এথলিটজনে সোণৰ পদক হস্তগত কৰিছিল। ১৯০৪ চনৰ অলিম্পিকতো তেওঁ উক্ত ইভেণ্ট তিনিটাত সোণৰ পদক দখল কৰে। আকৌ ১৯০৬ চনত অনুষ্ঠিত intercalated games আৰু ১৯০৮ চনৰ অলিম্পিকত দুটাকৈ সোণ পদকৰ জোলোঙাত ভৰায়। আগতে intercalated games অলিম্পিকৰ সমপৰ্যায়ৰ আছিল। আন্তৰ্জাতিক অলিম্পিক সমিতিৰ স্বীকৃতিপ্ৰাপ্ত আছিল এই গেমছ। পিছলৈ আন্তৰ্জাতিক অলিম্পিক সমিতিয়ে এই গেমছ বাতিল কৰিলেও এতিয়াও খেলৰ ইতিহাসবিদে intercalated gamesঅক অলিম্পিক গেমছ বুলি অভিহিত কৰি আহিছে। সেই দিশৰপৰা ৰে ইউৰিয়ে অলিম্পিকৰপৰা অৰ্জন কৰা মুঠ সোণৰ পদকৰ সংখ্যা দহটা। Intercalated gamesঅৰ পদক দুটা বাদ দিলেও অলিম্পিকত ব্যক্তিগত সোণৰ পদক জয়ৰ ক্ষেত্ৰত তেওঁ মাইকেল ফেল্পছৰ পিছতে থাকিব। আমেৰিকাৰ কিংবদন্তি ছুইমাৰ ফেল্পছে ২০০৮ চনৰ বেইজিং অলিম্পিকত ৰে ইউৰিৰ সৰ্বাধিক ব্যক্তিগত সোণৰ পদকৰ অভিলেখ ভংগ কৰে। কিন্তু ৰে ইউৰি আধুনিক অলিম্পিক গেমছৰ ইতিহাসৰ অন্যতম শ্ৰেষ্ঠ এথলিট হিচাপে সমাদৃত হৈ থাকিব। ১৮৭৩ চনৰ ১৪ অক্টোবৰত জন্ম গ্ৰহণ কৰা ৰে ইউৰিৰ শৈশৱৰ সময়ছোৱা আছিল যন্ত্ৰণাৰে ভৰা। পলিঅ’ত আক্ৰান্ত হোৱাৰ পৰিণতিত হুইল চেয়াৰ তেওঁৰ সংগী হৈ পৰিছিল। কিন্তু শাৰীৰিক ব্যায়াম আৰু সুচিকিৎসাৰ সুবাদত তেওঁ সুস্থ হয়। পলিঅ নিৰ্মূলৰ বাবে তেওঁ ট্ৰেক এণ্ড ফিল্ডৰ ইভেণ্ট খেলিবলৈ লয়। আৰু এনেদৰেই খেলৰ সৈতে জড়িত হৈ পৰে।\nএকে ঠাইৰপৰা হাই জাম্প, লং জাম্প আৰু ত্ৰিপল জাম্প কৰাটো বৰ সহজ নহয়। কিন্তু ৰে ইউৰিয়ে একে ঠাইতে থাকি ১১ ফুট ৫ ইঞ্চি পৰ্যন্ত লং জাম্প কৰিছিল, তেওঁৰ এই অভিলেখ কোনোৱে ভংগ কৰিব নোৱাৰিলে। ক্ৰীড়া সমালোচকে ৰে ইউৰিক অলিম্পিক গেমছৰ মহান খেলুৱৈ হিচাপে স্বীকৃতি দিছে।\n২. দ্য ফ্লায়িং হাউছৱাইফ\n১৯৪৮ লণ্ডন অলিম্পিক। এগৰাকী এথলিট আহিছিল নেডাৰলেণ্ডছৰপৰা। সেই সময়ত মহিলা এথলিটগৰাকী দুটা সন্তানৰ মাতৃ। ল’ৰাজনৰ বয়স সাত বছৰ। ছোৱালীজনী দুবছৰীয়া। তাতে আকৌ তেওঁ তৃতীয়বাৰৰ বাবে মাতৃ হোৱাৰ পথত। ৩০ বছৰীয়া অন্তঃসত্ত্বা এথলিটগৰাকীক অলিম্পিকলৈ পঠোৱাৰ বাবে দেশীয় সংবাদ মাধ্যমৰ ৰোষত পৰিছিল ডাচ্চ এথলেটিকছ ফেডাৰেচন। সাংবাদিক এজনে মহিলা এথলিটগৰাকীক গৃহস্হালি চম্ভালিবলৈ পৰামৰ্শ দিছিল। বহু শুভাকাংক্ষীয়েও তেওঁক খেলিবলৈ বাধা দিছিল। কিন্তু তেওঁ আছিল অন্য ধাতুৰে গঢ়া। স্বামী তথা প্ৰশিক্ষক Jan blankersঅৰ অনুপ্ৰেৰণাত তেওঁ লণ্ডন অলিম্পিকত খেলি চাৰিটাকৈ সোণৰ পদক জয়েৰে নতুন ইতিহাস ৰচিবলৈ সক্ষম হয়। সেই খেলুৱৈগৰাকী হ’ল ফেনি ব্লেনকাৰ্ছ কোৱেন। জন্মসূত্ৰে পোৱা নাম Francina Elsje Koen। লণ্ডন অলিম্পিকৰ ১০০ মিটাৰ, ২০০ মিটাৰ, ৮০ মিটাৰ হাৰ্ডলছ আৰু ৪×১০০ মিটাৰ ৰিলেত সোণৰ পদক জয় কৰাৰ পিছত গৃহস্হালি চম্ভালিবলৈ কোৱা সাংবাদিকজনলৈ আঙুলি টোঁৱাই কৈছিল, 'I show you'। লণ্ডন অলিম্পিকৰ ইতিহাস সৃষ্টিকাৰী প্ৰদৰ্শনৰ পিছতে তেওঁ দ্য ফ্লায়িং হাউছৱাইফ হিচাপে পৰিচিত হৈ পৰে। এখন অলিম্পিকত চাৰিটাকৈ সোণৰ পদক জয় কৰা বিশ্বৰ প্ৰথম মহিলা ক্ৰীড়াবিদৰ সন্মান এতিয়াও ফেনিৰ শিৰতে আছে। এই ৰেকৰ্ড কোনোৱে ভংগ কৰিব পৰা নাই। ১৯৯৯ চনত আন্তৰ্জাতিক এথলেটিকছ ফেডাৰেচনে ফেনিক শতিকাৰ সৰ্বশ্ৰেষ্ঠ মহিলা এথলিটৰ স্বীকৃতি দিয়ে।\n১৯১৮ চনৰ ২৬ এপ্ৰিলত জন্মগ্ৰহণ কৰা ফেনিয়ে কিশোৰী অৱস্হাত টেনিছ, সাঁতোৰ, জিমনাষ্টিকছ, আইচ স্কেটিং, ফেন্সিং আৰু দৌৰত প্ৰতিদ্বন্দ্বিতা কৰিছিল। পৰৱৰ্তী সময়ত তেওঁ এথলেটিকছৰ প্ৰতি আকৰ্ষিত হৈ পৰে আৰু বাকীবোৰ খেল বাদ দিয়ে। ১৯৩৬ চনৰ বাৰ্লিন অলিম্পিকত তেওঁ ৪×১০০ মিটাৰ ৰিলে আৰু হাই জাম্পত অংশ লয়। কিন্তু পদক জয় কৰিব নোৱাৰিলে। অৱশ্যে ১৯৩৮ চনৰপৰা বিশ্বৰ আগশাৰীৰ এথলিট হিচাপে নিজকে প্ৰতিষ্ঠা কৰিবলৈ সক্ষম হয়। বিশ্বযুদ্ধ চলি থকাৰ সময়ত জাৰ্মান অধিকৃত হলেণ্ডত ফেনিয়ে ছ-টাকৈ বিশ্ব অভিলেখ স্থাপন কৰিছিল।\n১৯৪০ চনৰ ২৯ আগষ্টত তেওঁ প্ৰশিক্ষক Jan Blankersঅৰ সৈতে বিবাহপাশত আবদ্ধ হয়। স্বাভাৱিকতে তেওঁৰ কেৰিয়াৰ শেষ হোৱা বুলিয়েই ধৰি লৈছিল ডাচ্চ মিডিয়াই। অৱশ্যে সেই সময়ত বিয়া হোৱাৰ পিছত মহিলা এথলিটে কেৰিয়াৰ বাদ দিয়াৰ পৰম্পৰা আছিল। কিন্তু ফেনিয়ে খেল বাদ নিদিলে। এই ক্ষেত্ৰত তেওঁৰ প্ৰশিক্ষক স্বামীৰ অনুপ্ৰেৰণা আৰু সাহসক ফেনিয়ে বহুবাৰ উল্লেখ কৰিছে।\n১৯৪৮ চনত লণ্ডন অলিম্পিকত খেলিবলৈ আহিলেও ঘৰত থৈ অহা সন্তানৰ চিন্তাই ফেনিৰ মাতৃ হৃদয় ব্যাকুল কৰি তুলিছিল। আধাতে তেওঁ ঘৰলৈ যোৱাৰ কথাও চিন্তা কৰিছিল। শেষত স্বামীৰ বুজনিত শান্ত হৈ সৰ্বশ্ৰেষ্ঠ প্ৰদৰ্শন দাঙি ধৰে। ফেনিয়ে ১৯৫২ চনৰ হেলছিংকি অলিম্পিকৰ পিছতে কেৰিয়াৰৰ যৱনিকা পেলায়। ২০০৪ চনৰ ২৫ জানুৱাৰিত ফেনি ব্লেনকাৰ্ছ কোৱেনৰ মৃত্যু হয় । কায়িক মৃত্যু হ’লেও বিশ্ব ক্ৰীড়া জগতত চিৰ জ্যোতিষ্মান হৈ থাকিব amazing Fanny.\n৩. দৌৰৰ ৰজা\n"There was something inhumanly stern and cruel about him, but he conquered the world by pure means: withawill that had supernatural power" – ফিনলেণ্ডৰ প্ৰসিদ্ধ ক্ৰীড়া সাংবাদিক Martti Jukolaই পাভো নুৰ্মিৰ বিষয়ে কৰা এই মন্তব্য যথেষ্ট চৰ্চিত আৰু জনপ্ৰিয়। এজন কিংবদন্তি এথলিট হিচাপে গঢ়ি তোলাৰ পথত পাভো নুৰ্মিয়ে বহু ঘাত-প্ৰতিঘাতৰ সন্মুখীন হৈছিল। সতীৰ্থ খেলুৱৈৰ ৰোষৰ বলি হোৱা নুৰ্মিয়ে ১৯৩২ চনৰ লছ এঞ্জেলছ অলিম্পিকত অংশগ্ৰহণৰপৰাও বঞ্চিত হৈছিল। আন্তৰ্জাতিক এমেচাৰ এথলেটিক ফেডাৰেচনে নিলম্বিত কৰাৰ পৰিণতিত লছ এঞ্জেলছ অলিম্পিকত খেলাৰ সুযোগ নাপালেও কিন্তু তেওঁ ইতিমধ্যেই পৰিগণিত হৈছিল দীৰ্ঘ দূৰত্বৰ দৌৰৰ ৰজা হিচাপে।\n১৯১২ চনৰ ষ্টকহম অলিম্পিকত Hannes Kolehmainen নামৰ এথলিটজনে দীৰ্ঘ দূৰত্বৰ দৌৰৰ ইভেণ্টত তিনিটাকৈ সোণৰ পদক জয় কৰিছিল। সেই সময়ত নুৰ্মি ১৫ বছৰীয়া কিশোৰ। Hannesঅৰ প্ৰদৰ্শনে নুৰ্মিৰ কিশোৰ মনত গভীৰভাৱে ৰেখাপাত কৰে আৰু ভৱিষ্যতে এজন বিশ্বমানৰ ধাৱক হোৱাৰ সপোনে উকমুকনি দিয়ে। সপোনৰ প্ৰথমটো খোজ হিচাপে নুৰ্মিয়ে ক্ৰয় কৰে এযোৰ স্পৰ্টছ শ্বু। যোগ দিয়ে Turun Urheiluliitto নামৰ এটা ক্লাবত। এজন সফল এথলিট হোৱাৰ বাবে সকলোখিনি গুণেই আছিল নুৰ্মিৰ। শাৰীৰিক উচ্চতা আৰু ওজনৰ দিশৰপৰা আদৰ্শ এথলিট পাভো নুৰ্মিয়ে অনুশীলন চলোৱাৰ সময়ত এহাতেৰে stopwatch লৈ থাকে। তেওঁৰ প্ৰণালীবদ্ধ ট্ৰেইনিং শৈলী আছিল অইন খেলুৱৈৰ তুলনাত পৃথক। হাৰ নমনা মানসিকতাৰ অধিকাৰী পাভো নুৰ্মিয়ে কাজেই ফিনলেণ্ডৰ ঘৰুৱা ট্ৰেকত কম সময়ৰ ভিতৰতে সফলতা অৰ্জন কৰে।\n১৯২০ চনত এণ্টৱাৰ্প অলিম্পিকত আগ বঢ়োৱা প্ৰভাৱশালী প্ৰদৰ্শনৰ পিছত পাভো নুৰ্মিয়ে প্ৰথমবাৰৰ বাবে আন্তৰ্জাতিক ক্ষেত্ৰত পৰিচিতি লাভ কৰে। সেইখন আছিল তেওঁৰ কেৰিয়াৰৰ প্ৰথম অলিম্পিক। ৫০০০ মিটাৰ দৌৰত তেওঁ ব্যৰ্থ হ’লেও ১০০০০ মিটাৰ, ক্ৰছ কাউন্ট্ৰি ৰেচৰ লগতে টিম ইভেণ্টৰ জৰিয়তে তিনিটাকৈ সোণৰ পদক জয়েৰে বিশ্বজুৰি জনপ্ৰিয়তা অৰ্জন কৰে। এণ্টৱাৰ্প অলিম্পিকৰ পিছত পাভো নুৰ্মিৰ প্ৰদৰ্শন আছিল অবিস্মৰণীয়। দীৰ্ঘ দূৰত্বৰ দৌৰত অপ্ৰতিদ্বন্দ্বী সম্ৰাট হিচাপে পৰিগণিত হৈ পৰা এথলিটজনে ১৯২১ চনত ১০০০০ মিটাৰত প্ৰথমটো বিশ্ব ৰেকৰ্ডৰ অধিকাৰী হয়। ষ্টকহমত অনুষ্ঠিত ৰেচটো সম্পূৰ্ণ কৰিবলৈ তেওঁ সময় লয় ৩০ মিনিট ৪০.২ ছেকেণ্ড। ১৯২৩ চনৰ শেষলৈ তেওঁ ১৫০০, ৫০০০ আৰু ১০০০০ মিটাৰ দৌৰত বহুকেইটা বিশ্ব অভিলেখ স্থাপন কৰিছিল।\n১৯২৪ চনৰ পেৰিছ অলিম্পিক ফিনলেণ্ডৰ বাবে চিৰযুগমীয়া হৈ থাকিব। সেইবাৰৰ অলিম্পিকত পাভো নুৰ্মিয়ে ছদিনৰ ভিতৰত পাঁচটাকৈ সোণৰ পদক জয়েৰে উজলি উঠে। ১৫০০ আৰু ৫০০০ মিটাৰ দৌৰৰ ফাইনেল একেদিনাই দুঘন্টাৰ ব্যৱধানত অনুষ্ঠিত হৈছিল আৰু দুয়োটা ৰেচত নুৰ্মিয়ে শ্ৰেষ্ঠত্ব অৰ্জন কৰিছিল। এয়া কিংবদন্তি এথলিট এজনৰ বাবেহে সম্ভৱ। সেইবাৰৰ অলিম্পিকত তেওঁ জয় কৰা পাঁচটা সোণৰ পদকৰ তিনিটা ব্যক্তিগত ইভেণ্ট। বাকী দুটা দলগত ইভেণ্ট।\n১৯২৫ চনত পাভো নুৰ্মি আমেৰিকা যুক্তৰাষ্ট্ৰ ভ্ৰমণলৈ যায়। পাঁচ মাহ যোৰা ভ্ৰমণসূচীত তেওঁ অভিলেখসংখ্যক ৫৫খন ৰেচত অংশ লৈ ৫৩খনতে চেম্পিয়ন হয়। এখন ৰেচ পৰিত্যক্ত হোৱাৰ বিপৰীতে মাত্ৰ এখনত পৰাজিত হৈছিল তেওঁ। নুৰ্মিৰ এনে অসাধাৰণ প্ৰদৰ্শনৰ পিছতে আমেৰিকান মিডিয়াই তেওঁক দ্য ফ্লায়িং ফিন, ফেণ্টম ফিন আৰু The Finnish Running Marvel আখ্যা দিয়ে। এনে দৰ্শনীয় প্ৰদৰ্শন আগ বঢ়োৱা নুৰ্মিৰ প্ৰদৰ্শন পৰৱৰ্তী সময়ত নিম্নগামী হ’বলৈ ধৰে আৰু ১৯২৮ চনৰ আমষ্টাৰডাম অলিম্পিকত মাত্ৰ এটা সোণৰ পদকতে ক্ষান্ত থাকিবলগীয়া হয়। সোণৰ পদকটো দখল কৰে ১০০০০ মিটাৰ দৌৰত। অৱশ্যে ৫০০০ মিটাৰ আৰু ৩০০০ মিটাৰ বাধা দৌৰত দুটা ৰূপৰ পদক দখল কৰিবলৈও সক্ষম হয়। ১৯৩২ চনৰ লছ এঞ্জেলছ অলিম্পিকৰ বাবে কঠোৰ অনুশীলন চলোৱাৰ সময়ত তেওঁৰ বয়স হৈছিল ৩৫ বছৰ। তেওঁৰ ইচ্ছা আছিল ১০০০০ মিটাৰৰ খিতাপ অক্ষত ৰখাৰ। কিন্তু নিলম্বিত হোৱাৰ পৰিণতিত তেওঁ সেইবাৰৰ অলিম্পিক খেলাৰপৰা বঞ্চিত হয়। অৱশ্যে তিনিখন অলিম্পিকত ৯টা সোণ আৰু ৩টা ৰূপৰ পদক জয়েৰে তেওঁ ইতিমধ্যে বিশ্বৰ সৰ্ববৃহৎ ক্ৰীড়া সমাৰোহখনৰ অন্যতম শ্ৰেষ্ঠ এথলিট হিচাপে সমাদৃত হৈছে ।\nফিনলেণ্ডৰ বন্দৰ চহৰ টুৰ্কুত ১৮৯৭ চনৰ ১৩ জুলাইত জন্মগ্ৰহণ কৰা পাভো নুৰ্মিৰ ১৯৭৩ চনৰ ১১ অক্টোবৰত মৃত্যু হয় ।\nNo Comments : "অলিম্পিকৰ কিংবদন্তি খেলুৱৈ- (দিগন্ত চহৰীয়া)"


কৃষ্ণা সোব্‌তি - অসমীয়া ৱিকিপিডিয়া\n২০১১ চনত সোব্‌তি\n১৮ ফেব্ৰুৱাৰী, ১৯২৫\nগুজৰাট, পঞ্জাব প্ৰভিঞ্চ, ব্ৰিটিছ ভাৰত\n২৫ জানুৱাৰী, ২০১৯ (৯৩ বছৰ)\nকল্পকাহিনী লিখক, প্ৰবন্ধকাৰ\nফটেহ চন্দ কলেজ ফ'ৰ ৱমেন (লাহোৰ)\nডৰ চে বিচ্চুৰি\nসুৰজমুখী অন্ধেৰে কে\nসাহিত্য অকাডেমি বঁটা (১৯৮০)\nসাহিত্য অকাডেমি ফেলোশ্বিপ (১৯৯৬)\nজ্ঞানপীঠ বঁটা (২০১৭)\nকৃষ্ণা সোব্‌তি (ইংৰাজী: Krishna Sobti; ১৮ ফেব্ৰুৱাৰী, ১৯২৫ – ২৫ জানুৱাৰী, ২০১৯) হ'ল এগৰাকী ভাৰতীয় হিন্দী ভাষাৰ সাহিত্যিক তথা প্ৰবন্ধকাৰ। তেওঁৰ উপন্যাস 'জিন্দেগিনামা'ৰ বাবে তেওঁ ১৯৮০ চনত হিন্দী ভাষাৰ সাহিত্য অকাডেমি বঁটা আৰু ১৯৯৬ চনত অকাডেমিয়ে আগবঢ়োৱা সৰ্বোচ্চ সম্মান 'সাহিত্য অকাডেমি ফেলোশ্বিপ' লাভ কৰে। ভাৰতীয় সাহিত্যলৈ আগবঢ়োৱা তেওঁৰ অৱদানৰ বাবে সোব্‌তিয়ে ২০১৭ চনত জ্ঞানপীঠ বঁটা লাভ কৰিছিল। ২০১০ চনত ভাৰত চৰকাৰে সোব্‌তিলৈ ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ বঁটা আগবঢ়ায় যদিও “লেখক হিচাপে মই প্ৰতিষ্ঠাৰপৰা আঁতৰি থাকিব লাগিব। মই ভাবোঁ মই উচিত কামেই কৰিছোঁ।”, বুলি কৈ তেওঁ এই সন্মান গ্ৰহণ কৰাৰপৰা বিৰত থাকে।\nসোব্‌তিক তেওঁৰ ১৯৬৬ চনৰ উপন্যাস 'মিত্ৰৌ মৰজানি'ৰ বাবে জনা যায়, য'ত বিবাহিত মহিলাৰ যৌনতাক সাহসিকতাৰে চিত্ৰন কৰা হৈছে। সোব্‌তি ১৯৮১ চনৰ 'শিৰোমণি বঁটা', ১৯৮২ চনৰ 'হিন্দী অকাডেমি বঁটা', দিল্লীৰ হিন্দী অকাডেমিৰ 'চলাকা বঁটা'ৰ উপৰিও জীৱনজোৰা সাহিত্য সাধনাৰ বাবে ১৯৯৯ চনত 'কথা চূড়ামণি' বঁটা পোৱা প্ৰথমগৰাকী সাহিত্যিক। ২০০৮ চনত তেওঁৰ উপন্যাস 'সময় সৰগম', 'কে কে বিৰলা ফাউণ্ডেচন'ৰ দ্বাৰা স্থাপিত 'ব্যাস সম্মান'ৰ বাবে নিৰ্বাচিত হয়।\nহিন্দী সাহিত্যৰ প্ৰখ্যাত লেখকসকলৰ এগৰাকী, কৃষ্ণা সোব্‌তিৰ জন্ম ১৯২৫ চনৰ ১৮ ফেব্ৰুৱাৰী তাৰিখে পঞ্জাবৰ গুজৰাট নগৰত হয়, যি এতিয়া পাকিস্তানৰ অন্তৰ্গত।তেওঁ 'হছমত' ছদ্মনামেৰে লিখা মেলা কৰিছিল আৰু 'হম হছমত' নামেৰে লিখক আৰু বন্ধুবৰ্গৰ এটি প্ৰবন্ধ সংকলন প্ৰকাশ কৰিছিল। তেওঁৰ অন্যান্য উপন্যাসবোৰ হ'ল- 'ডৰ চে বিচ্চুৰি', 'সুৰজমুখী অন্ধেৰে কে', 'য়াৰৌ কে য়াৰ', 'জিন্দেগিনামা' আদি। সোব্‌তিৰ জনপ্ৰিয় গল্প-সংকলনসমূহ হ'ল- 'নাছিফা', 'চিক্কা বদল গয়া', 'বাদলৌ কে ঘেৰে' আদি। তেওঁৰ নিৰ্বাচিত কামৰ এটি সংকলন 'সোব্‌তি একা চ'হাবাটা'ই প্ৰকাশ কৰিছে। তেওঁৰ যথেষ্ট সংখ্যক গ্ৰন্থ ইংৰাজী আৰু উৰ্দু ভাষাত উপলব্ধ।\n২০১৫ চনত তেওঁৰ উপন্যাস 'দিল-অ'-ডেনিচ'ক 'দ্য হাৰ্ট হেজ ইটচ্ ৰিজন' নাম দি 'কথা বুকচ্'ৰ ৰীমা আনন্দ আৰু মিনাক্ষী স্বামীয়ে ইংৰাজীলৈ অনুবাদ কৰে। কিতাপখনে ভাৰতীয় ভাষাৰ কল্পকাহিনী অনুবাদ বিভাগত 'ক্ৰছবৰ্ড বঁটা' লাভ কৰে।তেওঁৰ গ্ৰন্থৰাজি কেইবাটাও ভাৰতীয় ভাষাৰ লগতে চুইডিছ, ৰাছিয়ান আৰু ইংৰাজী আদি কেইবাটাও বিদেশী ভাষালৈ অনূদিত হৈছে।\nসাহিত্য অকাডেমি বঁটা, ১৯৮০\nসাহিত্য অকাডেমি ফেলোশ্বিপ, ১৯৯৬ (দাদ্ৰিৰ ৰায়তৰ প্ৰতিবাদত এই দুয়োটা সন্মানেই তেওঁ ওভোটাই দিছিল)\nজ্ঞানপীঠ বঁটা, ২০১৭\nচিড়োমণি বঁটা, ১৯৮১\nমৈথেলী চৰণ গুপ্ত সম্মান আৰু অন্যান্য\nভাৰতীয় জ্ঞানপীঠে এটা বিবৃতিত উল্লেখ কৰিছে যে, “সোব্‌তিয়ে তেওঁৰ লিখাত ব্যৱহাৰ কৰা ভাষা হিন্দী, উৰ্দু আৰু পঞ্জাবী সংস্কৃতিৰ আন্তঃমিশ্ৰণৰ দ্বাৰা প্ৰভাৱিত, য'ত তেওঁৰ চৰিত্ৰবোৰ সদায় শক্তিশালী আৰু সাহসী – সমাজৰ দ্বাৰা নিক্ষেপ কৰা সকলো প্ৰত্যাহ্বান গ্ৰহণ কৰিবলৈ সাজু।”\n↑ 1.0 1.1 1.2 1.3 1.4 1.5 "Krishna Sobti – Hindi Writer: The South Asian Literary Recordings Project (Library of Congress, New Delhi Office)". The Library of Congresswww.loc.gov. https://www.loc.gov/acq/ovop/delhi/salrp/krishnasobti.html। আহৰণ কৰা হৈছে: 25 January 2019.\n↑ 2.0 2.1 2.2 2.3 "Jnanpith winning Hindi writer Krishna Sobti passes away" (en-IN ভাষাত). The Hindu. 25 January 2019. https://www.thehindu.com/books/books-authors/jnanpith-winning-hindi-writer-krishna-sobti-passes-away/article26087831.ece.\n↑ 3.0 3.1 "Here are the 33 writers who returned their Sahitya Akademi awards". Indian Express. 27 October 2015. https://indianexpress.com/photo-news/india/here-are-the-33-writers-who-returned-their-sahitya-akademi-awards/22/.\n↑ 4.0 4.1 4.2 4.3 "हिंदी की प्रसिद्ध लेखिका कृष्णा सोबती को 2017 का ज्ञानपीठ पुरस्कार". Firstpost Hindi.4November 2017. https://hindi.firstpost.com/culture/krishna-sobati-64729.html.\n↑ "Look who declined Padma Bhushan this year: two giants of art, literature". Indian Express.9February 2010. http://www.indianexpress.com/news/Look-who-declined-Padma-Bhushan-this-year--two-giants-of-art--literature/577435.\n↑ "Author page". http://www.indiaclub.com/shop/Authorselect.asp?Author=Krishna+Sobti। আহৰণ কৰা হৈছে: 8 April 2008.\n↑ "Krishna Sobti gets prestigious Jnanpith award 2017". The Indian Awaaz.3November 2017. http://theindianawaaz.com/krishna-sobti-gets-prestigious-jnanpith-award-2017/। আহৰণ কৰা হৈছে:3November 2017.\nকৃষ্ণা সোব্‌তিৰ সৈতে সাক্ষাৎকাৰ ইউটিউবত\n"https://as.wikipedia.org/w/index.php?title=কৃষ্ণা_সোব্‌তি&oldid=304923"ৰ পৰা অনা হৈছে\nএই পৃষ্ঠাখন ২৫ অক্টোবৰ, ২০২১ তাৰিখে ০৯:৪৯ বজাত অন্তিম সংশোধন কৰা হৈছিল।


অবৈতনিক ড্রাইভাৰ – নিৰ্মালী বৰমূদৈ – ফটাঢোল\nMay 1, 2019 দৈনন্দিন\t8 Comments\nঅবৈতনিক ড্রাইভাৰ – নিৰ্মালী বৰমূদৈ\n“অই পাখৰী, গাড়ীখন উলিয়াচোন। বজাৰ দুটামান কৰি আহোঁ।”\n“হেই! মই নোৱাৰো, ভাগৰ লাগিছে।”\n“কি হ’ল? কিহৰ ভাগৰ অ’ তোৰ? কি পাহাৰ ভঙা কাম কৰিলি? দিনৰ দিনটো গাভিনী শিয়ালৰ নিচিনাকৈ বিচনাত পৰি পৰি জীৱ নথকাটোৰ লগত টুং টুং টাং টাংহে কৰি আছ? কথা ক’বলৈ আহিছ? ভাগৰ লাগিছে। ৫ মিনিটত গাড়ী উলিয়াই আন।”\nঅনিচ্ছা স্বত্বেও দেউতাৰ গালিসোপা গিলি লৈ মন্ত্ৰমুগ্ধ মানুহৰ নিচিনাকৈ কাপোৰ কানি পিন্ধি ওলালোঁ। গাড়ীখন গেৰেজৰপৰা উলিয়াওঁতে ভাবিও আছোঁ – চাল্লা, আজি যদি মোৰ ঘৰত ল’ৰা এটা থাকিল হয়। এই মাজনীয়েও দুজনীকে ছোৱালী জন্ম দিব লাগেনে বাৰু? কামত সহায় হওক বুলি মাথো নিজৰ সুবিধাৰ কথা ভাবিলে। বাৰু দুজনী ছোৱালী জন্ম পালেই যেনিবা, তৃতীয় সন্তানটোৰ কথা ভবা হ’লে কিনো মহাভাৰতখন অশুদ্ধ হ’ল হয়! এতিয়া মই চবফালে মৰো। চব স্বাৰ্থপৰ এই পৃথিৱীত।গাড়ীৰ দৰ্জাখন মৰাৰ শব্দতহে সম্বিৎ ঘূৰি আহিল। চেঃ। কিবোৰ যে ভাবি আছোঁ! মই নকৰিলে কৰিবনো কোনে? এইবুলি নিজকে সান্ত্বনা দি ষ্টিয়াৰিং পকালো।\nপ্ৰথমে গ’লো কুকুৰা বেপাৰীকেইটাৰ ওচৰলৈ। কুকুৰাৰ ঠেং চাই কোনটো লোকেল, কোনটো ব্ৰইলাৰ যেনেকৈ আমাৰ বছে কৈ দিব পাৰে, প’ষ্টমৰ্টেম কৰোঁতে ডাক্তৰকেইজনেও সিমান সোনকালে মাৰ্দাৰ নে চুইচাইদ ধৰিব নোৱাৰে। আধাঘণ্টামান দৰদামৰ বাকযুদ্ধৰ পিছত কোনোমতে ৭০০ গ্ৰামমান ওজনৰ কুকুৰা এটা কাটিবলৈ চমন জাৰি কৰিলে।\n“তই কুকুৰা কটাৰ ওচৰত ৰৈ থাক। মই সাউৎকৰে কণী দুটামান আৰু পাচলি অলপ কিনি আনো।” এইবুলি গাভৰু জীয়েকজনীক মাংস কটা কচাইকেইটাৰ ওচৰত থৈ গ’ল কোনো চিন্তা নকৰাকৈ।\nইফালে গাভৰু দেখি কচাইৰ বন্ধু বৰ্গবোৰ এজন এজনকৈ গোট খাবলৈ ধৰিলে। বাঃ কি কথা সিহঁতৰ। ড’নাল্ড ট্ৰাম্প, অৰ্থনীতি একো বাদ নপৰিল। তাৰ মাজতে দুটামানৰ যিহে ইংৰাজী শব্দৰ পয়োভৰ। ময়ো পকেটৰপৰা মোবাইলটো উলিয়াই চচিয়েল মিদিয়াত মিছা আন্তৰিকতা দেখুওৱাত লাগি গ’লো – এই ধৰক কাৰোবাৰ ক’লা মলা ফটো এখনত ‘ইউ আৰ লুকিং ৰিয়েলি বিউতিফুল”, কাৰোবাক আকৌ ‘মিচ ইউ চ’ চ’ মাচ্ছ’, ‘ইউ আৰ লাইক মাই এল্দাৰ ব্ৰাদাৰ’ (লাগিলে ব্ৰাদাৰ নাথাককেই) ইত্যাদি ধৰণৰ কমেণ্ট, লাইকৰ বৰষুণ ঢালি আছোঁ। দেউতাই কাহ মৰাৰ শব্দ শুনিয়েই মাংস বেপাৰীজনৰপৰা টোপোলাটো লৈ দেউতাৰ লগত গাড়ীখনৰ ফালে গতি ল’লো।\nএনেকুৱা জোৰত গাড়ীখন ব্ৰেক মাৰি ৰখাইছোঁ যে, নিজকে অলপ সময়ৰ কাৰণে স্পৰ্টছ কাৰ ৰেচাৰ যেন অনুভৱ হ’ল। আচলতে গাড়ীখন ঘূৰাবলৈ লওঁতেই ভৰিটো ব্ৰেকৰ সলনি এক্সেলেটাৰত পৰি গতি বাঢ়ি গৈছিল। তাকে ৰখাবলৈ লওঁতেই অলপ জোৰত ব্ৰেক মাৰিব লগা হ’ল। তাৰপিছৰ দৃশ্যপটটো এনেকুৱা ধৰণৰ – মাংসৰ টোপোলা বাগৰি আহি দেউতাৰ পদধুলা গ্ৰহণ কৰিলে। ইফালে কণীকেইটাইও ইটোৱে সিটোৰ মুখামুখি সংঘৰ্ষত প্ৰাণত্যাগ কৰি গোটেই গাড়ীখন আমোলমোলাই তুলিলে। মোনাৰ বিলাহীকেইটানো কিয় পিচ পৰি থাকিব? সেইকেইটাইও ওলাই আহি ব্ৰেকডালৰ হেঁচা খাই ইহলীলা সম্বৰণ কৰিলে।\n“বাঘেখাতী, বাপেৰৰ মূৰটো চলাইছ এইখন। ৰকেট চলাইছোঁ বুলি ভাবিছ হাঁ? এই ভৰ যৌৱনতে বাপেৰক সিপুৰী পোৱাবলৈ মন তোৰ!”\n“অ’ দেউতা, কি কৈ আছে এইবোৰ? আৰু মোৰ বাপেৰ দেখোন আপুনিয়েই।”\nদেউতাৰ এংগাৰ মুদটো এক্তিভেট হ’ল যি হ’লেই আৰু – “বাপেৰৰ লগত চুপতি কৰিবলৈ আহিছ? চাই আছোঁ তোক মই। আজিৰ পৰা মোৰ গাড়ী হাতেৰে নুচুবি।”\nদুখ, শোক, খং, ৰাগ, অভিমানৰ ককটেইল বনাই ঘৰ পালোহি। দৰ্জাখন প্ৰয়োজনতকৈ বেছি জোৰকৈ মাৰি ওলাই যাবলৈ ধৰোতেই বছে মাতিলেই – “অই তোৰ সেইদাল চেও দেখুৱালে কাম নচলিব মোৰ ওচৰত। পিছফালৰপৰা পাইপ আনি গাড়ীখন ধো।”\n“হে ভগৱান মাৰি নিয়াহে। কেনেকুৱা শত্ৰুলেখীয়া বাপেক এইজন!”\nবিষন্ন মনেৰে দেউতাৰ আদেশ পালন কৰি আছোঁ। তেনেকুৱাতে মা আহিল মোৰ ওচৰলৈ। মায়ে একো ক’বলৈ নাপাওঁতেই মই ক’লো – “চা মা, ঘৰখনত ল’ৰা নাই বুলি যিমান পাৰো ল’ৰাৰ কামবোৰ কৰো। তাৰ উপৰিও তোকো সহায় কৰি দিওঁ। কোন ছোৱালীয়ে এনেকৈ অবৈতনিক ড্ৰাইভাৰৰ কাম কৰিবহে?”\nমায়ে চকু কেইটা ডাঙৰকৈ মেলি মোক চাই কিবা এটা ক’বলৈ ধৰোতেই মই আকৌ থাপ মাৰি ক’বলৈ ধৰিলোঁ – “হাতত কেতিয়াবা পইছা আছেনে নাই সুধি পাইছনে? মাহে ৪০০০ টকা ৰাহি কৰি আছো ড্ৰাইভাৰগিৰি কৰি। আজিতো সীমা চেৰাই গৈছেগে আৰু। গাড়ী ধুবলৈও লগাইছে দেউতাই। এনেকৈ নহ’ব আৰু। গালিও খাম কামো কৰিম। কি বুলি ভাবিছে মোক। নাখাওঁ একো বিহু চিহু। কাইলৈকে গুচি যাম মই।”\n“আৎসা, তেনেকুৱা কথা। হ’ব দে যাগৈ তেন্তে। দেউতাৰে আকৌ কাইলৈ তোক লৈ গোটেইকেইটাৰ কাৰণে বিহুৰ বজাৰ কৰিবলৈ যোৱাৰ কথা কৈছিল। তোৰ কাৰণে নতুন মোবাইল এটা কিনিম বুলিও কৈছিল। তই যদি নাথাক, তেন্তে যোৱাতো কেনচেল কৰি দিওঁ।”\n“হেই হেই! কি কেনচেল কৰগৈ? ৰ ৰ, মই যোৱটোকে কেনচেল কৰি দিওঁ দে। মই খঙৰ ভমকতে যা তা কওঁ অ’। দেউতাক আৰু খং কৰি থাকিম নেকি? ধেমালীহে কৰিছোঁ। দেউতাই খং নকৰিলে কোনেনো কৰিব? বুজিছ মা, দেউতা আখিৰ দেউতা হৌতা হে। মই যাম বুলি ক’বি দেই।”\nমায়েও হাঁহি মাৰি দেউতাক চিঞৰি কোৱা শুনা পালোঁ – “হেৰি শুনিছেনে, আমাৰ অবৈতনিক ড্রাইভাৰ কাইলৈ যাবলৈ বোলে ৰেদী আছে।”\n« চি এম চাৰৰ হেলিকপ্টাৰ – ৰিমঝিম বৰঠাকুৰ\nআইনা ভঙাদি ভাগিব হিয়াখনি…… — দিপাংকৰ চৌধুৰী »\nঐ অবৈতনিক ড্ৰাইভাৰ কেতিয়াবা আমাকো লৈ যাবা হে।মজ্জা লাগিল পঢ়ি।\nএইটো পঢ়ি ভাল লাগি গল দেই৷ মজা হৈছে\nঝাকাছ বুলি কলো। সুন্দৰ লিখনি। ভাল হাহিলোঁ।😜😜😜\nসুন্দৰ ৷ ভাল লাগিল\nসকলোকে অশেষ ধন্যবাদ…


গংগাৰাম পালোৱান আৰু বঙলা ঘৰৰ ভূতঃ এখন মনোগ্ৰাহী কিতাপ - সাহিত্য ডট অৰ্গ\nডঃ প্ৰণৱজ‍্যোতি ডেকাৰ সাধুকথাৰ কিতাপ “গংগাৰাম পালোৱান আৰু বঙলা ঘৰৰ ভূত” কিতাপখন বহু পলমকৈ পঢ়িবলৈ পাইছিলোঁ। ২০০৮ চনত লেখকে আমাৰ ল’ৰাটোক এই কিতাপখন উপহাৰ দিছিল। কিতাপৰ ক্ষেত্ৰত সৰ্বগ্ৰাসী হোৱাৰ বাবেই সাধুকথাৰ কিতাপখন ল’ৰাৰ হাতত দিয়াৰ আগতে নিজেই মেলি লৈছিলোঁ। কিতাপখন ইমানেই আকৰ্ষণীয় আছিল যে এবাৰতে গোটেই কেইটা সাধু পঢ়ি শেষ কৰিছিলোঁ, তাৰ পিছৰ পৰা কেইবাবাৰো সেই সাধুকেইটা ল’ৰাটোকো শুনাইছিলোঁ।\n“পঢ়িলে মজা পোৱা সাধুকথাৰ কিতাপ” বুলি উল্লেখ থকা কিতাপখনত বিশ্ব লোক সাহিত্যৰ পাঁচটা বিখ‍্যাত সাধুৰ অসমীয়া ৰূপান্তৰ সন্নিৱিষ্ট হৈছে। আমাৰ হাতত থকা ১৯৮৬ চনত প্ৰকাশিত দ্বিতীয় সংস্কৰণৰ প্ৰকাশক বৰুৱা এজেন্সীৰ বদন চন্দ্ৰ বৰুৱা। মূল্য পাঁচ টকা। বেটুপাতৰ শিল্পী প্ৰদ‍্যুত কুমাৰ চক্ৰৱৰ্তী।\nকিতাপখনত সন্নিৱিষ্ট “সাধুকথাৰ আকৌ সাধুকথা” শীৰ্ষক অতি গুৰুত্বপূৰ্ণ আৰু অগতানুগতিক পাতনিত ১.১১.৭৮ তাৰিখৰ উল্লেখ থকাৰ পৰা ইয়াৰ প্ৰথম প্ৰকাশ ১৯৭৮ চনত হোৱা বুলি ক’ব পাৰি। জানিব পৰা মতে, ‘বান্ধৱে’ এই কিতাপখন নতুনকৈ প্ৰকাশ কৰিছে।\nবিশ্ব লোক-সাহিত্যৰ মুঠ পাঁচটা বিখ্যাত সাধু সন্নিবিষ্ট হোৱা কিতাপখনৰ আটাইকেইটা সাধুৱেই চিত্তাকৰ্ষক। “পঢ়িলে মজা পোৱা সাধুকথাৰ কিতাপ” বুলি উল্লেখ থকা কিতাপখনৰ আটাইকেইটা সাধুৱেই পাঠকৰ বাবে ‘মজেদাৰ’। মকৰাৰ সাধু (পশ্চিম ভাৰতীয় দ্বীপপুঞ্জৰ সাধু), চোৰ সৰৱজান (ব্ৰহ্মদেশৰ সাধু), ৰজাৰ কটোৱালৰ সাধু, (কোৰিয়া দেশৰ সাধু), দুজন চোৰৰ সাধু (মিচৰীয় সাধু) গংগাৰাম পালোৱান আৰু বঙলা ঘৰৰ ভূত -(চীনদেশীয় সাধু) – আটাইকেইটা সাধুকেই লিখকে ইমান মনোগ্ৰাহীকৈ বৰ্ণনা কৰিছে যে সাধুকেইটা পঢ়ি যোৱাৰ লগে লগে মনৰ মাজেৰে কথাছবিৰ ৰীল একোটাহে চলি যোৱা যেন লাগে।\nকিতাপখনৰ প্ৰথমটো সাধু হৈছে ‘মকৰাৰ সাধু’। বনৰজা বাঘ আৰু আনানচি নামৰ মকৰাৰ কথোপকথন, বাঘৰ চৰ্ত দুটা পুৰণ কৰি বাজীত জিকিবৰ বাবে মকৰাই কৰা অহোপুৰুষাৰ্থ, হাবিৰ জীৱ-জন্তুবোৰৰ মন্তব্য তথা মকৰাৰ কাৰ্য্যকলাপ দেখি সিহঁতৰ মাজত হোৱা প্ৰতিক্ৰিয়াৰ কথা এই সাধুটোত ইমান জীৱন্তভাৱে বৰ্ণনা কৰা হৈছে যে সেইটো থলুৱা সাধু নহয় বুলি অনুমানেই কৰিব নোৱাৰি। পশ্চিম ভাৰতীয় দ্বীপপুঞ্জৰ এই সাধুটোনো কিদৰে সেই অঞ্চলৰ সাধু হ’লগৈ সেই বিষয়েও লেখকে কিতাপখনৰ “সাধুকথাৰ আকৌ সাধুকথা” শীৰ্ষক অগতানুগতিক পাতনিত উল্লেখ কৰিছে। লেখকে কৈছে, “মকৰাৰ সাধু” গল্পটোকে চোৱা যাওক। গল্পটো পশ্চিম ভাৰতীয় দ্বীপপুঞ্জ, মানে জামাইকা, বাহামা আদি দ্বীপবোৰত বাস কৰা মানুহবোৰৰ।\nমজাৰ কথা হ’ল, পশ্চিম ভাৰতীয় দ্বীপপুঞ্জত বাঘ নাই। তেনেহলে মকৰাৰ সাধুৰ বাঘ ক’ৰ পৰা আহি ওলাল? “\nলেখকে ইয়াৰ উত্তৰ দিছে এনেদৰে– “পশ্চিম ভাৰতীয় দ্বীপপুঞ্জৰ আদিম মানুহ, ৰেড ইণ্ডিয়ানবোৰ মৰি-হজি শেষ হৈ গৈছে। এতিয়া তাৰ অধিবাসী হৈছে আফ্ৰিকাৰ পৰা দাস হিচাপে ধৰি অনা নিগ্ৰ’সকলৰ বংশধৰ; চেনিৰ খেতিত কাম কৰিব যোৱা বিহাৰ আৰু উত্তৰ প্ৰদেশৰ ভাৰতীয় লোকৰ বংশধৰ আৰু ইংৰাজসকল। ‘মকৰাৰ সাধু’,বলেৰে ধৰি নিয়া নিগ্ৰ’সকলে ডাহোমি, ঘানা, গিয়েনা আদি পশ্চিম আফ্ৰিকাৰ দেশৰ পৰা লগত লৈ গৈছে। বুঢ়া কোনোবা দাস ককায়ে নাতিয়েকক, সৰুতে নিজে শুনা আনানচি মকৰা আৰু নাহৰফুটুকী বাঘৰ (কাৰণ আফ্ৰিকাতো বাঘ নাই) গল্প কৈছিল। তেনেকৈ গল্পটো পশ্চিম ভাৰতীয় দ্বীপপুঞ্জৰ হ’লগৈ।” সাধাৰণতে লেখকে এনেদৰে সাধু এটাৰ আঁতিগুৰি বৰ্ণনা কৰাটো এক বিৰল ঘটনা বুলি ক’লেও বঢ়াই কোৱা নহয়।\nকিতাপখনৰ দ্বিতীয়টো সাধু হৈছে “চোৰ সৰবজান।” সৰস বৰ্ণনা, সুন্দৰ শব্দচয়নে সাধুটো অতি আকৰ্ষণীয় কৰি তুলিছে। সৰবজানৰ সাধুটো লক্ষ্মীনাথ বেজবৰুৱাৰ “বুঢ়ী আইৰ সাধু”তো অন্তৰ্ভুক্ত হৈ আছে। তথাপিও দুয়োগৰাকী লেখকৰ প্ৰকাশভংগী সুকীয়া, সাধুটোৰ আমেজো সেইবাবেই সুকীয়া। এই সাধুটোৰ বিষয়ে লেখকে কৈছে- “চোৰ সৰবজানৰ সাধুটো বৰ চিনাকি যেন লাগিব। কাৰণ এইটো ব্ৰহ্মদেশৰ সাধু। ব্ৰহ্মদেশ আৰু অসমৰ মাজত আহযাহ, বিয়া-বাৰু চলিছিল, সেয়েহে এই সাধুটোও কেতিয়াবাই অসমলৈ আহি অসমীয়া হৈ গৈছে আৰু “সৰবজানৰ সাধু” নাম লৈছে।\nকিতাপখনৰ “ৰজাৰ কটোৱালৰ সাধু”টোও এটা আমোদজনক সাধু। এই সাধুটো সম্পৰ্কে লেখকে উল্লেখ কৰিছে – “সাধুকথাৰ পিছত কিছুমান সঁচা কথাও থাকে। অলপ মন দি পঢ়িলেই বুজি পায় যে কোৰিয়া দেশত কোনোবা ৰজাৰ দিনত, ৰজাৰ কটোৱালে, মন্ত্ৰীৰ বিশ্বাসঘাতকতাৰ পৰা ৰজাক ৰক্ষা কৰিছিল। কিন্তু কটোৱালে এই বিশ্বাসঘাতকতাৰ কথা কোন মানুহৰ পৰা গম পালে নজনোৱাৰ বাবেই সাধুকথাত ভূত আনিব লগা হ’ল।\n“দুজন চোৰৰ সাধু”টো মিচৰীয় সাধু। আন সকলোকেইটা সাধুৰ দৰে এইটোও এটা আকৰ্ষণীয় সাধু। লেখকৰ মতে; এইটো এটা অতি প্ৰাচীন সাধু। লেখকে এই সাধুটোৰ বিষয়ে কৈছে– “ঠিক এনে এটা গল্প “বাৰাণসীৰ দুজন চোৰ” নাম দি সংস্কৃত ভাষাত “কথা-সৰিত সাগৰ” নামৰ গল্প সংকলনত ঠাই দিয়া আছে। এয়া লিখা হৈছিল আজি প্ৰায় সোতৰ শ বছৰ আগতে। তাৰো প্ৰায় ছয় শ বছৰ আগতে গ্ৰীক ভাষাত হেৰ’ডটাছে গল্পটো লিখিছে। তাৰো প্ৰায় তিনিশ বছৰ আগতে সেই একেটা গল্প ক্ৰীট দেশৰ মানুহে জানিছিল। তাৰো প্ৰায় এহেজাৰ বছৰ আগতে মিচৰ দেশৰ লিখনিত এইটো গল্পৰ কথা উল্লেখ আছে। তাৰ মানে গল্পটোৰ বয়স দেখ দেখকৈ চাৰে তিনি হাজাৰ বছৰ। তাৰোবা কিমান আগতে গল্পটো কোৱা হৈছিল কোনে জানে?”\nপঞ্চম তথা শেষৰটো সাধু হৈছে “গংগাৰাম পালোৱান আৰু বঙলা ঘৰৰ ভূত” শীৰ্ষক সাধুটো এটা ভুতৰ সাধু। সুন্দৰ, সৰস বৰ্ণনাৰে প্ৰথমৰ পৰা শেষলৈকে সকলো পাঠকক ধৰি ৰাখিব পৰা এই সাধুটো মূলতঃ চীনদেশীয় সাধু। চীনা পালোৱানজনে অসমৰ লেখকৰ হাতত পৰি সম্পূৰ্ণ অসমীয়া ‘গংগাৰাম’ নাম পোৱাটোও এটা তাৎপৰ্যপূৰ্ণ দিশ। অৱশ্যে কিতাপখনৰ সূচীত লেখকে “বিশ্ব লোক-সাহিত্যৰ মুঠ পাঁচটা বিখ্যাত সাধুৰ অসমীয়া ৰূপান্তৰ” বুলি উল্লেখ কৰিছে। এই “অসমীয়া ৰূপান্তৰ”ত লেখক সম্পূৰ্ণ সফল হোৱা বুলি ক’লেও বঢ়াই কোৱা নহয়। কিতাপখনৰ প্ৰতিটো সাধুতেই নিভাঁজ অসমীয়া গোন্ধ এটা থকাৰ কথাটো প্ৰতিজন সচেতন পঢ়ুৱৈয়ে অনুভৱ কৰিব। সৰু উদাহৰণ এটা দিলে কথাটো স্পষ্ট হ’ব। “গংগাৰাম পালোৱান আৰু বঙলা ঘৰৰ ভুত” সাধুটোত ভুত দেখি ভয় খোৱা চাহাবে যীশুখৃষ্টক নামাতে, “হে ভগৱান! হে ভগৱান” বুলিহে কয়।\nকিতাপখনৰ বেটুপাত আৰু প্ৰতিটো সাধুৰ আৰম্ভণিতে সন্নিৱিষ্ট চিত্ৰকেইখন অতি সুন্দৰ। চাৰিৰঙী বেটুপাতটোত ৰাতি আন্ধাৰে আবৰি থকা বঙলাৰ সমুখত গংগাৰাম পালোৱান আৰু ভুতৰ দবৰাদবৰিৰ ছবিখন সঁচাকৈয়ে আকৰ্ষণীয়। “মকৰাৰ সাধু”টোৰ আৰম্ভণিতে হাবিৰ মাজত বাঘ, মকৰা আৰু বাঁহত বান্ধ খাই থকা অজগৰডালৰ চিত্ৰ আৰু “চোৰ সৰবজান”ৰ ৰাজসভাৰ চিত্ৰ দুখনে সাধু দুটাৰ সজীৱ ছবি একোখন পাঠকৰ সমুখত দাঙি ধৰে। “ৰজাৰ কটোৱালৰ সাধু”টো মূলতঃ চীনদেশীয় সাধু হোৱা বাবে সাধুটোৰ আৰম্ভণিতে সন্নিৱিষ্ট নায়ক মোনাৰ সাজ-পোচাক চীনা মানুহৰ দৰে। আনহাতে, “দুজন চোৰৰ সাধু” শীৰ্ষক মিচৰীয় সাধুটোত সন্নিৱিষ্ট চিত্ৰত সৈনিক সকলৰ পোচাকত মিচৰীয় ৰূপ এটা দিবলৈ চেষ্টা কৰা হৈছে। “গংগাৰাম পালোৱান আৰু বঙলা ঘৰৰ ভূত” সাধুটোত সন্নিৱিষ্ট চিত্ৰত গায়ে-মূৰে কাপোৰ লৈ শুই থকা গংগাৰামক ভূতটোৱে আক্ৰমণ কৰিবলৈ সাজু হৈছে। এনেদৰে প্ৰতিটো সাধুৰ সৈতে সংলগ্ন চিত্ৰই পাঠকৰ মনোযোগ আকৰ্ষণ কৰে, ছবিখন চালেই সাধুটো সম্পৰ্কে পাঠকে এক ধাৰণা কৰিব পাৰে। ১৯৭৮ চনত প্ৰথমবাৰৰ বাবে প্ৰকাশিত কিতাপখনৰ এই চিত্ৰবোৰে নিশ্চয় টেলিভিছনবিহীন সেই দিনবোৰত পাঠকসকলৰ মনত আলোড়ণৰ সৃষ্টি কৰিবলৈ সক্ষম হৈছিল।\nকিতাপখনত সামান্য দুই এটা ভুল নথকা নহয়। উদাহৰণস্বৰূপে; সূচীপত্ৰ সন্নিবিষ্ট পৃষ্ঠাটোত ‘সূচী’ শব্দটোত দীৰ্ঘ উ কাৰডাল নাই, ১৩ পৃষ্ঠাৰ পঞ্চম দফাত গৰু-ছাগলীৰ পিছত বেপাৰী শব্দটো ৰৈ গৈছে। পিছে কম্পিউটাৰৰ আৱিৰ্ভাৱৰ আগতে, হাতেৰে এটা এটাকৈ আখৰ বাচি বাচি ছপাশালৰ বাবে ফৰ্মা সাজু কৰিব লগা দিনত (hand compose) এনে ভুল অস্বাভাৱিক বুলি ক’ব নোৱাৰি।\nসৰ্বশেষত এটা কথা ক’বলৈ বিচাৰিছোঁ। ডঃ প্ৰণৱজ‍্যোতি ডেকাৰ দৰে বিভিন্ন ক্ষেত্ৰৰ অপ্ৰতিদ্বন্দ্বী লোকজনৰ কিতাপৰ সমালোচনা লিখাৰ ধৃষ্টতা আমাৰ দৰে সামান্য পাঠকৰ নাই। এই লেখাটোও “গংগাৰাম পালোৱান আৰু বঙলা ঘৰৰ ভূত” কিতাপখনৰ পৰিচয়মূলক টোকা হিচাপেই পঢ়িবলৈ পাঠকসকলক অনুৰোধ জনালোঁ। একেজন প্ৰণৱজ‍্যোতি ডেকাই অভিধান লিখিব পাৰে, শব্দকোষ লিখিব পাৰে, অভিধান লিখাৰ ৰোমাঞ্চকৰ অভিযানৰ বৰ্ণনা কৰি তথা ধৰ্ম, জ‍্যোতিষ, ৰত্ন আদিৰ বিষয়ে কিতাপ লিখিব পাৰে, কাকো পৰোৱা নকৰি একেবাৰে মুকলিকৈ আত্মজীৱনী লিখিব পাৰে আৰু আনকি সাধুকথাও লিখিব পাৰে – এই কথা উপলব্ধি কৰাৰ পাছত মনত সৃষ্টি হোৱা পাৰাপাৰহীন বিস্ময়েই এই পৰিচয়মূলক টোকা প্ৰস্তুত কৰিবলৈ আগবঢ়াৰ কাৰণ।


xukhdukh.com May 30, 2015 CHINTAN, DIPANKAR MALLA BARUAH, চিন্তন, দীপাংকৰ মল্ল বৰুৱা,\nবৃদ্ধি পাইছে নেকি\nকেইদিনমান আগতে ব্যৱস্থাপনাত স্নাতকোত্তৰ ডিগ্ৰীধাৰী জেছান আলী নামৰ যুৱক এজনক এটা প্ৰতিস্থানত চাকৰিৰ বাবে অযোগ্য ঘোষণা কৰা হৈছিল, কাৰণ তেওঁ আছিল এজন মুছলমান। সৌ সিদিনা মুম্বাইৰ এটা এপাৰ্টমেণ্টত ভাড়া লোৱা মিছবাহ কাড্ৰী নামৰ যুৱতী নামৰ এটা প্ৰতিস্থানৰ চাকৰিয়াল এগৰাকীক ঘৰ খালী কৰি দিবলৈ নিৰ্দেশ দিয়া হ’ল কাৰণ তেওঁ হ’ল মুছলমান। এই দুয়োটা ঘটনাই তথাকথিত ধৰ্ম নিৰপেক্ষ উদাৰ ভাৰতীয় সমাজৰ কিছুমান অপ্ৰিয় সত্য উদঙাই দিছে।\nএনে ধৰণৰ ঘটনাৰ বাবে সাধাৰণতে চৰকাৰ আৰু চৰকাৰৰ নীতি সমূহক জগৰীয়া কৰা হয়? কিন্তু সঁচাকৈয়ে কেৱল চৰকাৰ জগৰীয়ানে? হিন্দুপ্ৰধান ভাৰতীয় সমাজত উমি উমি জ্বলি থকা মুছলমান বিদ্বেষ কেৱল চৰকাৰৰ দ্বাৰা সৃষ্ট নে? সেইদৰে মুছলমান সকলৰ হিন্দু সকলৰ প্ৰতি থকা বৈৰী ভাৱ কেৱল সাময়িক নে? বহুতে হয়তো ক’বলৈ বিচাৰিব যে কেন্দ্ৰত ভাজপা চৰকাৰ অধিস্থিত হোৱাৰ পৰা আৰু হিন্দুত্ববাদী শক্তি সমূহ সোচ্চাৰ হোৱাৰ পৰা এইবোৰ ঘটনা বেছিকৈ সংঘটিত হৈছে। আন এচামে হয়তো ক’ব যে কেন্দ্ৰত অধিষ্ঠিত ভাজপা চৰকাৰক বদনাম কৰাৰ এয়া এক ষড়যন্ত্ৰ। আন কোনোৱে হয়তো ক’ব হিন্দু মুছলমানৰ মাজত সামাজিক বৈৰীতা ব্ৰিটিছৰ ‘ডিভাইড এণ্ড ৰুল’ আঁচনিৰ ফচল। কাৰোবাৰ ওপৰত দোষ জাপি দিব পাৰিলেই যেন সমস্যাৰ সমাধান হ’ব।\nএনে সমস্যাৰ উত্সৰ বিষয়ে জানিবলৈ হয়তো অধিক গভীৰতালৈ যোৱাৰ প্ৰয়োজন আছে। কিন্তু উত্সৰ সন্ধান কৰিবলৈ গ’লেই বহুদিনৰ কটা ঘাঁ বোৰ আকৌ জিলিকি উঠে। কোনে কাক আগতে আঘাত কৰি থৈছে সেইবোৰ ইতিহাস আকৌ জাগ্ৰত হৈ উঠে। মুছলমানৰ বিৰুদ্ধে হোৱা অন্যায়ৰ বিৰুদ্ধে মুছলমান সকল জাঙুৰ খাই উঠে, সেইদৰে হিন্দুৰ বিৰুদ্ধে হোৱা অন্যায়ৰ বিৰুদ্ধে হিন্দু সকল জাঙুৰ খাই উঠে। বহু সময়ত এই সমস্যাটো আমি সাময়িক ভাৱে পাহৰি থাকিব বিচাৰোঁ। আমি এনে ভাৱ দেখুৱাব বিচাৰোঁ যে, এই সমস্যাটো আমাৰ নহয়, আন কাৰোবাৰহে সমস্যা। আমি ঠিকে আছোঁ, আনবোৰহে ঠিক নহয়।\nআজি ভাৰত এখন তথাকথিত গণতান্ত্ৰিক, ধৰ্ম নিৰপেক্ষ দেশ হ’লেও এই কথা অপ্ৰিয় সত্য যে ধৰ্মৰ নামত দেশৰ মানুহ এতিয়াও মানসিক ভাৱে বিভাজিত হৈ আছে। সেইবাবেই আমাৰ সমাজত হিন্দুপ্ৰধান বা মুছলমান প্ৰধান অঞ্চল গঢ়ি উঠিছে। হিন্দুপ্ৰধান অঞ্চলত যিদৰে মুছলমানৰ প্ৰৱেশ নিষিদ্ধ, সেইদৰে মুছলমান প্ৰধান আঞ্চলতো হিন্দুৰ প্ৰৱেশ নিষিদ্ধ। সেইদৰে সৃষ্টি হৈছে কেৱল হিন্দুৰ বা কেৱল মুছলমানৰ বাবে কিছুমান প্ৰতিষ্ঠান। এনেবোৰ প্ৰতিষ্ঠানত আন ধৰ্মৰ লোকৰ বাবে প্ৰৱেশ নিষেধ কৰা হয়।\nবাহ্যিক ভাৱে আমি সহনশীলতাৰ নাটক কৰি থাকিলেও মানসিক ভাৱে আমি ভাৰতীয় সকলে এতিয়াও সহনশীল হ’বলৈ নিশিকিলোঁ। অসমীয়া সমাজত হিন্দু মুছলমানৰ মাজত সহনশীলতাৰ বিৰল নিদৰ্শন দেখা পোৱাৰ কাৰণ আছিল, পোচাক পৰিচ্ছদ, আচাৰ ব্যৱহাৰ আৰু সাংস্কৃতিক আদান প্ৰদানত অসমীয়া হিন্দু আৰু মুছলমানৰ প্ৰভেদ কম আছিল। কিন্তু ‘অতি মুছলমান’ বাদ বা ‘অতি হিন্দু বাদ’ৰ প্ৰৱেশ হ’বলৈ লোৱাৰ পৰা এই সাতাম পুৰুষীয়া সহনশীলতাত যেন মামৰে ধৰিবলৈ লৈছে। আজিৰ সময়ত বহু সংখ্যক মুছলমানে সাজ পোচাক, আচাৰ ব্যৱহাৰত আৰৱী সংস্কৃতি অনুসৰণ কৰি 'অতি মুছলমান' হ’বলৈ চেষ্টা কৰিছে। সেইদৰে বহু সংখ্যক হিন্দুৱেও ‘অতি হিন্দু’ হৈ মুছলমান সকলক হেয় দৃষ্টিৰে চাবলৈ আৰম্ভ কৰিছে। সেইবাবে আজিৰ অসমীয়া বা ভাৰতীয় সমাজত একতাতকৈ ভাঙোনমুখী মনোভাৱ বেছিকৈ প্ৰকট হৈ উঠিছে। এনে ভাঙোনমুখী মানসিকতাৰ বাববেই এদিন বৃহত হিন্দুস্তান দুটুকুৰা হৈ ভাৰত আৰু পাকিস্তান হৈছিল।\nএতিয়া প্ৰশ্ন হয়, এই সমস্যাটোৰ সমাধান আছেনে? হিন্দুৱে মুছলমানক বা মুছলমানে হিন্দুক অন্যায় কৰা বুলি ৰাষ্টাত আস্ফালন কৰিলেই সমস্যাৰ সমাধান হ’বনে? এই সমস্যাটোৰ সমাধানৰ বাবে আচলতে আমি প্ৰত্যেকেই ব্যক্তিগত ভাৱে দায়িত্ব ল’ব লাগিব। আমি প্ৰত্যেকেই ধৰ্মকেন্দ্ৰিক মানসিকতাৰ উৰ্ধলৈ আহি প্ৰতিজন মানুহকে, প্ৰতিজন ভাৰতীয়কে সমভাৱে গ্ৰহণ কৰিবলৈ শিকিব লাগিব। ধৰ্মীয় ভাৱনা ব্যক্তিগত জীৱনত সীমাবদ্ধ ৰাখি সামাজিক জীৱনত আমি নিৰপেক্ষ ভূমিকা গ্ৰহণ কৰিবলৈ মানসিক ভাৱে প্ৰস্তুত হ’ব লাগিব। সকলো ধৰ্মই সমান আৰু সকলো মানুহেই ঈশ্বৰৰ চকুত একে এই মনোভাৱ ব্যক্তিগত ভাৱে প্ৰতিজন মানুহে গ্ৰহণ কৰিব পাৰিলে এসময়ত হয়তো সমাজত এক পৰিৱৰ্তন আহিব।


তিছ হাজাৰী সংঘাতঃ অধিবক্তাসকলক উদ্দেশ্যি উচ্চতম ন্যায়ালয়ে ক’লে- এখন হাতেৰে কেতিয়াও তালি নাবাজে - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনামনি সোৱণশিৰি জলবিদ্যুৎ প্ৰকল্পত ব্যাপক ভূমিস্খলন, আতংকিত…\nতিছ হাজাৰী সংঘাতঃ অধিবক্তাসকলক উদ্দেশ্যি উচ্চতম ন্যায়ালয়ে ক’লে- এখন হাতেৰে কেতিয়াও তালি নাবাজে\nহাজোৰ সনাতন ডেকাৰ হত্যাকাণ্ডঃ পলাতক খবিৰউদ্দিন আহমেদক গ্ৰেপ্তাৰ... • ৰাজ্যত পুনৰ ১৫ জন নতুন কোৰোনা ৰোগী চিনাক্ত • ৰুদ্ৰ ৰূপ লৈছে কপিলীয়ে, ছিঙিলে ২ টা মথাউৰি, বাসগৃহৰ ভিতৰতো সোমাল পানী, VIDEO • ভয়ংকৰ দৃশ্য! আপুনি পূৰ্বে নেদেখা বিস্ফোৰণ প্ৰত্যক্ষ কৰক, VIDEO • ভাৰতত কোৰোনাৰ সন্ত্ৰাস অব্যাহত, বিগত ২৪ ঘন্টাত মৃত্যু ১৯৪ গৰাকীৰ, আক্ৰান্ত ৬,৫৬৬... • নিজামুদ্দিন মাৰ্কাজৰ তবলিগি জামাতঃ আৰক্ষীয়ে বৃহস্পতিবাৰে ৫৩৬ বিদেশী নাগৰিকৰ বিৰুদ্ধে দাখিল কৰিব ১২খন চাৰ্জশ্বীট • ভাৰতত কোৰোনাত আক্ৰান্ত হৈ মৃত্যু হোৱা লোকৰ সংখ্যা ৪,৫৩৪ জনলৈ বৃদ্ধি • অৱসৰপ্ৰাপ্ত জিলা আৰু চেচন ন্যায়াধীশ ইছমাইল হুছেইন মল্লিকৰ পৰলোকপ্ৰাপ্তি • নামনি সোৱণশিৰি জলবিদ্যুৎ প্ৰকল্পত ব্যাপক ভূমিস্খলন, আতংকিত ৰাইজ • কৃষ্ণাই নৈৰ গৰাখহনীয়াৰ ভয়ংকৰ ৰূপ ধাৰণ\nঅসমীয়া প্ৰতিদিন ৰ দ্বাৰা Nov 8, 2019 ত শেষ সম্পাদনা কৰা হৈছে\nডিজিটেল ডেস্কঃ দিল্লীৰ তিছ হাজাৰী ক’ৰ্টৰ আৰক্ষী-অধিবক্তা সংঘাতক লৈ প্ৰতিবাদৰ ওৰ পৰা নাই। এই সংঘাতৰ কাৰণে এফালে বাৰ কাউন্সিলে যদি আৰক্ষী কৰ্মীক জগৰীয়া কৰি প্ৰতিবাদ সাব্যস্ত কৰিছে, আনফালে সংঘাতৰ কাৰণ অধিবক্তাসকলহে বুলি দাবী কৰিছে দিল্লী আৰক্ষীয়ে। এই সংঘাতক পিছত এতিয়া দিল্লীৰ উপৰিও ওড়িশা, মধ্যপ্ৰদেশ আদি ৰাজ্যৰো অধিবক্তাসকলে প্ৰতিবাদ সাব্যস্ত কৰা দেখিবলৈ পোৱা গৈছে।\nআনহাতে শুকুৰবাৰে ওড়িশাত অধিবক্তাৰ দ্বাৰা পালন কৰা ধৰ্মঘট সম্বন্ধীয় এক শুনানি গ্ৰহণ কৰি উচ্চতম ন্যায়ালয়ে অধিবক্তাসকলক উদ্দেশ্যি কয় যে এখন হাতেৰে কেতিয়াও তালি নাবাজে। সমস্যাৰ সৃষ্টি দুয়োপক্ষৰ পৰা হৈছে। ন্যায়ালয়ে কয়, ‘আমি এই ক্ষেত্ৰত অধিক একো ক’ব নিবিচাৰো। আমি নিশ্চুপ হৈ থকাৰ এক কাৰণ আছে। কোনো এক পক্ষই এয়া দাবী কৰিব নোৱাৰে যে তেওঁলোকে সঠিকভাৱে কৰ্তব্য পালন কৰিছে। কাৰণ এই সংঘাতৰ সৃষ্টিত দুয়োপক্ষৰ সমানে হাত আছে।’\nইফালে আৰক্ষীৰ নিৰ্যাতনক লৈ অধিবক্তাসকলে উচ্চতম ন্যায়ালয়ত দাখিল কৰা আবেদন ন্যায়ালয়ে স্বীকাৰ কৰিবলৈ অস্বীকাৰ কৰে। বাৰ কাউন্সিলৰ অধ্যক্ষ মনন মিশ্ৰাই আদালতত আশা প্ৰকাশ কৰি কয় যে দুই দিনৰ ভিতৰত এই গোচৰৰ নিস্পত্তি হ’ব।\nউল্লেখ্য যে, যোৱা ২ নৱেম্বৰত তিছ হাজাৰী ক’ৰ্ট চৌহদত আৰক্ষী আৰু অধিবক্তাৰ মাজত সংঘাতৰ সৃষ্টি হৈছিল। এই সংঘাতকালত অধিবক্তাসকলে কেইবাখনো বাহনত অগ্নিসংযোগ কৰাৰ পিছত আৰক্ষীয়েও গুলীচালনা কৰিবলৈ বাধ্য হয়। যাৰ ফলত সৃষ্টি হোৱা উত্তপ্ত পৰিস্থিতিত কেইবগৰাকীও অধিবক্তা আৰু আৰক্ষী আহত হ’বলগা হয়।\nউত্তৰ অসমত পথাৰ পৰ্যটনৰ সম্ভাৱনীয়তাঃ ধানৰ জিন বেংক হিচাবে পৰিগণিত লখিমপুৰ, বিলুপ্তপ্ৰায় ২৫০ বিধ থলুৱা ধানৰ সংৰক্ষণ…\nকেন্দ্ৰীয় চৰকাৰে উভতাই ল’ব গান্ধী পৰিয়ালৰ SPG চিকিউৰিটি!\nনিজামুদ্দিন মাৰ্কাজৰ তবলিগি জামাতঃ আৰক্ষীয়ে বৃহস্পতিবাৰে ৫৩৬ বিদেশী নাগৰিকৰ বিৰুদ্ধে…


xukhdukh.com February 18, 2014\n১. প্ৰচান্ত ফুকনৰ "হুইপ নমনাৰ গুষ্টাখী মাফ" নামৰ নাটকখন ডিব্ৰুগড়ৰ পৰা দূৰদৰ্শন যোগে পোনে পোনে প্ৰচাৰ ব্যৱস্থা কৰা হৈছে।ৰহস্য-ৰোমাঞ্চ, বিশ্বাস-সংঘাত, ঠগ-প্ৰৱঞ্চনাৰে ভৰা এই নাটকখন চোৱাৰ আগতে প্ৰেছাৰৰ পিল বা নহৰু চোবাই সাজু লৈ লবলৈ দৰ্শকলৈ আহ্বান জনাইছে কেন্দ্ৰটোৰ জন-সম্পৰ্কৰক্ষী বিষয়াই।\n২. কইনাধৰা গণিত শাস্ত্ৰ বিশ্ববিদ্যালয়ৰ মুৰব্বী ৰসাল গগৈয়ে ৰবীন সৰুদলৈয়ে অংক নাজানে বুলি ঘোষণা কৰিছে। তেওঁ ভাল অংক জনা কংগেচী মানুহৰ তালিকা অচিৰেই তেখেতৰ ৱেবচাইট বিড়াল-তপস্বী.কম যোগে ৰাজহুৱা কৰিব বুলি জানিব পৰা গৈছে।\n৩. মানুহে ভাত খাবলৈ নাপালে পিজ্জা খাব লাগে বুলি পৰামৰ্শ আগবঢ়াই দেশত স্বীকৃতি লাভ কৰা ৰাহুল ওৰফে পাপ্পুৱে কালি ঘোষিত বাজেটৰ পাছতে নিজৰ প্ৰতিক্ৰিয়া ব্যক্তি কৰিছে। এতিয়া চাইকেল কিনিবলৈ শকতি নথকা সকলে অন্তত বাৰশ টকালৈ দাম কমোৱা নেন' গাড়ী কিনাৰ কথা চিন্তা কৰিব পাৰিব বুলিও পাপ্পুৱে আশা প্ৰকট কৰিছে, আৰু কিনোতা সকললৈ আগতীয়া শুভেচ্ছা জ্ঞাপন কৰিছে।\n৪. অহা নাৰী দিৱসত সদৌ অসম আধুনিকা গাভৰু সংঘৰ সৌজন্যত অনুষ্ঠিত হব ত্ৰিশ কিলমিটাৰ যোৰা স্কুটি যাত্ৰা। আধুনিক সমাজৰ নাৰীৰ অবিচ্ছেদ্য বাহন খন চলোৱাৰ জৰিয়তেই দেশৰ পৰা এলান্ধু কলীয়া কু-সংস্কাৰ দলিয়াই পেলাব পৰা যাব বুলিও সজাগতা যাত্ৰাটোৰ আহ্বায়িকা তনুশ্ৰী বৰুৱাই ব্যক্ত কৰিছে আৰু এই মাহৰ ভিতৰতে ঘৰত পেচ পাতি স্কুটি কিনি লবলৈ সকলো গাভৰুক আহ্বান জনাইছে।\n৫. দিল্লীত প্ৰথমে দিল্লীৰ চৰকাৰৰ শাসন চলে বুলি মানুহৰ ভুল ধাৰণা হৈছিল। পাছত মুখ্যমন্ত্ৰীয়ে ৰাস্তাত এৰাতি শুই সেই ভুল ভাঙি দিয়ে আৰু ইয়াত কেন্দ্ৰীয় গৃহমন্ত্ৰীৰহে শাসন চলে বুলি মানুহে ভাবিবলৈ লয়। পিচে কালি চচিয়েল মেডিয়াত উৰি ফুৰা বাতৰিৰ পৰাহে দিল্লীত প্ৰকৃততে যে খাপ পঞ্চায়তৰহে শাসন চলে সেই কথা স্পষ্ট হৈ পৰে। খাপৰ বাপ সকলৰ ভয়ত এতিয়া ৰাতি দেৰিলৈ টিঘিল ঘিলাই ফুৰা সকলে ভয়তে থৰহৰি কঁপি উঠা বুলিও গুজৱ ওলাইছে।\n৬. হাজাৰ হাজাৰ টেট মাষ্টৰে পইচা নিদিয়াকৈ অসমত চাকৰি পালে, অথচ দেশৰ স্মাৰ্টতম মানুহ বুলি খ্যাতি তথা প্ৰতিস্থা লভিবলৈ চেষ্টা কৰা নৰেন কাই মোদী নামৰ চিন্তাশীল মানুহজনে ফুতকে নাপালে। কোনে এই খবৰ লুকুৱাই ৰাখিলে, আৰু লক্ষ্মীনাথ বেজবৰুৱাৰ নাম লক্ষ্মীকান্ত কৰি ভাষণত লিখিলে, সেই সম্পৰ্কে সৰ্ব-আনন্দ দাই এক তদন্ত ঘোষণা কৰিছে। ৰাজ্যসভাৰ কেচটো ৰাইজে পাহৰাৰ পাছতে এই তদন্তৰো ফলাফল ঘোষণা কৰি এনেই এদিন বাতৰিৰ শিৰোনামা দখল কৰি নিয়মটো কৰি দিব বুলি জানিব পৰা গৈছে।\n৭. এতিয়াৰ পৰা অসমৰ প্ৰতিবাদী জনতাই পাব সকাহ। নিৰ্বাচন নোযোৱালৈ প্ৰতিবাদী জনতাক হাঁহিমুখে কফি-চফি খোৱাই স্মাৰক পত্ৰ লবলৈ নিৰ্দেশ জাৰি কৰিলে ৰসাল গগৈয়ে। এই কেইদিনত বন্দুকৰ গাদীৰে খুন্দিয়ালে কম সময়তে নিৰ্বাচনলৈকে মানুহে কেনেবাকৈ পিঠিৰ বিষ নেপাহৰিব লাগিলে ৰাহুল মাইনাৰ ৰাজপাতত ভাত খোৱা নহবগৈ বুলিয়ে তেখেতে এই নিৰ্দেশ দিয়া বুলি জানিব পৰা গৈছে। মোদীয়ে চাহ খুওৱাৰ বাবে, চাৰে বিদেশী কফি খুৱাবলৈকো কাঢ়া নিৰ্দেশ দিয়াৰ গোপন খবৰ।\n৮. সদৌ বুঢ়া ছাত্ৰ সন্থাৰ পৰাও পদুম পাৰ্টিলৈ নেতা ঢাপলি মেলাৰ সৰস খবৰ। হাতীৰ পৰা লাহকৈ নামি মাউতদাই গৈ মনে ভাবি থোৱা সমষ্টি দখল কৰিব বুলি ভয়তে সোনকালেই ছাত্ৰ সন্থা এৰি নিজৰ ছীট বুকিং কৰিবলৈহে এনে লৰা-ধপৰা লাগিছে বুলি জানিব পৰা গৈছে। ইস্ আগতে হাতীত থাকোতেটো ঠাই খালী নকৰিলে, এতিয়া পদুমতে চীট ব্লক কৰিবলৈ আহে বুলিও এনে বয়সীয়া ছাত্ৰ নেতাই পেচ ধৰাৰ বাতৰি পোৱা গৈছে।\n৯. কালি নগালেণ্ডৰ পৰা আহি যোৰহাটৰ সীমাত কেইবালাখ কচুপাত ফালি থৈ যোৱাৰ ঘটনা ঘটে। পিছে অভিলেখ সংখ্যক কচুপাত ফালি থৈ যোৱাৰ পাছতো দুৰ্বত্ত সকলে অভিলেখ বৰুৱাৰ কাৰ্যালয়ত ৰেজিষ্ট্ৰেচনৰ ধন জমা নিদিয়াৰ বাবেই এই অভিলেখ ৰেকৰ্ড কৰিব পৰা নগল বুলি যোৰহাটৰ শাখা কাৰ্যালয়ৰ পৰা গম পোৱা গৈছে। আন-অফিচিয়েল খবৰ মতে এয়া বিশ্বৰ সবাতোতকৈ বেছি সংখ্যক কচুপাত অতি কম সংখ্যক মানুহে, অতি কম সময়তে ফালি থৈ যোৱাৰ ঘটনাই। কিন্তু ফীজ নিদিয়াৰ বাবে এই সফলতাই গীনিজ বুকৰ ৰেকৰ্ডৰ পৰাও বঞ্চিত হব লগা হ'ল।\n১০. অৰুণাচলত সাংবাদিকৰ সুৰক্ষাৰ অভাৱত বন্ধ হৈছে দৈনিক বাতৰি কাকতৰ প্ৰকাশ। শাসকক গালি গালাজ কৰি থকাবোৰক কোনে সুৰক্ষা দি থাকিব বুলিও এজনে মন্ত্ৰীয়ে মনৰ আচল কথাটো ব্যক্ত কৰিছে। ইলেকচনলৈ এনে গালি পৰা পেপাৰ বন্ধ হৈ থাকিলেই ভাল পাব বুলিও তেখেতে এজন বন্ধুক কোৱা বুলি জানিব পৰা গৈছে।\nBy xukhdukh.com on February 18, 2014


ভৰ - সাহিত্য ডট অৰ্গ\nলেখক- স্বপ্না দত্ত ভৰালী\nইফালে সিফালে পিন্ধি যোৱা আধাপুৰণি কাপোৰ দুযোৰমান আৰু ঘৰত লবলৈ বুলি তাই নিজে বোৱা আশীসূতাৰ চাদৰ দুখনৰ বাহিৰে আন একো লোৱা নাই ৰূপালীয়ে। গহণা গাঁঠৰিৰ পৰা বিয়াত দিয়া গুণাৰ মেইনচেটজোৰলৈকে ভি আই পি টোতে ভৰাই থোৱা আছে। সেইটো ভি আই পি আক’ বিয়াৰ দিনা আহিব নোৱাৰি পাছত ছুটিত আহোঁতে তাইৰ ঘৰলৈ বুলি এপাক মাৰিবলৈ অহা, ডিফেন্সত কৰা তাইৰ বৰদেউতাকৰ ল’ৰাটোয়ে অনা। পাতল আকাশী ৰঙৰ, আৰ্মীৰ পোছাকৰ দৰে খবলা খবলি ফুল থকা ভাঠ বটলগ্ৰীন ৰঙৰ কভাৰ এটা পিন্ধাই থোৱা ভি আই পি টোত তাই পাটৰ কাপোৰ কেইযোৰৰ লগতে গহণা গাঁঠৰি কেইটাও ভৰাই লক্ কৰি চাবিটো সদায় তুলিৰ তলতে থৈ দিয়ে। সেইবোৰৰ এতিয়া আৰু তাই প্ৰয়োজন অনুভৱ কৰা নাই। দেউতাকৰ ঘৰৰপৰা পিন্ধি অহা ৰূপৰ ৰিংযোৰ আৰু শিকলি ডিজাইনৰ চেইনডাল অৱশ্যে গাতেই আছে। সেয়ানো কিয় এৰি যাব! বাকী কালিলৈকে সম্পূৰ্ণ তাইৰ অধিকাৰত থকা বস্তুবোৰৰ প্ৰতি আজি তাইৰ অনীহা আহিছে। বস্তুৰ লগতে মানুহটোলৈকো।\nমানুহটো আলেঙে আলেঙে আছে। তাইৰ মুখামুখি হ’বলৈ যেন কিবা এক সংকোচবোধ! ভনীয়েকজনীও বিয়া দিয়া নন্দেকজনীৰ কোঠাত সোমাই তলমূৰকৈ বহি আছেহি। তাইৰ অগোচৰে ইমান ডাঙৰ সিদ্ধান্ত এটা ল’ব পাৰিলে, এতিয়া চুচুকচামাকখন কিহৰ? বায়েকৰ সতিনী খাটিম বুলিয়েইতো জানি বুজি আহিছে। মানুহটোৰ কথা তাইৰ আৰু ভাবিবলৈ মন নগ’ল। ল’ৰা–ছোৱালী এটা নোহোৱাৰ অজুহাতত সি এনে এটা কাম কৰিব বুলি তাইৰ ধাৰণা নাছিল। সিহঁতৰ বিয়াৰ সময়ত তাই গাত কাপোৰ লোৱাই নাছিল। সেই অকণমানিৰে পৰা পোৱা সেইজনী ভনীয়েককনো সিনো সেইটো দৃষ্টিৰে কেতিয়াৰে পৰা চাবলৈ ল’লে নাইবা তায়েইনো নিজতকৈ অতবছৰে ডাঙৰ ভিনিয়েকটোলৈ আহিব পৰাকৈ কেনেকৈ ইমান সাহসী হৈ পৰিল তাই ভাবি ভাবিও পাৰ নাপালে।\n”আকৌ কৈছোঁ আই। দুইজনী মিলিজুলি থাক। কিনো নোহোৱা নোপজা কথাটো হ’ল অ’। সেয়া নৰেনৰ দুজনী কেনেকৈ মিলাপ্ৰীতিৰে থাকে দেখা নাই জানো।”\nশাহুৱেকে ৰূপালীক বুজনি দিলেহি। তাই জানে, তেওঁ বেয়াও পোৱা নাই। পুতেকৰ একো দোষ আজিলৈকে চকুতেই নাই পৰা চাগৈ!\n”মোক আৰু বাধা নিদিব বৌটি।”\nনৰেনৰ দুজনী মিলি থাকিলে বুলিয়েই তাই সৰুৰে পৰা কোলাত লৈ ডাঙৰ কৰা ভনীয়েকজনীৰ লগত সতিনী খাটিবনে! সকলোৰে বাবে সকলো কথা ইমান সহজ জানো! সহোদৰা ভনীয়েকজনী নহৈ অন্য এজনী অনাহলেও! তলিত থকা আশীসূতাৰ চাদৰ দুখন উলিয়াই লওঁতে খেলিমেলি কৰা কাপোৰবোৰ এটা এটাকৈ পুনৰ ট্ৰাংকটোত ভৰাই গ’ল। মানুহটোয়ে কইনা আনিবলৈ যাওঁতে পিন্ধা ধূতি পাঞ্জাৱীজোৰ, দৰাবৰণৰ, দুয়োমূৰে এহতীয়া ফুল থকা, বুটা বছা গামোচাখন, খাৰত সিজাই ধুই থোৱা এৰীয়া চাদৰখন ভৰাওঁতে আনকালে শুঙা এটা মাৰি কৰ্পূৰৰ গোন্ধটো বুকুত ভৰাই লোৱাৰ দৰে আজি তাইৰ তিলমানো ল’বলৈ মন নগ’ল। ভাদমহীয়া কাপোৰবোৰ উলিয়াই, ৰদাই ভৰাই থওঁতে আগতে এইটো গোন্ধ তাই প্ৰায়েই উজাই লয়। সুগন্ধটোয়ে পলকতে তাইক তাইৰ বিয়াৰ ৰভাতলী পোৱায়গৈ! নাইবা সিহঁতৰ বিয়াৰ পাছৰ মধুময় দিনবোৰলৈ। এতিয়া পিছে এইটো সুগন্ধই তাইক আৰু মতলীয়া কৰিব নোৱাৰে। পাছতো চাগৈ কৰ্পূৰৰ গোন্ধটো তাই আৰু সহ্য কৰিব নোৱাৰিবগৈ! সেই যে তাইৰ স্কুলীয়া বান্ধৱী তুলিকা, মেট্ৰিক পাছ কৰিব নোৱাৰি ফেনাইল খাই দিছিলে, মুখেদি ফেন ওলাই ওলাই মৃতদেহ হৈ যোৱা ছোৱালীজনীৰ ঘৰটো ফেনাইল ফেনাইল গোন্ধাই আছিল। আৰু সেই তেতিয়াৰে পৰা তাই আৰু ফেনাইলৰ গোন্ধটো সহ্য কৰিব নোৱাৰা হৈছিল। ফেনাইলৰ গোন্ধ মানেই যেন মৃত্যুৰ গোন্ধ! আৰু কৰ্পূৰৰ গোন্ধ মানে? প্ৰতাৰণা আৰু বিশ্বাসহীনতাৰ! অন্যৰ বাবে নহলেও অন্তত তাইৰ বাবে।\nকাপোৰবোৰ ভৰাই তাই নিবলৈ ওলোৱা কাপোৰকেইটা তুলিৰ তলৰ পলিথিনৰ পেকেট এটাতে ভৰাই ললে। হ’ব। বহুতকণ বাট নহয় ঘৰলৈ। পথাৰেদি পোনাই দিলে তামোল এখন খোৱাৰ পৰ নালাগেই। মাকজনী জীয়াই আছে বুলিহে! নহ’লে চাগৈ ঘৰলৈ বুলি যাবলৈ এধানিমান সংকোচ আহিলহেঁতেন! অৱশ্যে ককায়েক বৌয়েকে তাইক যথেষ্ট মৰম কৰে। তাতে তাই মানুহজনী আত্মনিৰ্ভৰশীল। বোৱা–কটা কৰি তাই মাহটোত ভালেকেইটা টকা উপাৰ্জন কৰে। তাই বোৱা গামোচা টাউনৰ সমবায় দোকানলৈয়ো সময়ে সময়ে লৈ যায়হি। তাই ঘৰখনৰ বোজা নহয়গৈ বুলি সিহঁতেও জানে।\n”বৌটি। মই আহিলোঁ। ভালকৈ থাকিব। কেতিয়াবা মনত দুখ দিয়াকৈ কিবা কৈছিলোঁ যদি ধৰি নাথাকিব।”\nশাহুৱেকৰ ভৰি চুই ওলগ এটা ললে তাই। আজি বাৰবছৰে সেইজনী মানুহৰ লগতে কটালে। এতিয়া এৰি যাবলৈ মনটো বেয়া লগাটো স্বাভাৱিক।\n“কি কওঁ আই!”\nবিবাহৰ তিনিটা বছৰৰ পাছতে স্বামীক হেৰুৱাই, এমাডিমা দুটা সন্তানক বুকুত বান্ধি, টানি আঁজুৰি জীৱনটো চলাই চলাই বয়সতকৈয়ো সোনকালে বৃদ্ধা হৈ পৰা মানুহজনীয়ে আৰু একো ক’ব নোৱাৰিলে। সৰসৰকৈ মাথোঁ চকুৰপানীহে ওলাল। কিছু আঁতৰত তলমুৱাকৈ ৰৈ থকা মানুহটোক যাওঁ বুলি কোৱাৰ প্ৰয়োজনবোধ নকৰি তাই খৰধৰকৈ ওলাই আহি আলিবাটত ভৰি থলেহি। আলিবাট পাইহে মনলৈ আহিল, পলিথিনত ভৰাই লোৱা কাপোৰকানিকেইটা লৰালৰিত এৰিয়েই আহিল। থাওক। ঘূৰি যাবলৈ আৰু তাইৰ মন নগ’ল। সন্ধিয়া লাগিবলৈ আৰু বেছিপৰ নাই। কোবাকুবিকৈ গ’লেহে সাজলগাৰ আগতে ঘৰ সোমাব পাৰিব। চিৰদিনৰ বাবে ঘৰলৈ বুলি ওভতা ৰূপালীয়ে আজি বহুত কিবাকিবিয়েই এৰি আহিলে। কাৰোবাৰ পত্নী বা বোৱাৰীৰ চিলমোহৰৰ লগতে সদায়েই বুকুৰ একোনত লৈ ফুৰা একালৰ প্ৰেমিক, পাছত জীৱনসংগী হৈ পৰা মানুহটোকো আজি বিসৰ্জি আহিছে।\nনিজান পথাৰখনেদি ঘৰলৈ বুলি পোনাই দিওঁতে কিবা পাতল পাতল লাগি আহিছে ৰূপালীৰ। খালী হাতেৰে উভতিছে যে! পাতল লাগিবই। পিছে এটা কথাহে তাই বুজি নাপালে। খালী বুকুখন কিয়বা ইমান গধুৰ!


Latest Assamese Status 2020 -Assamese status for WhatsApp\nToday We are Shearing with you the best Latest Assamese Status. If your Searching for some best Assamese Status for WhatsApp & Facebook, Then This Article will help you to find Latest Assamese Status 2020.\nAssamese status for WhatsApp & Facebook\nAn Assamese Whatsapp status isn’t about an individual, it is consistently about your Assamese personality. Being Assamese status for WhatsApp isaland, social thing, it doesn’t have anything to do with any religion either. That is the reason an Assamese Whatsapp status crosses the limits of parochial radical reasoning. It is additionally an entirely steady thing, dissimilar to numerous English things that will, in general, be irregular in light of the fact that with time English culture isn’t culture any longer, it’s transient marvel living just for monetary qualities. In any case, Assamese and Assamese culture are considerably more steady, complete and expressive of its qualities in Assamese status for WhatsApp. That is the reason-giving an Assamese status is consistently an impression of your Assamese qualities.\nAssamese Status for WhatsApp\nAttitude Assamese Status for WhatsApp & Facebook\n পৃথিৱীৰ প্ৰতিজন মানুহে সুন্দৰ , মাথোঁ অসুন্দৰ হল মানুহৰ মনবোৰ ।\nমোৰ প্ৰশংসায়ে কৰা বা বদনাম কৰা যিয়ে কৰা মনে মনে নহয় সকলোয়ে জানা কৈ কৰা\nএক প্ৰয়োজনিয়তা সদায় লুকাই থাকে যিয়ে কৈ মোক অকলে থাকিব দিয়া।\nযেতিয়ালৈকৈ প্ৰদান কৰি থাকিবা, তেতিয়ালৈকে সকলোৰে বাবে তুমি মিঠা হৈ ৰ’বা।\n৫ টকীয়া নোটৰ দৰে হৈ গৈছে জীৱনটো, চলে, কিন্ত্ত ফটা অৱস্হাত।\nযেতিয়া কোনো সমস্যাৰ উদ্ভৱ হয়, কিছু ক্ষণ হৃদয়েৰে ভাবা, আৰু , বিবেকৰ লগত সংলগ্ন কৰা, সমাধান ওলাই পৰিব।\nজীৱনত এজন পাৰ্টনাৰ থকাটো খুবেই জৰুৰী, নহলে মনৰ কথাবোৰ, ষ্টেটাচ্ ত লিখোতেই যাব।\nযেতিয়ালৈকে আপুনি নিজৰ সমস্যাবোৰৰ বাবে আনক জগৰীয়া বুলি ভাবি থাকিব,\nতেতিয়ালৈকে আপুনি নিজৰ সমস্যাবোৰৰ পৰা পৰিত্ৰাণ পোৱাৰ ৰাস্তা বিচাৰি নাপাব।\nআত্মবিশ্বাস আৰু কাৰ্য্যদক্ষতাৰে আমি নিজৰ ভাগ্য নিজে লিখি লোৱা উচিত,\nইয়াৰ বিপৰীতে বৰ্তমানৰ পৰিস্হিতিয়ে আমাৰ ভাগ্য লিখি দিব।\nসফলতাৰ ৰাস্তা দূৰৰ পৰা বন্ধ থকা যেনে লাগে,\nকাৰণ আমি সেইটো ৰাস্তাত যাত্ৰা আৰম্ভ কৰাই নাই,\nসফলতাৰ ৰাস্তাৰ দুৱাৰখন তেতিয়াহে খোল খাব যেতিয়া আমি একেবাৰে তাৰ কাষ পাম।\nজীৱনটো আচলতে, এখন চাইকেল চলাই থকাৰ নিচিনা, ভাৰসাম্য বজাই ৰাখিবলৈ নিৰন্তৰ পেদেল্ মাৰি থাকিবই লাগিব।\nজীৱনটো WhatsApp ৰ “Last Seen” ৰ নিচিনা, সকলোৱে নিজৰটো লুকাব খোজে,\nআৰু আনৰটো চাব খোজে।\nLove Assamese Status for WhatsApp & Facebook\n প্ৰেম সকলোৱে কৰে, কিন্তু সকলোৱে জানো সেই প্ৰেম প্ৰাপ্ত কৰিব পাৰে..?\nনোৱাৰে,কাৰণ প্ৰেম কোনো প্ৰাপ্তিৰ নাম ন’হয়.ই কেবল এটি পবিত্ৰ অনুভুতি যাক নাপালেও , তাৰ প্ৰতিটো মধুৰ স্মৃতিয়ে আমাক জীয়াই ৰাখে..\n উৰি গুচি যাম এবুকু হেঁপাহ লৈ বহু দূৰলৈ আৰু তুমি ??? এবাৰো ঘূৰি নাচাবা নে তোমাৰ সোণবৰণীয়া চুলিকোচা মেলি ??? এবাৰ জানো উছুপি নুঠিবা…? কঁপা কঁপা ওঁঠেৰে ক’বা নে মোক আৰু মাত্ৰ এটা ক্ষণ ৰৈ যোৱা বুলি সঁচাকৈ উৰি যাম এবুকু সপোন লৈ বহু দূৰলৈ\n শৰতৰ শেৱালী ফুটা নিয়ৰৰ টোপাল তুমি! জোনাকৰ অভ্ৰান্ত পোহৰত জিলিকি উঠিলা অবিকল। শেৱালী ফুলৰ পাতৰ দৰে মই ঢালি থলোঁ তোমাৰ মৰমৰ অনাবিল সৌন্দৰ্য্যত।\n তাই মোক সুধিছিল . . . কেতিয়াবা ৰাতিৰ আকাশত জোনটো চাই পাইছানে ? মই কৈছিলো , মইতো সদায় হাঁহি থকা জোনটো দেখোঁ । তাই সুধিছিল , ক’ত কেনেকৈ ? মই কৈছিলো , তোমাৰ মুখত আকৌ । জোনটি ডাৱৰত লুকুৱাৰ দৰে তায়ো লাজ কৰি লুকাই দিছিল মোৰ বুকুৰ মাজত\nপ্ৰিয়জনক ইমান বিশ্বাস কৰক যে কেতিয়াবা আপোনাক মিছা কলেও, আপোনাতকৈ তেওঁহে বেছি দুখ অনুভৱ কৰে ।\nপ্ৰথম ভালপোৱা পাহৰি যোৱা যদি ইমান সহজ হলেহেঁতেন তেন্তে আজি মই এখন নৌতুন ঘৰ লৈ জীয়াই থাকিলো হয়!\nSad Assamese Status for WhatsApp & Facebook\nএই পৃথিৱীত যিবোৰ মানুহ সহজ সৰল আৰু আনক সহজতে বিশ্বাসত লয় সেইবোৰ মানুহেই পদে পদে ঠগ খাবলগীয়া হয় যেন ময\n নিজান ৰাতি কিনকিনিয়া বৰষুণজাকৰ মাজত অকলশৰে মই আৰু তোৰ স্মৃতি এতিয়া সংগী মাথো মোৰ জ্বলি যোৱা চিগাৰেটৰ উৰি যোৱা ধোঁৱাখিনি…\n নিজম পদূলি নিস্তব্ধ গধূলি প্ৰকৃতিৰ মাজত তোমাৰ স্মৃতি ৰাঙলী বেলিয়ে দূৰৰ পৰাই ৰিঙিয়াই আহ চোন কথা পাতো বুলি\n সকলোকে জনাম আমাৰ কথা কলিজাৰ পাতত তোমাৰ ঠিকনা লিখি যদি এবাৰ সহাৰি দিয়া বুজায় মোৰ বুকুৰ ব্যথা।\nতৰা ভৰা আকাশলৈ চাই চাই বহুদূৰ উলটি গলো অতীতলৈ,বিচাৰি বিচাৰি হাবাথুৰি খালোঁ নেপালোঁ কিন্ত সেই চিনাকী তৰাটো, মাথো ধুৱলি কুঁৱলি, দেখা নেদেখা অচিন পথ, তথাপি চাই আছো আকাশলৈ, বহুতো আশাৰে…\nতোমাৰ বাবে মই একো নহলেও, এটা কথা মনত ৰাখিবা ” কাৰোবাৰ বাবে তুমি তাৰ গোটেই পৃথিৱী.\n মানুহৰ জীৱনৰ আটাইটকৈ ডাঙৰ শিক্ষক হ’ল জীৱন। কাৰণ, জীৱনে দিয়া শিক্ষা কোনো কিতাপত পোৱা নাযায়।।\nঅকণমান তোমাৰ ভালপোৱাৰ বাবে কিমান কিছু কৰিলোঁ, তথাপিও তোমাক নাপালোঁ ! নাজানো ভালপোৱা বাহ্যিক সৌন্দৰ্য্যৰে জোখে নে এখন সঁচা অন্তৰেৰে জোখে….\n তোমাক মই বহুত ভাল পাইছিলোঁ, সেইকাৰণে যাব দিছোঁ | তোমাৰ প্ৰতাৰনাও মানি লৈছো | যদি মোৰ জিদ হলে হয়, তেন্তে আজি তুমি কেৱল আৰু কেৱল মোৰ লগত থাকিলা হয়\n কাৰোবাৰ ভালপোৱাৰ বাবে কেতিয়াওঁ জোৰ নকৰিবা, কাৰণ যিয়ে তোমাক সঁচা অন্তৰেৰে ভাল পাব সি হাজাৰ সমস্যাৰ মাজতো তোমাৰ লগত থাকিব | আৰু যিয়ে তোমাক ভাল নাপায় সি মাত্ৰ এটা সৰু বাসনা দি গুচি যাব…\nআকাশৰ পৰা তৰা আনি দিলেও তুমি মোৰ লগত কেতিয়াও সুখী হব নোৱাৰিবা, কাৰণ তুমি মোৰ লগত আছা যদিও তোমাৰ অন্তৰ অন্য কাৰোবাৰ ওচৰত…\nআজি হয়তো তুমি বুজিপোৱা নাই মোৰ ভালপোৱা | কিন্তু এদিন ঠিকেই বুজিবা যে পাথৰ বিচাৰি বিচাৰি হীৰা হেৰুৱাই পেলাইছিলা! আৰু তেতিয়া বহুত পলম হব…\nতুমি হয়তো ভাবি আছা সি মোক ফোন কিয় নকৰে, মোৰ ভালপোৱা পোৱাৰ বাবে জোৰ কিয় নকৰে? তুমি নজনা ভালপোৱাৰ অৰ্থ কি | ভালপোৱা জোৰ কৰি কেতিয়াও নহয় | আৰু যদি হয় সেই ভালপোৱা বেছিদিন নাথাকে.\nযাক মই ভাল পাইছিলোঁ তাই অইন কাৰোবাক ভাল পাইছিল। আজি মই বহু দূৰত গৈ আছোঁ। কাৰণ তাই বিচাৰে মই যাতে তাইৰ জীৱনৰ পৰা বহু দূৰত গোটেই জীৱনৰ বাবে গুচি যাওঁ। আইখিনিয়ে তো বিচাৰিছা? পাৰিম মই। সদায় সুখত থাকিবা\nমই জানো তুমি মোক কেতিয়াও ভালপোৱা নাই | তথাপিও তোমাক সুযোগ দিছিলোঁ কাৰণ সুখীতো আছা হব পাৰে সেইজন অন্য কোনোবা…\nমোৰ জীৱনৰ আটাইতকৈ ডাঙৰ ভুল তোমাৰ প্ৰথম ভুল মানিলোৱা আৰু অন্তৰেৰে বিশ্বাস কৰি দ্বিতীয় বাৰৰ বাবে সুযোগ দিয়া\nতুমি যতেই নথকা কিয়, যাৰ লগতেই নথকা কিয় সদায় সুখত থাকিবা এইটোৱে মোৰ কামনা | কিন্তু এটাই অনুৰোধ দ্বিতীয়বাৰ কাৰো লগত ভালপোৱা লৈ প্ৰতাৰণা নকৰিবা | বহুত দুখ পোৱা যায়…\nচোৱা ইমান তুমি সুন্দৰী নহয়, যি এখন সুন্দৰ স্বচ্ছ মনেৰে তোমাক ভাল পাইছিলোঁ\nযদি বিচৰা তুমি বহুত ভাল মানুহ পাবা, কিন্তু সি জানো তোমাক মোৰ নিচিনা ভালপোৱা দিব পাৰিব? আৰু তুমি সুখী থাকিব পাৰিবা?…\nI think this post helps you to find the best Assamese Status for WhatsApp & Facebook, if you liked our article, then share your thoughts below in comment box. Also, you can share your Status with us we Post your own status on this post just u needed to comment your status or send us via email\nTags: Assamese Status, Assamese Status For whatsapp\nDownload The Assam Tribune epaper in PDF- Assam tribune epaper today (27 May 2020)\nDownload Dainik Asam epaper pdf – Dainik Asam epaper today (25 May 2020)\nPrag News Live Tv – Prag News Online Live Streaming\nSCERT Assam Deled Admission 2020 – Assam Regular D.El.Ed Admission 2020\nAssam Police Platoon Commander Recruitment 2020 Apply Online for 35 Posts\nDME Assam Recruitment 2020- Apply Online for (Grade III & IV) 521 Posts\nNHM Assam Recruitment 2020 – [233 Consultant, Accounts Manager, Data Manager & Other Posts]


एक साल में बाइबल - ইণ্ডিয়ান ৰিভাইচ ভাৰচন - अक्टूबर 2\n1. “হে তৃষ্ণাতুৰ লোকসকল, পানীৰ ওচৰলৈ আহাঁ! আৰু যি সকলৰ ধন নাই, সকলো আহাঁ; খোৱা বস্তু কিনা, আৰু ভোজন কৰা! আহাঁ, বিনামূল্যে বিনাদামে দ্ৰাক্ষাৰস আৰু গাখীৰ কিনা।\n2. যি আহাৰ নহয় তাৰ বাবে ৰূপ কিয় জোখা? আৰু যি হে সন্তুষ্ট নিদিয়ে তাৰ বাবে কিয় পৰিশ্ৰম কৰা? সাৱধানেৰে মোৰ কথা শুনা, আৰু যি উত্তম, সেই সকলো ভোজন কৰা, আৰু পুষ্টিকৰ বস্তুৰ দ্বাৰাই জীৱন আনন্দিত কৰা।\n3. মনোযোগ দিয়া আৰু মোৰ ওচৰলৈ আহাঁ! শুনা, তাৰ দ্বাৰাই তোমালোকৰ প্ৰাণ যেন সজীব হয়! মই নিশ্চয় তোমালোকৰ সৈতে অনন্তকলীয়া চুক্তি, দায়ূদক দিয়া বিশ্ৱাসযোগ্য নিয়মৰ চুক্তি স্থাপন কৰিম।\n4. চোৱা, মই তেওঁক দেশবোৰৰ সাক্ষীস্বৰূপে, আৰু লোকসকলৰ মুখ্য ব্যক্তি আৰু অধ্যক্ষস্বৰূপে নিযুক্ত কৰিলোঁ।”\n5. চোৱা, যি জাতিক তোমালোকে নাজানা, এনে জাতিক তোমালোকে আহ্বান কৰিবা, আৰু যি জাতিয়ে তোমালোকক নাজানে, এনে জাতি তোমালোকৰ ওচৰলৈ দৌৰি আহিব; তোমালোকৰ ঈশ্বৰ যিহোৱা, ইস্ৰায়েলৰ পবিত্ৰ ঈশ্বৰ জনা, যি জনে তোমালোকক গৌৰৱাম্বিত কৰিলে, তেওঁৰ বাবে এনে ঘটিব।\n6. যিহোৱাক পাব পৰা সময়ত তোমালোকে তেওঁক বিচাৰা; তেওঁ ওচৰত থাকোঁতে তেওঁক মাতা।\n7. দুষ্ট লোকে তেওঁলোকৰ পথ আৰু পাপীলোকে তেওঁলোকৰ চিন্তাধাৰা ত্যাগ কৰক। তেওঁলোক যিহোৱালৈ ঘুৰি আহক, তাতে তেওঁ তেওঁলোকক দয়া কৰিব; আৰু যি জনে প্ৰচুৰ পৰিমাণে তেওঁলোকক ক্ষমা কৰিব, আমাৰ সেই ঈশ্বৰলৈ ঘুৰি আহাঁ।\n8. “কাৰণ মোৰ চিন্তাধাৰা তোমালোকৰ চিন্তাধাৰা নহয়, বা তোমালোকৰ পথ মোৰ পথ নহয়” এইয়া যিহোৱাৰ ঘোষনা।\n9. “কাৰণ যি দৰে পৃথিবীতকৈ আকাশ-মণ্ডল ওখ, সেই দৰে তোমালোকৰ সকলো পথতকৈ মোৰ পথ ওখ, আৰু তোমালোকৰ চিন্তাধাৰাতকৈ মোৰ চিন্তাধাৰা।\n10. কাৰণ যি দৰে বৰষুণ আৰু হিম আকাশৰ পৰা নামি আহে, আৰু পৃথিবীক যেতিয়ালৈকে নিভিজাই তেতিয়ালৈকে ঘুৰি নাযায়, ই উৎপন্ন কৰিবলৈ আৰু গজালি মেলিবলৈ ভূমি প্রস্তুত কৰে, গুটি সিঁচোতাক ফল দিয়ে আৰু খাওঁতাক আহাৰ দিয়ে,\n11. সেয়ে মোৰ মুখৰ পৰা ওলোৱা বাক্যও সেই দৰে ওলায় যায়: সেয়ে ফলপ্রদ নোহোৱাকৈ মোলৈ ঘুৰি নাহিব, কিন্তু মই ইচ্ছা কৰাৰ দৰেই সম্পন্ন কৰিব, আৰু যিহৰ বাবে ইয়াক পঠাওঁ, সেই বিষয়ত সফল হ’ব।\n12. সেয়ে তোমালোক আনন্দেৰে বেবিলনৰ পৰা বাহিৰ ওলাই যাবা, আৰু তোমালোকক শান্তিৰে নিয়া হ’ব; পৰ্ব্বত আৰু পাহাৰবোৰে তোমালোকৰ আগত উচ্চ-স্বৰে আনন্দ কৰিব, আৰু পথাৰত থকা গছবোৰে হাত তালি দিব।\n13. কাঁইট গছৰ সলনি চিৰসেউজীয়া গছ গজিব; আৰু কাঁইটীয়া জাৰণিৰ পৰিবর্তে সুগন্ধি পাত আৰু ফুলযুক্ত গছ গজিব; আৰু সেয়ে যিহোৱা আৰু তেওঁৰ নামৰ বাবে হ’ব, কেতিয়াও লুপ্ত নোহোৱা, অনন্ত কালৰ বাবে এক চিন হ’ব।\n1. যিহোৱাই এই কথা কৈছে, “তোমালোকে যি ন্যায়সঙ্গত তাক পালন কৰা, যি সত্যপৰায়ণ তাক কৰা; কাৰণ মোৰ পৰিত্ৰাণ অতি ওচৰ, আৰু মোৰ ধর্মপৰায়ণতা মুহর্ততে প্ৰকাশ পাব।\n2. যি মানুহে এই কৰ্ম কৰে, আৰু যি সকলে তাক দৃঢ় ভাবে ধৰি ৰাখে তেওঁলোক আশীর্বাদপ্রাপ্ত হ’ব। তেওঁলোকে অপবিত্ৰ নকৰাকৈ বিশ্ৰাম বাৰ পালন কৰে, আৰু নিজৰ হাত যিকোনো কুকৰ্ম নকৰাকৈ ধৰি ৰাখে।”\n3. “যিহোৱাই নিশ্চয়কৈ মোক নিজৰ লোকসকলৰ পৰা পৃথক কৰি থ’ব,” এই বুলি যিসকল বিদেশী যিহোৱাৰ অনুগামী তেওঁলোকে নকওক। “চোৱা, মই শুকান গছ,” এই বুলি নপুংসকে ক’ব নালাগে।\n4. কাৰণ যিহোৱাই এই কথা কৈছে, যি সকল নপুংসক মোৰ বিশ্ৰাম বাৰ পালন কৰে, আৰু মই সন্তুষ্ট হোৱা বিষয় বাচি ল’য়, আৰু মোৰ নিয়মেৰে উপবাস ৰাখে-\n5. তেওঁলোকৰ বাবে মই মোৰ গৃহত আৰু মোৰ দেৱালৰ ভিতৰত ল’ৰা আৰু ছোৱালী সকলতকৈ উত্তম কীর্তিস্তম্ভ স্হাপন কৰিম; কেতিয়াও লুপ্ত নোহোৱা চিৰস্থায়ী কীর্তিস্তম্ভ তেওঁলোকক দিম।”\n6. যি বিদেশীসকলে নিজকে যিহোৱাৰ সৈতে সংযুক্ত কৰে, তেওঁক পৰিচৰ্যা কৰিবলৈ, আৰু যি সকলে যিহোৱাৰ নাম প্ৰেম কৰিবলৈ, আৰু তেওঁৰ উপাসনা কৰিবলৈ, আৰু দাস হ’বলৈ যি পৰজাতিসকলে তেওঁৰ লগ লয়, যি প্রতিজনে অপবিত্ৰ নকৰাকৈ বিশ্ৰাম-বাৰ পালন কৰে, আৰু মোৰ নিয়মেৰে উপবাস ৰাখে-\n7. সেই সকলোকে মই নিজৰ পবিত্ৰ পৰ্ব্বতলৈ আনিম, আৰু মোৰ প্ৰাৰ্থনা-গৃহত তেওঁলোকক আনন্দিত কৰিম; তেওঁলোকৰ হোম-বলি আৰু তেওঁলোকৰ বলিদান মোৰ যজ্ঞ-বেদিৰ ওপৰত গ্ৰহণ কৰা হ’ব, কাৰণ মোৰ গৃহক সকলো জাতিৰ প্ৰাৰ্থনা-গৃহ বুলি কোৱা হ’ব।\n8. যি জনে ইস্ৰায়েলৰ সমাজচ্যুত সকলক গোটায়, সেই ঈশ্বৰ যিহোৱাই ঘোষনা কৰিছে: তেওঁলোকৰ উপৰিও মই এতিয়াও আন লোকসকলকো গোটাম।\n9. পথাৰৰ সকলো বনৰীয়া জন্তুবোৰ, অৰন্যত থকা জন্তুবোৰ, আহা আৰু গ্রাস কৰ!\n10. তাৰ সকলো প্ৰহৰী অন্ধ; তেওঁলোকে বুজি নাপায়; তেওঁলোক সকলো ভতুৱা কুকুৰ; ভুকিব নোৱাৰে: তেওঁলোকে সপোন দেখি থাকে, তলত বাগৰি থাকে, আৰু শুবলৈ ভাল পায়।\n11. সেই কুকুৰবোৰৰ অধিক ভোক লাগে; সিহঁতৰ কেতিয়াও যথেষ্ট নহয়; তেওঁলোক নিৰ্ণয় ল’ব নোৱাৰা মেৰ-ছাগ ৰখীয়া, তেওঁলোক সকলোৱে নিজৰ বাটে ঘূৰি গ’ল, আৰু অন্যায় লাভৰ বাবে প্রতিজনেই লোভী।\n12. তেওঁলোকে কয়, “আহা আমি দ্ৰাক্ষাৰস আৰু সুৰা পান কৰোঁহক; অহা কালি আজিৰ দৰে হ’ব, জুখিব নোৱাৰাকৈ এটা মহান দিন হ’ব।”\n5. আমাৰ ঈশ্বৰ যিহোৱাৰ তুল্য কোন আছে? যি জনাৰ আসন আকাশৰ ওপৰত সমাহীন,\n6. যি জনাই নত হৈ আকাশ-মণ্ডল আৰু পৃথিৱীলৈ দৃষ্টিপাত কৰে;\n7. তেওঁ ধুলিৰ পৰা দুখীয়াক উঠায়, সাৰৰ দ’মৰ পৰা দীনহীনক তোলে,\n8. যাতে তেওঁ প্ৰধানসকলৰ লগত তেওঁলোকক বহুৱাব পাৰে, নিজৰ লোক সকলৰ প্ৰধানসকলৰ লগত বহুৱাব পাৰে।\n9. তেওঁ বন্ধ্যা মহিলাক সুখী মাতৃ কৰি পৰিয়াল দান কৰে। তোমালোকে যিহোৱাৰ প্ৰশংসা কৰা।\n20. যেনেকৈ খৰিৰ অভাৱত জুই নুমায় যায়, তেনেকৈ পৰচৰ্চ্চাকাৰী নহ’লে কন্দলো নহয়।\n21. জ্বলি থকা আঙঠাৰ বাবে কাঠকয়লা আৰু জুইৰ বাবে খৰি যেনে, বিবাদত ইন্ধন যোগাবলৈ দ্বন্দুৰা লোক তেনে।\n1. এতেকে প্ৰভুত বন্দীয়াৰ যি মই; মই আপোনালোকক এই মিনতি কৰোঁ যে, ঈশ্বৰে যি আমন্ত্রণেৰে আপোনালোকক আমন্ত্রিত কৰিলে; সেই আমন্ত্ৰণৰ যোগ্য আচৰণ কৰি জীৱন-যাপন কৰক।\n2. আপোনালোকে সকলো সময়তে অতি নম্ৰভাৱে, মৃদুতাৰে আৰু সহিষ্ণুতাৰে প্ৰেমত থাকি পৰস্পৰক গ্ৰহণ কৰক।\n3. শান্তিৰ বন্ধনত থাকি আত্মাৰ ঐক্য ৰাখিবলৈ যত্নৱান হওক।\n4. শৰীৰ এক আৰু আত্মাও এক; ঠিক সেইদৰে আপোনালোক সকলো এক আমন্ত্রণৰ আশাৰ কাৰণে আমন্ত্ৰিত হ’ল৷\n5. এজনেই প্ৰভু, এক বিশ্বাস, এক বাপ্তিস্ম আৰু\n6. এজনেই ঈশ্বৰ, যি জন সকলোৰে পিতৃ; তেওঁ সকলোৰে ওপৰত, সকলোতে ব্যাপ্ত আৰু সকলোৰে অন্তৰত আছে।\n7. খ্ৰীষ্টই যি পৰিমাণৰ বৰ দান আমাৰ কাৰণে ৰাখিছে, সেই পৰিমাণ অনুসাৰে আমাক প্ৰতিজনকে দান কৰিছে।\n8. শাস্ত্রত লিখাৰ দৰে, তেওঁ ওপৰলৈ উঠিল, বন্দীয়াৰ সকলক বন্দী কৰি নিলে, আৰু লোক সকলক নানা বৰ দান দিলে।\n9. যেতিয়া কোৱা হৈছে, “তেওঁ ওপৰলৈ উঠিল” ইয়াৰ অর্থ কি? এই কথাত এইটোৱে বুজা নাযায় নে, যে তেওঁ পৃথিৱীৰ তল ভাগলৈও নামিছিল?\n10. যি জন নামিছিল, তেওঁ সেই একেই ব্যক্তি; যি জনে সকলো পূর্ণ কৰিবৰ কাৰণে আকাশতকৈ বহুত ওপৰলৈ উঠিল।\n11. সেই খ্ৰীষ্টই লোক সকলক এইৰূপে বৰ দান দিলে; কিছুমানক পাঁচনি, কিছুমানক ভাৱবাদী, কিছুমানক শুভবার্তা প্ৰচাৰক, কিছুমানক পালক আৰু শিক্ষক হবলৈ ক্ষমতা দিলে।\n12. ঈশ্বৰৰ পবিত্ৰ লোক সকলক প্রস্তুত কৰিবৰ বাবে পৰিচর্যাৰ কার্য কৰিবলৈ আৰু খ্ৰীষ্টৰ শৰীৰ বৃদ্ধি কৰিবলৈ তেওঁ এই সকলো বৰ দান দিলে।\n13. যেতিয়ালৈকে আমি সকলোৱে ঈশ্বৰৰ পুত্ৰ বিষয়ক বিশ্বাসৰ আৰু জ্ঞানৰ ঐক্যতাত এক নহও আৰু সম্পূর্ণ সিদ্ধতা অর্থাৎ খ্ৰীষ্টৰ নিচিনাকৈ সম্পূর্ণ সিদ্ধ নহওঁ, তেতিয়ালৈকে আমি কার্য কৰি বৃদ্ধি পাই থাকিম।\n14. তেতিয়া পুণৰ আমি শিশুৰ নিচিনা হৈ নাথাকো। ভ্রান্তিজনক প্রৱঞ্চনাৰ ধূর্ততাত মানুহৰ ছলনাৰ দ্বাৰা ভুল শিক্ষা পাই বতাহত ঢলং-পলং হৈ ইফালে সিফালে নিয়া নহওঁ।\n15. কিন্তু প্ৰেমৰ সৈতে সত্য কথা কম আৰু সকলোভাৱে যি খ্ৰীষ্ট মূৰ স্বৰূপ, তেওঁৰ উদ্দেশ্যে সকলো বিষয়ত আমি বৃদ্ধি পাম।\n16. মানুহৰ শৰীৰৰ অঙ্গবোৰ যেনেদৰে একেলগে যুক্ত হৈ থাকে আৰু সেইবোৰে কৰণীয় কার্য সাধন কৰি গোটেই শৰীৰৰ বৃদ্ধি কৰে, সেইদৰে খ্ৰীষ্টৰ পৰা উৎপন্ন হোৱা সকলো বিশ্বাসী, খ্ৰীষ্টৰ শৰীৰত সংযুক্ত আৰু সংলগ্ন হৈ পৰস্পৰৰ সৈতে প্ৰেমত একত্ৰিত হৈ বৃদ্ধি সাধন কৰে। কিয়নো শৰীৰৰ অঙ্গ-প্রত্যঙ্গ পৰস্পৰৰ ওপৰত নির্ভৰশীল।\n17. এতেকে প্ৰভু যীচুৰ হৈ মই দৃঢ়ভাৱে কওঁ যে, বিশ্বাস নকৰা অনা-ইহুদী লোক সকলৰ দৰে আপোনালোকে জীৱন-যাপন নকৰিব। কিয়নো তেওঁলোকৰ মনৰ চিন্তা অসাৰ।\n18. কিয়নো ভাল-বেয়া বিষয়ত তেওঁলোকৰ হৃদয় অন্ধকাৰময় আছিল। তেওঁলোকে হৃদয়েৰে কঠিনতাৰ কাৰণে তেওঁৰ বার্তা শুনিবলৈ নিবিচাৰে আৰু সেই বাবেই যীচুৱে আমাক দিয়া অনন্ত জীৱনৰ পৰা তেওঁলোক বঞ্চিত হৈ থাকে।\n19. তেওঁলোকৰ বিবেক অসাৰ হৈছে; তেওঁলোক সকলো প্রকাৰৰ লোভত পৰি অশুচি কর্মবোৰত লিপ্ত হৈ কামনাৰ হাতত নিজক শোধাই দিছে।\n20. কিন্তু আপোনালোক হলে খ্ৰীষ্টৰ বিষয়ে এইবোৰ শিক্ষা পোৱা নাই;\n21. আপোনালোকে তেওঁৰ বিষয়ে শুনিছে আৰু যীচুত থকা সত্যতাৰ বিষয়েও শিক্ষা পালে,\n22. আপোনালোকে প্ৰৱঞ্চনাপূর্ণ অভিলাষত নষ্ট হোৱা পুৰাতন পুৰুষ অৰ্থাৎ পূর্বকালৰ জীৱন-যাপনৰ বন্ধন সোলোকাই থবলৈ শিক্ষা পালে।\n23. সেই শিক্ষা অনুসাৰে আপোনালোক যেন নিজৰ নিজৰ মনৰ আত্মাত পুনৰায় নতুন হৈ উঠি,\n24. সত্যতাৰ ধাৰ্মিকতা আৰু পবিত্ৰতাত ঈশ্বৰৰ প্ৰতিমূৰ্তিৰ দৰে সৃষ্ট হোৱা নতুন পুৰুষক যেন পিন্ধিব পাৰে।\n25. সেয়ে, আপোনালোকে মিছা এৰি, প্ৰতিজনে নিজ নিজ ওচৰ চুবুৰীয়াই সৈতে সত্য আলাপ কৰক; কিয়নো আমি ইজনে সিজনৰ অঙ্গ- প্ৰত্যঙ্গ হৈ আছোঁ।\n26. ক্ৰুদ্ধ হৈ তাৰ প্ৰভাৱত পাপ নকৰিব; বেলি মাৰ নৌ যাওঁতেই আপোনালোকৰ কোপ শান্ত হওক;\n27. আপোনালোকে চয়তানক সুযোগ নিদিব।\n28. যি জনে চুৰ কৰে, তেওঁ পুনৰ চুৰ নকৰক; কিন্তু অভাৱত পৰা লোকক দান কৰিবলৈ সমৰ্থ হবৰ কাৰণে, নিজ হাতেৰে সৎ ব্যৱসায়ত পৰিশ্ৰম কৰক।\n29. আপোনালোকৰ মুখৰ পৰা কোনো বেয়া কথা নোলাওক, কিন্তু শুনা সকলক অনুগ্ৰহ দান কৰিবলৈ ভাল কথা কওক।\n30. মুক্তি দিনৰ অর্থে ঈশ্বৰৰ যি পবিত্ৰ আত্মাত আপোনালোকক মোহৰ মৰা হল, তেওঁক অসন্তুষ্ট নকৰিব।\n31. সকলো কটুবাক্য, খং, ক্ৰোধ, দ্বন্দ-কাজিয়া, নিন্দা আটাই হিংসাৰে সৈতে এই সকলো আপোনালোকৰ পৰা দূৰ হওক।\n32. পৰস্পৰৰ প্ৰতি স্নেহশীল হওক আৰু কোমল চিত্তৰ লোক হওক; ঈশ্বৰে আপোনালোকক যেনেকৈ খ্ৰীষ্টত ক্ষমা কৰিলে, তেনেকৈ আপোনালোকেও পৰস্পৰে ক্ষমা কৰক।


ধন্যবাদ ধুমুহা! ১ ৰানত বিজয়ী হোৱাৰ পিছত কিয় ধুমুহাক ধন্যবাদ দিলে কোহলীয়ে?– News18 Assam\nধন্যবাদ ধুমুহা! ১ ৰানত বিজয়ী হোৱাৰ পিছত কিয় ধুমুহাক ধন্যবাদ দিলে কোহলীয়ে?\nUpdated:April 28, 2021, 9:51 AM IST\nআৰচিবিয়ে নিৰ্ধাৰিত অভাৰত এ বি ডি ভিলিয়ৰ্ছৰ অপৰাজিত ৭৫ ৰাণৰ সহায়ত ১৭১ ৰাণ সংগ্ৰহ কৰে। ইয়াৰ প্ৰত্যুত্তৰত দিল্লীয়ে নিৰ্ধাৰিত অভাৰত মাত্ৰ ১৭০ ৰাণহে সংগ্ৰহ কৰিবলৈ সক্ষম হয়।\nLast Updated: April 28, 2021, 9:51 AM IST\nবিৰাট কোহলীৰ নেতৃত্বত ৰয়েল চেলেঞ্জাৰ্ছ বাংগালোৰে (আৰচিবি) দিল্লী কেপিটেলছৰ (দিল্লী ৰাজধানী) বিৰুদ্ধে এক ৰাণৰ ৰোমাঞ্চকৰ জয় পঞ্জীয়ন কৰে। প্ৰথম ইনিংছত আৰচিবিয়ে নিৰ্ধাৰিত অভাৰত এ বি ডি ভিলিয়ৰ্ছৰ অপৰাজিত ৭৫ ৰাণৰ সহায়ত ১৭১ ৰাণ সংগ্ৰহ কৰে। ইয়াৰ প্ৰত্যুত্তৰত দিল্লীয়ে নিৰ্ধাৰিত অভাৰত মাত্ৰ ১৭০ ৰাণহে সংগ্ৰহ কৰিবলৈ সক্ষম হয়।\nএক ৰোমাঞ্চকৰ জয়ৰ পিছত, কোহলীয়ে প্ৰকাশ কৰে যে দিল্লীৰ অধিনায়ক ঋষভ পন্ত আৰু চিমৰন হেটমেয়াৰৰ বেটিঙে এবাৰ তেওঁলোকক পৰাজিত কৰিছিল। পণ্টে অপৰাজিত ৫৮ ৰাণ কৰিছিল আৰু হেটমেয়াৰে ২৫ টা বলত অপৰাজিত ৫৩ ৰাণ কৰিছিল। তেওঁ বালিৰ ধুমুহাকো ধন্যবাদ বুলি কৈছিল।\nকোহলীয়ে এটা সময়ত কৈছিল যে এনে লাগিছিল যে খেলখন আমাৰ হাতৰ পৰা ওলাই আহিছে। কিন্তু মহম্মদ চিৰাজে শেষ অভাৰত আত্মবিশ্বাস দিছিল আৰু আমি ভাবিছিলো যে তেওঁ পেচাৰ আৰু ভাল বলিঙেৰে অভাৰটো পৰিচালনা কৰিব। কোহলীয়ে কয় যে যদি আৰচিবিৰ দলে বেয়া ফিল্ডিং নকৰিলেহেতেন তেন্তে খেলখন এনেদৰে আগ নাবাঢ়িলহেতেন। দৰাচলতে, আৰচিবিয়ে খেলখনত কিছুমান কেচ আৰু ৰাণ আউটৰ সুযোগ হেৰুৱাইছিল, যাৰ ফলত খেলখন শেষলৈ ৰোমাঞ্চকৰ হৈছিল।\nকোহলীয়ে খেলৰ পূৰ্বৰ বালিৰ ধুমুহাকো ধন্যবাদ জনাইছিল কিয়নো ধুমুহাৰ ফলত নিশা শুকান বলৰে বল কৰিব পাৰিছিল, ফিল্ড শুকান হৈ আছিল, যাৰ ফলত খেলখনত পাৰ্থক্য আহিছিল।\nFirst published: April 28, 2021, 9:51 AM IST


শ্ৰীমন্ত শংকৰদেৱ কলাক্ষেত্ৰ - অসমৰ পৰ্যটনস্থলী Info |\n★ শ্ৰীমন্ত শংকৰদেৱ কলাক্ষেত্ৰ - অসমৰ পৰ্যটনস্থলী ..\n★ শ্ৰীমন্ত শংকৰদেৱ কলাক্ষেত্ৰ\nশ্ৰীমন্ত শংকৰদেৱ কলাক্ষেত্ৰ ইংৰাজী: Srimanta Sankaradeva Kalakshetra বা চমুলৈ কলাক্ষেত্ৰ গুৱাহাটীৰ পাঞ্জাবাৰীত অৱস্থিত এক সাংস্কৃতিক ভৱন। এইটো পৰ্যটকসকলৰ বাবে এক মূল আকৰ্ষণৰ কেন্দ্ৰবিন্দু। এই ভৱনৰ নাম অসমীয়া জাতিৰ পিতামহ স্বৰূপ, বৈষ্ণৱ গুৰু তথা পণ্ডিত মহাপুৰুষ শ্ৰীমন্ত শংকৰদেৱৰ নামেৰে ৰখা হৈছে। অসমীয়া সংস্কৃতিৰ প্ৰতীকসমূহৰ ই এক অন্যতম কেন্দ্ৰস্থল। অসমৰ সংগীত জগতৰ অন্যতম প্ৰসিদ্ধ আৰু পুৰোধ্য ব্যক্তি ভূপেন হাজৰিকাদেৱৰ এক সংগ্ৰহালয়ো ইয়াত স্থাপন কৰা হৈছে।\n১৯৮৬ চনৰ ৫ আগষ্ট তাৰিখে অনুষ্ঠিত হোৱা অসম চৰকাৰৰ এখন সভাত সাংস্কৃতিক পৰামৰ্শদাতা কমিটীখনে দিয়া পৰামৰ্শ মতে অসমৰ জনগণৰ সাংস্কৃতিক ঐতিহ্যৰ উন্নয়ন আৰু সংৰক্ষণৰ অৰ্থে আৰু নৃত্য, নাটক, সংগীত, চাৰু কলা, সাহিত্যৰ ক্ষেত্ৰত এক কৰ্ম কেন্দ্ৰ হিচাপে এটা প্ৰকল্প প্ৰতিষ্ঠা কৰিবলৈ স্থিৰ কৰা হৈছিল। ইয়াৰ বাবে সেই বছৰতেই পৰীক্ষামূলক ভাৱে আঁচনি প্ৰস্তুত কৰি সাংস্কৃতিক প্ৰকল্পটোৰ নাম শ্ৰীমন্ত শংকৰদেৱ কলাক্ষেত্ৰ বুলি নামকৰণ কৰা হয়। ১৯৮৮ চনৰ ২ ফেব্ৰুৱাৰী তাৰিখে অসমৰ ৰাজ্যপাল মহামান্য শ্ৰীভীষ্ম নাৰায়ণ সিং দেৱে এই প্ৰকল্পটোৰ আধাৰশিলা স্থাপন কৰে। প্ৰায় ১৪ একৰ মাটিকালি জুৰি থকা এই সাংস্কৃতিক প্ৰকল্পৰ সজ্জা ৰূপায়ণৰ কাম "National Informatics Centre Services Incorporative"নামৰ এক প্ৰতিষ্ঠানে কৰিছিল। অসম চৰকাৰে ১৯৯০ চনত কলাক্ষেত্ৰ আঁচনিখন অসম চুক্তিৰ ক্লজ-৬ৰ অন্তৰ্গত কৰিবলৈ ভাৰত চৰকাৰৰ ওচৰ চাপে। ইয়াৰ পিছত ১৯৯৮ চনৰ ৯ নৱেম্বৰত প্ৰাক্তন ৰাষ্ট্ৰপতি কে আৰ নাৰায়ননে এই ভৱন সৰ্বসাধাৰণ ৰাইজৰ বাবে মুকলি কৰে।\nভূপেন হাজৰিকা সংগ্ৰহালয়.\nঅসমৰ সাংস্কৃতিক সংগ্ৰহালয় / পূৰ্বজ্যোতি সংগ্ৰহালয়: যাদুঘৰটোত প্ৰায় ৪০০০টা শিল্প কলা আছে, যিবিলাক প্ৰদৰ্শনৰ বাবে ৰখা হৈছে। তাৰ ভিতৰত থকা শিল্প কলাসমূহ হল সত্ৰীয়া মুখা, সংগীত বাদ্য, টেৰাকোট্টা আৰু বোকাৰে বনোৱা শিল্প মৃণ্ময় শিল্প, বয়ন শিল্প আৰু পোছাক, অসম আৰু উত্তৰ পূৰ্বাঞ্চলৰ কূটিৰ শিল্প, খৰাহি আৰু কাঠৰ পৰা উৎপন্ন বস্তু, কাঁহ আৰু পিতলৰ বস্তু, শংকৰী কৃষ্টিৰ বস্তু আদি।.\nউন্মূক্ত প্ৰেক্ষাগৃহ open-air theater.\nশিশু উদ্যান বা শিশু বন, এই উদ্যানখন ড॰ ভবেন্দ্ৰ নাথ শইকীয়াৰ নামত উত্‍সৰ্গ কৰা হৈছে, এই উদ্যান প্ৰায় ১২ বিঘা মাটিকালি জুৰি আছে য’ত এটা শিশু পুথিভঁৰাল, পেট্ৰকেমিকেল গেলেৰী, ছ’লাৰ হাট solar hut, পুতলা সংগ্ৰাহলয় আদি আছে।.\nললিত কলা ভৱন:ললিত কলা ভৱনত বাতানুকূল কলা বীথিকা, এটা গ্ৰাফিক ষ্টুডিঅ, এখন কৰ্মশালা আৰু এটা প্ৰেক্ষাগৃহ আছে। শংকৰদেৱ কলাক্ষেত্ৰৰ ললিত কলা শাখাই ৰাজ্যিক আৰু ৰাষ্ট্ৰীয় স্তৰত প্ৰদৰ্শনী আৰু চিত্ৰশিল্প, ড্ৰইং, গ্ৰাফিক, ভাস্কৰ্য্য, কাঠ শিল্প আৰু ফটোগ্ৰাফ আৰু আন বিষয়ৰ ওপৰত প্ৰদৰ্শনী অনুষ্ঠিত কৰে। লগতে হস্ততাঁত, বস্ত্ৰ শিল্প আৰু এই অঞ্চলৰ পৰম্পৰাগত শিল্প সামগ্ৰীসমূহৰ প্ৰদৰ্শনী পাতে।.\nপ ৰ অন ষ ঠ ন - প ৰত ষ ঠ ন শ ৰ মন ত শঙ কৰদ ৱ সঙ ঘ, অসমৰ এট ব চৰক ৰ স ম জ ক তথ ধ ৰ ম ক অন ষ ঠ ন শ ৰ মন ত শ কৰদ ৱ কল ক ষ ত ৰ গ ৱ হ ট ত অৱস থ ত অসম য\nশ ল পগ ৰ ম - থল ৱ ল কক ষ ট ৰ ক ন দ ৰ বশ ষ ঠ শ ৰম দ ৱ লয - শ ৱ মন দ ৰ শ ৰ মন ত শ কৰদ ৱ কল ক ষ ত ৰ - অসমৰ জ ত য কল - ক ষ ট ৰ স গ ৰহ লয জনত ভৱন অসম সচ ব লয অসম\nউপ সভ পত - চনৰ ব ব অসম সত ৰ মহ সভ ৰ সভ পত শ ৰ মন ত শ কৰদ ৱ কল ক ষ ত ৰ সম জৰ শ কৰদ ৱ অধ যয ন আৰ সত ৰ য স স ক ত প ৰত ষ ঠ ন সম ত ৰ সদস য\nইয ৰ প ছত আচ ম ফ ইন আৰ টচ এণ ড ক ৰ ক ট চ ছ ইট, ক ল ব থ ক শ ৰ মন ত শ কৰদ ৱ কল ক ষ ত ৰ শ ন ত ন ক তনৰ কল ভৱন আদ ত ত খ তৰ শ ল পকৰ ম প ৰদৰ শন হয ৷ ত খ ত\nএল ক Important Bired Area ব ল চ হ ন ত কৰ ছ দ ঘল প খ ৰ শ ৰ মন ত শ কৰদ ৱ কল ক ষ ত ৰ গ ৱ হ ট ৰ প ঞ জ ব ৰ ত অৱস থ ত এক স স ক ত ক ভৱন এইট পৰ যটকসকলৰ\nঅৱস থ ত ভৱনসম হৰ ভ তৰত শ ৰ মন ত শ কৰদ ৱ কল ক ষ ত ৰ ছ ক ক ম হ উছ, এন.চ চ ম খ য ক ৰ য লয গ ৱ হ ট ম নস ক চ ক ৎস লয শ কৰদ ৱ আন তৰ জ ত ক প ৰ ক ষ গ হ\nআন তৰ ষ ট ৰ য চলচ চ ত ৰ মহ ৎসৱ চনৰ অক ট বৰৰ পৰ নৱ ম বৰল শ ৰ মন ত শ কৰদ ৱ কল ক ষ ত ৰ আৰ ড ভ প ন হ জৰ ক আঞ চল ক চৰক ৰ চলচ চ ত ৰ আৰ ট ল ভ ছন প ৰত ষ ঠ নত\nধৰ মসম জক সম দ ধ কৰ ত ল ছ ল অসমৰ নৱব ষ ণৱ ধৰ মৰ ম ল হ ত মহ প ৰ ষ শ ৰ মন ত শ কৰদ ৱ আৰ ত ৰ ৰ প ৰ য শ ষ য মহ প ৰ ষ শ ৰ ম ধৱদ ৱৰ প চত য সকল ধৰ ম ধ ক ৰ\nন য য ধ কৰণৰ স থ পন, ব শ ষ পঞ জ য ন ব ষয ন য গ গ ৱ হ ট ত শ ৰ মন ত শ কৰদ ৱ কল ক ষ ত ৰ স থ পন জ য ত চ ত ৰবনৰ আধ ন ক কৰণ ন মল গড শ ধন গ ৰ স থ পন ত জপ ৰ\nদ শ - ব দ শৰ সন ম ন য ল খকসকল ইয ত অ শগ ৰহণ কৰ প ৰত বছৰ শ ৰ মন ত শ কৰদ ৱ কল ক ষ ত ৰ এই মহ ৎসৱ অন ষ ঠ ত হয প ৰক শন উচ চতৰ শ ক ষ ব ভ গ, অসম চৰক ৰ\nভ তৰত ক ম খ য মন দ ৰ, অসম ৰ জ য ক স গ ৰ হ লয গ ৱ হ ট চ ৰ য খ ন শ কৰদ ৱ কল ক ষ ত ৰ উম নন দ আদ ব ভ ন ন পৰ য যটন স থ ন আছ ইয ৰ পৰ গ ৱ হ ট চহৰৰ পৰ\nট ল গ ৰ ফ, দ য ট ইমছ অব ইণ ড য ইত য দ অসম ৰ জ য ক স গ ৰহ লয শ ৰ মন ত শ কৰদ ৱ কল ক ষ ত ৰ গ ৱ হ ট ত ৰক গ হ দ ঘল প খ ৰ নৰ থব ৰ ক গ ট দ পৰ ব ল এক ল ণ ড\nম ন জ কম ট ৰ সদস য ভ ৰত চৰক ৰৰ পৰ কল পন আয গৰ পৰ মৰ শদ ত অসমৰ শ কৰদ ৱ কল ক ষ ত ৰ সদস য ভ ৰত চৰক ৰৰ ৰ জ ৰ মম হন ল ইব ৰ ৰ ৰ সদস য ব ন ৰস হ ন দ ব শ বব দ য লয ৰ\nWikipedia: শ্ৰীমন্ত শংকৰদেৱ কলাক্ষেত্ৰ\nশ্ৰীমন্ত শংকৰদেৱ কলাক্ষেত্ৰ, অসমৰ পৰ্যটনস্থলী. শ্ৰীমন্ত শংকৰদেৱ কলাক্ষেত্ৰ,\nশ্ৰীমন্ত শংকৰদেৱ কলাক্ষেত্ৰ অসমৰ পৰ্যটনস্থলী. শ্ৰীমন্ত শংকৰদেৱ কলাক্ষেত্ৰ


ফুলশয্যাৰ নিশা(খণ্ড নং-১৩)~তীর্থ পিণ্টু বৰা\nকেতেকীৰ মাতত মানুহৰ মনবোৰ ৰাইজাই কৰিছে.., বিহুলৈ আৰু দুটা দিন বাকী....., ইটো সিটো সামাজিক কামত ঘূৰি ফুৰোতে মৃণালিনীয়ে পাহৰি গৈছিল নীহাৰ প্ৰতি থকা দায়িত্ব...., নীহাইও মুখখুলি একো কোৱা নাছিল...., মুখখন ফুলাই ফুলনিৰ ঝুলনাখনতে আমন - জীমনকৈ বহি আছিল, মৃণালিনীয়ে লক্ষ্য কৰিছিল হাঁহিমুখীয়া ছোৱালীজনীয়ে হাঁহিবলৈ পাহৰিছে...., সেয়া যে নীহাৰ অভিমান বুজিবলৈ মৃণালিনীৰ বেছি সময় নালাগিল, এখোজ দুখোজ কৰি নীহাৰ কাষ চাপি গ'ল, মাকৰ উপস্থিতি অনুভৱ কৰি নীহা উচাত মাৰি উঠি গৈছিল...\n: কি হ'ল...! মুখখন যে ফুলাই থৈছা...., মৃণালিনীয়ে বৰ মৰম লগাকৈ ক'লে,\n: একো হোৱা নাই, মই ঠিকেই আছোঁ\n: তই মাৰৰ চকুত ধূলি দিব নোৱাৰ...! মই লক্ষ্য কৰিছোঁ আজি দুদিনমানৰ পৰা তই বৰ মন মাৰি আছ, অৱশ্যে মই কাৰণটো বিচাৰি পাইছোঁ...\n: যদি কাৰণটো বিচাৰি পাইছাই.., তেন্তে মোক কিয় সুধি আছা.....!\n: মই ঠিকেই ধৰিছোঁ...., বিহুৰ বজাৰ কৰিবলৈ যোৱা নাই বাবেই তই মনটো মাৰি আছ...!\n: মাঁ...! তুমি কেনেকৈ মোৰ মনৰ কথাবোৰ বুজি পোৱা......,\n: মই যে তোৰ মাৰ....! বাৰু সেইবোৰ বাদ ..., বজাৰলৈ যাম তই ৰেডী হগৈ...\nৰঘুনাথে গাড়ীখন উলিয়াই হৰ্ণ বজাই আছে....., গৈ আছোঁ..! কিয় হৰ্ণটো বজাই আছ...,খত খত শব্দ কৰি মৃণালিনী নামি আহিল..,\n: মাঁ..! তুমি যে আজিকালি বৰ দেৰি কৰা ,\n: বজাৰৰ লিষ্টখন বিচনাত থাকি আহিছিল, সেইখন বিচাৰি ফুৰোঁতেই দেৰী হৈ গ'ল, ব'ল ব'ল ৰঘুনাথ...,\n: তাৰমানে তুমি ঢেৰ বজাৰ কৰিবা..!\n: চাদৰ চল্লিছখন মান কিনিব লাগিব, ৰঘুনাথ তোক কি লাগিব..., কাপোৰ নে পইচা..\n: আপুনি যি দিয়ে বাইদেউ..! সেয়াই হ'ব..\n: তেন্তে এটা কাম কৰিবি..., বৰহোলাতে গাড়ীখন ৰখাই দিবি..., প্ৰথম চাদৰ কেইখনকে লৈ ল'ম..\n: হ'ব বাইদেউ...!\n: নীহা... তই কিবা কিনিবি নেকি ককা আইতাৰহতলৈ....! আইতাহঁতলৈ মই চল্লিছখন চাদৰ আৰু ককাহঁতলৈ বিশখন চুৰিয়া ল'ম...,\n: তুমি কাপোৰ দিলাই যেতিয়া মই বিহুৰ দিনা খাবলৈ জলপানৰ খৰচটোকে দি দিম.....,\n: জলপানৰ কথাটো মই পাহৰিছিলোঁৱেই....\nৰঘুনাথে গাড়ীখন ৰখাই দিলে... বাইদেউ আপোনালোকে বজাৰ কৰি লওঁক..., মই অলপ আগত গাড়ীখন পার্ক কৰি দিছোঁ...; চাদৰ আৰু চুৰিয়া কেইখন কিনাৰ পাছত মৃণালিনী "চিটি মাৰ্ট"ত সোমাল , নীহাই তাইৰ পছন্দ অনুসৰি লং কুৰ্তা দুটা..., আৰু লেহেঙ্গা এযোৰ ল'লে..., ৰঘুনাথলৈ বুলি চাৰ্ট পেন্ট এযোৰ ল'লে..., চিটি মাৰ্টৰ পৰা ওলায়ে মৃণালিনীয়ে মঞ্জু টেইলৰ পৰা চিলাবলৈ দিয়া পাটৰ মেখেলা আৰু দহি গুঠা ৰিহাখন ল'লে,, বস্তুবোৰ গাড়ীত থৈ ৰঘুনাথক লগত লৈ নীহাই চিৰা দহকেজি আৰু মুৰী চাৰীকেজিও কিনি আনিলে...,\n: বাইদেউ আৰু কিবা বজাৰ কৰিব লগা আছে নেকি..... ৰঘুনাথে ক'লে\n: আৰু একো নাই, গাখীৰৰ কলহ কেইটা তুমি কাইলৈ আনিলেও হ'ব..... ভীৰৰ মাজে মাজে গাড়ীখন আগবাঢ়ি যাবলৈ ধৰিলে, কিছুদূৰ যোৱাৰ পাছত নীহাই আৰম্ভ কৰিলে\n: মোৰ খেলখন আৰম্ভ হৈছে মাঁ...! আৰম্ভণি ভালেই হৈছে....,\n: অ' হয়নেকি...! কিন্ত অলপ সাৱধানে খেলখন খেলিবি..., এই চলিহানীয়ে আজিলৈকে কোনো খেলতে হাৰ মনা নাই..., আচলতে মই হাৰ মানিব নিবিচাৰোঁ..., বাটৰ জেং কেনেকৈ আঁতৰ কৰিব লাগে মই ভালকৈ জানোঁ...\n: তুমি চিন্তা নকৰিবা, অভিনেতাজন বৰ পাকৈত, কিন্তু অভিনেত্ৰী গৰাকীহে বৰ সহজ....., বেচেৰী.....! নূপুৰজনীলৈহে বেয়া লাগে......, খিলখিলাই হাঁহিলে নীহাই.....! তোমাৰ কাম কিমান আগবাঢ়ি গৈছে....,\n: মোৰ কামটো বিহুতে আকৌ আৰম্ভ কৰিম, তই মাত্ৰ সাজু হৈ থাকিবি , বিহুত নিশ্চয় ৰক্তিম ঘৰলৈ আহিব...., মনাৰ মনত সন্দেহৰ বিজটো বিহুতেই ৰোপন কৰিব লাগিব, বসন্তৰ ন পৰশত গছে যেনেকৈ কুঁহিপাত মেলে তেনেকৈয়ে মনাৰ মনটো ৰক্তিমৰ প্ৰতি সন্দেহ উপজিব..., সন্দেহ....! এই বস্তুটো বৰ বেয়া বস্তু অ' নীহা...! স্বামী স্ত্ৰীৰ মাজত যেতিয়া সন্দেহৰ বীজ ৰোপন হয় তেতিয়া স্বামী স্ত্ৰীৰ মধুৰ সম্পৰ্কত ফাট মেলে..., গৰু বিহুৰ দিনাই আবেলি সময়ত তই ৰক্তিমৰ ঘৰলৈ যাবি..., আৰু চলে বলে কৌশলে ৰক্তিমৰ শুৱনি কোঠালৈ সোমাই যাবি....., পাচৰখিনি চাগৈ তই নিশ্চয় বুজি পাইছ.......!\n: আইডিয়াটো বেয়া নহয়..., মই ৰক্তিমক ফোন কৰি জনাই দিওঁ...\n: মূৰ্খামী নকৰিবি...! একো খৱৰ নিদিয়াকৈ যাবি.., তই খৱৰ দিলে ৰক্তিমে কিবা অজুহাত দেখুৱাই তোক যাবলৈ মানা কৰি দিব....\n: অৱশ্যে সেইটো হয়...!\n: ৰঘুনাথ গাড়ীখন আশ্ৰমত ৰখাই দিবি..., চিৰা মুৰী কেইটা ইয়াতে থৈ যাম...,\n: বাইদেউ আপোনাৰ এই মহানুভৱতাক শলাগ নলৈ নোৱাৰি, নিজৰ পুতেক বোৱাৰীয়েকে অৱহেলা কৰা এই বৃদ্ধ সকলক আপুনি নিজৰ মাক দেউতাকৰ দৰে যত্ন লৈছে, বিহুত উপহাৰ দিছে...., আপুনি সচাকৈ মহান বাইদেউ...,\n: তই যে কি কথাবোৰ কৈছ...... তোক মৰম নকৰোঁ নেকি....!\n: নকৰে বুলি ক'লে মোক ভগৱানে শাস্তি দিব..., আপুনি মোক নিজৰ ল'ৰাৰ দৰে শাসন কৰে , মৰম কৰে , ইয়াতকৈ আৰু মোক কি লাগিছে বাইদেউ..\n: হ'ব...! ব'ল এতিয়া..., কাইলৈ ৰাতিপুৱা গাখীৰৰ টেকেলী কেইটা আনিবলৈ নাপাহৰিবি..,\n: আপুনি চিন্তাই নকৰিব বাইদেউ...!\nঘৰ গৈ পায়েই নীহাই মুখ হাত কেইটা ধুই , বিচনাতে অলপ বাগৰ দিলে..., তেতিয়া প্ৰায় আঠ বাজিছিল, ব্যস্ত চহৰখন নিস্তব্ধ হৈ গৈছিল, ফৰকাল আকাশ.., পূৰ্ণিমাৰ জোন...,\n:তোৰ টোপনি গ'ল নেকি...! মৃণালিনীয়ে নীহাক সুধিলে,\n: নাই...! কিয়..?\n: ৰঙা চাহ একাপ খাবলৈ মন গৈছিল...., কিন্ত চাহ কাপ কৰিবলৈ এলাহ লাগিছে...,\n: সেইটোকে কোৱা..! তুমি ইয়াতে বহা...! মই আদা দি চাহ একাপ কৰি আনো....!\nনীহা চাহ কৰিবলৈ বুলি পাকঘৰলৈ গ'ল, গেছ স্ত'ভটো জ্বলাই চাহৰ চছ্‌পেনটো তুলি দিলে..., নীহা তোৰ ফোন আহিছে...., ঋত্বিকে ফোন কৰিছে...., শুনিচনে....! মাতষাৰ শুনিয়েই নীহাই গেছটো কমাই ওলাই আহিল...,\n: তুমিও যে আৰু দেই মাঁ..., চিঞৰি থকাতকৈ ফোনটো লৈ যাবই পাৰিলাহেঁতেন...,\n: বৰ ভাগৰ লাগিছে অ'....!\n: ঋত্বিকে ফোন কৰিছিল যদি তুমি কিয় ৰিচিভ নকৰিলা...., তুমিটো তাক লগ পাইছা,\n: মোৰ লগত মিছা তৰ্ক কৰি লাভ নাই, যা চাহ কাপ লৈ আনগৈ....., মুখৰ ভিতৰতে কিবা ভোৰভোৰাই নীহাই চাহৰ কাপটো আনি মৃণালিনীক দিলে......,\n: তুমি চাহকাপ খাই লোৱা, মই ঋত্বিকৰ লগত কথা পাতি লওঁ.......\nফোনটো লৈ নীহা বেলকনীলৈ ওলাই গ'ল, হঠাৎ পূৰ্ণিমাৰ জোনটো ডাৱৰৰ মাজত লুকাই গ'ল, ফৰকাল আকাশখন কলীয়া মেঘে আৱৰি ধৰিলে.., নীহাই ঋত্বিকলৈ ফোনটো লগালে, দুই তিনিবাৰ চেষ্টা কৰিলে কিন্তু ঋত্বিকে ফোনটো ৰিচিভ নকৰিলে, ........ কিয় ঋত্বিকে ফোনটো ৰিচিভ কৰা নাই, নূপুৰ আছে নেকি লগত...! নে তাৰ অন্য কিবা বিপদ হৈছে....! নে ঋত্বিকে খেলখন শেষ কৰিয়ে পেলালে....! ........কথাবোৰ ভাবি থাকোতেই নীহাৰ ফোনটো বাজি উঠিল\n: হেল্ল'...! ঋত্বিক.., ফোন কৰিছিলা, মই পাকঘৰত আছিলোঁ, কোৱা...? তুমি ক'ত আছিলা ? মোৰ ফোন ৰিচিভ কৰা নাছিলা যে....!\n: মোৰ ফোনটো silent কৰি চার্জত লগাই থোৱা আছিল,\n: অ'.....! কিবা গৰম খৱৰ আছে নেকি....!\n: কথা এটা সুধিবলৈ ফোন কৰিছিলোঁ...!\n: কি কথা...?\n: তুমি মোক ভুল নুবুজিবা কিন্তু.....! মই মাত্ৰ মোৰ অনুভৱটোহে ব্যক্ত কৰিব বিচাৰিছোঁ.....,\n: কি ক'ব বিচাৰিছা খোলাখুলিকৈ কোৱা....\n: তোমাৰ শত্ৰুতা ৰক্তিমৰ লগত নে নূপুৰৰ লগত...!\n: মই ভাবোঁ নূপুৰৰ গাত একো দোষ নাই, তেন্তে তাই কিয় শাস্তি ভোগ কৰিব লাগে....!\n: তাৰমানে তুমি নূপুৰৰ প্ৰেমত পৰিছা....! কোন দোষী....! কোন নিৰ্দোষী....! তাৰ বিচাৰ তুমি কৰিব নালাগে..., তুমি যদি নূপুৰক বদনাম কৰিব বিচৰা নাই , তাইৰ মৃত্যু বিচৰা নাই, তেন্তে তুমি কামটো বাদ দিয়া, মই বেলেগ কাৰোবাক কামটো দি দিম.....\n: No, Never...., কামটো ময়ে কৰিম, তুমি চিন্তা নকৰিবা...., মাত্ৰ অপেক্ষা কৰা কিছুদিন...., নূপুৰে যিদিনাই মোৰ প্ৰেমৰ প্ৰস্তাৱ মানি ল'ব , সেইদিনাই এটা ডাঙৰ পাৰ্টি হ'ব...আৰু তাৰ কিছুদিন পাছত এক দীঘলীয়া যাত্ৰা , হয়টো সেয়াই হ'ব নূপুৰৰ অন্তিম যাত্ৰা.....!\n: সেই শুভ ক্ষণ সমাগত যেনেই লাগিছে, ইমান কম দিনৰ ভিতৰতে নূপুৰে তোমাক বিশ্বাস কৰিছে, সেয়ে মই ভাবোঁ নূপুৰে তোমাৰ প্ৰেমৰ প্ৰস্তাৱ প্ৰত্যাখ্যান নকৰে..., তুমি পাৰ্টি কৰিবলৈ সাজু হৈ থাকা ,\n: পাৰ্টি নামতহে মই দিম , বিলটো তুমিয়ে পে কৰিবা নহয়জানো...!\n: বিল মই পে কৰিম..., তুমি সেইবোৰ চিন্তা কৰিব নালাগে, মোক অতি সোনকালে ৰিজাল্ট লাগে....!\n: উসঃ...! নীহা, তুমি কিয় ইমান অধৈৰ্য হৈছা...! কিছুমান কাম শামুকীয়া গতিৰে কৰা ভাল, বেছি খৰখেদাকৈ কৰিলে ৰিজাল্ট নিগেটিভ হোৱাৰ সম্ভাৱনা থাকে....,\n: মই একেবাৰে অধৈৰ্য হৈ পৰিছোঁ, মোক কি লাগে জানা.....! ৰক্তিমৰ তপ্ত চকুৰ পানী...., যি চকুলোৱে মোৰ হৃদয়ৰ সমস্ত দুখ নাইকিয়া কৰি দিব...., ৰক্তিমে হয়টো নাৰীৰ মমতাময়ী ৰূপটোহে দেখিছে.....! নাৰী কিমান জেদী.... কিমান ভয়ংকৰ সেই কথা ৰক্তিমক মই মৰ্মে মৰ্মে উপলব্ধি কৰাম...., জাত্যাভিমান...! চি..., মই ৰক্তিমৰ পৰা তেনে ব্যৱহাৰ কেতিয়াও আশা কৰা নাছিলোঁ, যিখন অসমত শংকৰদেৱে জাতি বৰ্ণ নিৰ্বিশেষে সকলোকে একত্ৰিত কৰিবলৈ চেষ্টা কৰিছিল সেইখন অসমত এতিয়াও জাত পাত, উচ্চ নীচৰ ধাৰণা বিৰাজমান, মানুহ শিক্ষিত হৈছে ঠিকেই কিন্ত মন - মগজু -- মানসিকতাৰ বিকাশ হোৱা নাই,\n: সঁচা কথা মানুহ শিক্ষিত হৈছে , কিন্তু চিন্তাধাৰা আওপুৰণি হৈয়ে আছে,\n: ঠিক আছে..., এতিয়া ৰাখিছোঁ...., আগতীয়াকৈ বিহুৰ ওলগ জনালোঁ...,.\n: ধন্যবাদ, তোমালৈও বিহুৰ শুভেচ্ছা থাকিল..., ফোনটো কাটি দিলে ঋত্বিকে,\nবেলকনীৰ পৰা ভিতৰলৈ আহি টিভিটো অন কৰিলে, তেনেতে নীহাৰ ফোনটো আকৌ বাজিল, এটা নতুন নাম্বাৰ স্ক্ৰীণত ভাঁহি আহিল..., বহু ভাবি চিন্তি ফোনটো ৰিচিভ কৰিলে....\n: হেল্ল...! কোনে কলে...!\n: হেল্ল.....! নীহা বা.., মই নূপুৰে কলোঁ..!\n: অ'...! নূপুৰ.. কি খৱৰ,\n: ভালেই আছোঁ , আপোনাৰ...?\n: মোৰো ভালেই..., মোৰ নাম্বাৰ ক'ত পালা...?\n: ঋত্বিকৰ পৰা ললোঁ...! আপোনালৈ বিশেষ কাৰণ এটাতহে ফোন কৰিলোঁ...\n: কি বিশেষ কাৰণ নূপুৰ....!\n: মানে বা..... ঋত্বিক ল'ৰাটো কেনে...? আপোনাৰ লগত তাৰ ভাল সেয়ে সুধিছো ....!\n: ঋত্বিক বৰ ভাল ল'ৰা নূপুৰ..., সি মোৰ বহুত ভাল বন্ধু...., তাৰ নিচিনা সহজ -- সৰল, অমায়িক বন্ধু মই আজিলৈকে পোৱা নাই..., কিন্ত নূপুৰ....! ঋত্বিকৰ তথ্য তোমাক কিয় প্ৰয়োজন হ'ল....\n: আপোনাক চাগৈ ঋত্বিকে কৈছে..., মই বৰ বিপাঙত পৰিছোঁ, একো সিদ্ধান্ত ল'ব পৰা নাই,\n: ঋত্বিকেটো মোক একো কোৱা নাই...! তোমাক বেয়া ব্যৱহাৰ কৰিলে নেকি নূপুৰ.....!\n: নাই...! নাই.... বা , তেনেকুৱা একো হোৱা নাই, ঋত্বিকে মোক প্ৰেমৰ প্ৰস্তাৱ দিছে...,\n: কি কোৱা নূপুৰ.....! ভাল খৱৰ দেখোন...., Congratulations..., তোমালোকৰ ভালপোৱাই পূৰ্ণতা পাওক....\n: ধন্যবাদ বা...., ঋত্বিকক কিন্ত মই এতিয়াও হা বা না একোৱেই কোৱা নাই....,\n: ঋত্বিকৰ বিষয়ে ভালকৈ নজনাকৈ কেনেকৈ সন্মতি জনাওঁ....!\n: এতিয়াটো জানিলা...! ঋত্বিক বহুত ভাল ল'ৰা....! গতিকে তুমি একো নভবাকৈয়ে সন্মতি দিব পৰা..., মোৰ বিশ্বাস সি তোমাক সুখতেই ৰাখিব...........,\n: এতিয়া আৰু কোনো চিন্তা নাই...., মই এতিয়াই ঋত্বিকক ফোন কৰি প্ৰস্তাৱটো স্বীকাৰ কৰিছোঁ বুলি কৈ দিম...., এইখিনি সহায় কৰাৰ বাবে ধন্যবাদ বা...., এতিয়া ৰাখিছোঁ ...! By...\nTags: উপন্যাস তীর্থ পিণ্টু বৰা ধাৰাবাহিক ফুলশয্যাৰ নিশা


সংখ্যাটোৰ আঁৰৰ কথা – Page2– ফটাঢোল\nCategory: সংখ্যাটোৰ আঁৰৰ কথা\nফটাঢোল গোটটোৰ জন্ম হৈছিল ২০১৭ চনৰ ফেব্ৰুৱাৰী মাহত৷ ময়ো গোটটোৰ লগত প্ৰায় জন্মলগ্নৰে পৰা জড়িত৷ গোটটো গঠন হোৱাৰ দ্বিতীয় সপ্তাহতে আহিছিলোঁ‌৷ প্ৰথমে কেইজনমান বন্ধুৰ মাজত আড্ডা মাৰিবলৈ খোলা গ্ৰুপ এটা ইমান যে জনপ্ৰিয় হ’ব আৰম্ভণীত ভবাই নাছিলো৷ সকলোৰে সন্মিলিত প্ৰচেষ্টাৰ ফলতেই বাৰু আজি গ্ৰুপটোৱে আহি এই অৱস্থা পালেহি৷ ইয়াৰ পাছত লাহেকৈ ফটাঢোল ই- মেগাজিনখন প্ৰকাশ হ’ল আৰু প্ৰথম খণ্ডৰ পৰাই প্ৰত্যেক মাহে মেগাজিনখন প্ৰকাশ হৈ আছে৷ যদিও মই লেখা মেলাৰ লগত জড়িত ব্যক্তি নহয় তথাপিও ফটাঢোল আলোচনীখনতে সাহস কৰি দুই\nফেচবুকৰ লগত জড়িত হোৱাৰ এটা দশকতকৈও বেছি হ’ল। প্ৰথম এবছৰ মান Feeling very hot বা Nice weather জাতীয় পোষ্ট দিয়েই পাৰ কৰিলোঁ৷ এজন দুজনে কমেণ্ট কৰে Yes, really ইত্যাদি লিখি৷ সেয়াই আৰম্ভণি৷ তাৰ পিছত কিবাকিবি ইংৰাজীত লিখা আৰম্ভ কৰিলোঁ৷ মাতৃ ভাষাত সাত-কুৰি গণ্ডা বানান ভুল হয় বাবে ২০১৮ চন মানলৈকে অসমীয়াত লিখাৰ সাহস গোটাব পৰা নাছিলোঁ। তাৰ পিছত লাহেলাহে অসমীয়া লিপিৰ লগত অভ্যস্ত হ’লোঁ যদিও বানানৰ বিসংগতি আঁতৰি নগ’ল। দুই এজন শুভকাংশীয়ে ইনবক্সত এইটো বানান ভুল হৈ আছে, সেইটো বানান\nJune 1, 2020 সংখ্যাটোৰ আঁৰৰ কথা\t5 Comments\nপ্ৰায় এবছৰমান আগৰেই কথা! ফটাঢোল ই আলোচনীৰ সম্পাদনা সমিতিৰ গুৰি ধৰোঁতা এজনে ক’লে- পাৰ্থ এই কথাই কথা নহয়। তুমি আমাৰ আলোচনীৰ সম্পাদক হ’ব লাগিব। প্ৰথম কথা, মই মানুহক না ক’বলৈ বেয়া পাওঁ, তাতেই এওঁ আছিল বয়সত মোতকৈ বহুত ডাঙৰ। সেয়ে ময়ো নিশ্চয় বুলি শলাগি থ’লোঁ। মনত এনে এটা ভাৱ- এহ ইমান কামৰ মাজত তেওঁ ক’তনো মনত ৰাখিব! পাহৰিয়েই থাকিব। পিছে সেই মানুহজনে নাপাহৰিলে। ২০১৯ ত সম্ভৱতঃ দুবাৰ মই তেওঁৰ প্ৰস্তাৱ প্ৰত্যাখ্যান কৰিলোঁ। কৰাৰ কাৰণো আছিল, এখন আলোচনীৰ সম্পাদনা কৰাৰ জোখাৰে\nআলোচনী এখন সম্পাদনা কৰা মোৰ দৰে এজনীৰ বাবে সহজ নহয়। তাতে এই ৰিণ্টুমণি দত্তও হ’ল নাচোৰ-বাণ্ডা। ক’লে, “পাৰিবাহে, একো ডাঙৰ কাম নহয়!” আগতে বহুতো অজুহাত দেখুৱাই এইবাৰ নোৱাৰিম নকৈ সাহস গোটাই মে’ মাহৰ সংখ্যাটোত পাৰিম বুলি ক’লোঁ। মন বান্ধি লৈছিলোঁ, অমুক কৰিম, তমুক কৰিম… মুঠতে বহুত পৰিকল্পনা! এনেয়ো আমুকি ৰাতি হ’লে সাত হাল বোৱা পুৱা হ’লে এহালো নোহোৱা। পিছে এইটো কথাও ভালকৈ জানো যে নাকত তেল দি শুই থাকিম বুলি ভাবিলেও মই শুই থাকিবলৈ নাপাওঁ। আগতে এই বিষয়ে এবাৰ অভিজ্ঞতা\n(আপোনালোকক সন্মুখত পালে যেনেকৈ কথাখিনি ক’লোঁহেঁতেন, তেনেকৈ কৈছোঁ। অকণো অলংকাৰ লগোৱা নাই) শ্ৰদ্ধাৰ ৰাইজ, কোনখিনিৰ পৰা আৰম্ভ কৰিম আচলতে মই ধৰিবই পৰা নাই! কথাখিনি কওঁতে বেবেৰিবাং হ’ব পাৰে। হ’ব পাৰে নহয়, হ’বই! কিন্তু মূল কথা এইখিনিয়েই। সকলোৱে জানেই মই ফটাঢোলৰ পুৰণি যদিও বিশেষ সক্ৰিয় সদস্য নহয়। ফটাঢোলৰ বহুকেইজন নেতৃস্থানীয় সদস্য অৱশ্যে ব্যক্তিগত ভাবে মোৰ ভাল বন্ধু, সেই সূত্ৰে বৰ বিশেষ সক্ৰিয় নহ’লেও গোটটোৰ লগত আত্মীয়তাটো অটুট আছে। এইটো কথাও মই ভালকৈ জানো আৰু ক’বলৈ দ্বিধাবোধ নকৰোঁ যে, বহুতে হয়তো সম্পাদক\nMarch 1, 2020 সংখ্যাটোৰ আঁৰৰ কথা\t12 Comments\nটুং….. হোৱাটচএপত মেছেজ। “তোমালৈ ফোন কৰিব পাৰিম নে?” ৰিন্টুদাৰ মেছেজ দেখি আচৰিত হ’লো। কি ইমান আৱশ্যকীয় কাম ওলালে যে ফোন কৰিহে ক’ব পাৰে?? “কৰক” উৎকন্ঠাৰে ৰিপ্লাই দি মেছেজ পঠিয়াইছোহে, হেমন্তদাই ফোন কৰিলে। ” হেল্ল’, সোণটো, কি কৰিছা?” “আছো আৰু, কওকচোন?” “হেৰি মানে, আমি মানে তোমাক এইমাহৰ সম্পাদ……. “ “মানুহ মাৰিব বিচাৰিছে নেকি দাদা, মোৰ দৰে ‘ক’ৰ চুক কেইটা নজনাটোক ………” তাৰ পিছৰখিনি আপোনালোকে জানেই, কোনো বাহানা নচলিল।  ফেব্ৰুৱাৰী মাহ এনেয়ে চুটি , তাতে ঘৰত ভণ্টিৰ বিয়া। গতিকে দায়িত্ব লোৱাৰ\nFebruary 1, 2020 সংখ্যাটোৰ আঁৰৰ কথা\t9 Comments\nসংখ্যাৰ আঁৰৰ কথা\n:গুড মৰ্ণি আৰাধনা..অভিনন্দন আৰু শুভেচ্ছা.. ৩০ নবেম্বৰৰ পুৱা মেচেঞ্জাৰৰত এটা মেছেজ আহিল৷ প্ৰেৰক ৰিন্টুমণি দত্ত৷ মেছেজটো পাই অলপ আচৰিত হ’লোঁ৷ কাৰণ অভিনন্দন জনাব লগাকৈ মোৰ তেনে কিবা বিশেষ ভাল কাম সেইকেইটা দিনত কিবা হৈছে নেকি মনত পেলাবলৈ চেষ্টা কৰিলোঁ৷ তেনেতে আকৌ মেছেজ আহিল : ফটাঢোল ই-আলোচনীৰ পৰৱৰ্তী সংখ্যা মানে নৱবৰ্ষৰ সংখ্যাৰ সম্পাদনাৰ দ্বায়িত্ব তোমাৰ৷ না নুশুনো দেই৷ ডিচেম্বৰৰ চাৰি তাৰিখে অফিচিয়েলি ঘোষণা কৰিম৷ মোৰ হাঁহাকাৰ লাগিল৷ মই ক’লোঁ, :দাদা মোৰ এই মাহত বৰ অসুবিধা হ’ব৷ আৰু দায়িত্ব ল’লেও এশ শতাংশ\nDecember 1, 2019 সংখ্যাটোৰ আঁৰৰ কথা\t4 Comments\nদেবজিত শৰ্মা আৰু সম্পাদক! জীৱনত অন্ততঃ বেলেগ সপোন দেখিলেও এই সপোনটো দেখা নাছিলো বা কল্পনাৰো অতীত আছিল৷ ফটাঢোল নামৰ গোটটোলৈ অহাৰ আগলৈকে লিখাৰ নামত দুই এটা কবিতা (!) লিখিছিলো৷ গদ্য সাহিত্য লিখাৰ হেঁপাহ এটা আছিল যদিও সাহসৰ অভাৱ আৰু লাজতে থমকি ৰ’ব লগা হৈছিল৷ প্ৰায় ২ বছৰমান আগতে এই গোটটোৰ লগত পৰিচিত হ’লো, লেখাবোৰ পঢ়ি আমোদ পোৱাৰ লগতে দুই এটা মন্তব্যৰে আলোচনাবোৰত অংশগ্ৰহণ কৰিবলৈ ধৰিলো৷ চিনাকি বাঢ়িল, শুভাকাংক্ষীৰ তালিকাখন দীঘল হ’বলৈ ধৰিলে৷ লাজে ভয়ে দুই এটা লেখা দিবলৈ আৰম্ভ কৰিলো,\nসেইয়া ২০১৭ চনৰ প্ৰথম ভাগৰ কথা। ফেচবুকৰ কেইজনমান সক্ৰিয় সদস্যৰ মাজত এটি শব্দ শুনিবলৈ পাওঁ- ‘ফটাঢোল’। অলপ খা-খবৰ কৰি গম পালোঁ এইটো এটি হাঁহি-ধেমালিৰে কথা-বতৰা কৰি ভাল পোৱা কেইজন মান সক্ৰিয় ফেচবুকাৰে মিলি জন্ম দিয়া এটি ফেচবুক গ্ৰুপ। দুদিন মান পিছত ফেচবুকৰ ভন্টি এজনীয়ে মোক এই গ্ৰুপটোত সোমাই দিলে। সদস্যসকলে ইজনে-সিজনক ‘টাৰ্গেট’ কৰি ব্যংগাত্মক পোষ্ট দিয়া-মেলা চলি থাকে। বহু ক্ষেত্ৰত পোষ্টতকৈ মন্তব্যসমূহ বেছি আকৰ্ষণীয় হয়। আমিও দুই-এক তেনেকুৱা পোষ্টত ভাগ লওঁ। তেতিয়া ‘ফটাঢোল’ৰ সদস্য সংখ্যা আছিল মাথোঁ ২০০০জন। ২১,৪৯৪ –\n“এটোপ এটোপ কৰি ডাৱৰৰ পানী পৰি ভৰি গ’ল বহল সাগৰ… কণ-কণ বালি চাঁহী ইটে সিটে লগ লাগি সাজি দিলে ধৰণী ডাঙৰ…..” প্ৰাথমিক বিদ্যালয়ত পঢ়ি থকা সময়ত বিনন্দ বৰুৱাৰ এই কবিতাটি আমাৰ সকলোৰে পঢ়া চাগেʼ মনত আছে। কবিতাটি আবৃত্তি কৰি গাবলৈ খুব শুৱনি আছিল। শ্ৰেণীকোঠাত শিক্ষকে যেতিয়া আমাক এই কবিতাটো পঢ়াই থাকি আকাৰে-ইঙ্গিতে বুজাই দিছিল আৰু তাৰ পাছে পাছে আমাকো অভিনয় কৰি কবিতাটো মুখস্থ কৰাইছিল, সেইদিন ধৰি আজিলৈকে এই কবিতাটো স্মৃতিৰ পৰা মচ খোৱা নাই। কবিতাটিৰ আৰম্ভণিখিনিৰে “ফটাঢোল” আলোচনীখনৰ শাৰদীয় সংখ্যাৰ


পৰোপকাৰিতা, লাগেজ ইত্যাদি (-শান্তনু চাংমাই) - সাহিত্য ডট অৰ্গ\nপৰোপকাৰিতা, লাগেজ ইত্যাদি\nবিশেষ কাৰণত ঘপকৈ গুৱাহাটীৰ পৰা দিল্লীলৈ আহিব লগা হ’ল। ইণ্ডিগ’ৰ এখন বিমানত আসন সংৰক্ষণ কৰি আহিবলৈ ওলালোঁ। আগতে লাগেজত বিশ কেজিলৈকে বস্তু কঢ়িয়াব পাৰি, তাৰ বাবে অতিৰিক্ত মাচুলৰ প্ৰয়োজন নাই। তেনেকৈয়ে চিন্তা কৰি নোজোখাকৈ আনুমানিক 20 কেজিৰ বেগ আৰু হাতৰ বেগ এটা লৈ বিমানবন্দৰ পালোঁহি। তাতহে অলপ পয়মাল লাগিল।\nআজিকালি হেনো পোন্ধৰ কেজিলৈকে হে ওজন বিনামূলীয়া, অতিৰিক্ত হ’লে 250 টকা প্ৰতি কেজিকৈ দিব লাগে। অতিৰিক্ত ওজন হৈছিল আঠ কেজি, দিব লাগে 2000 টকা। ভাল বিপদ। কাউন্টাৰত থকা আইদেউজনীও কোনোপধ্যেই বুজা-পৰা কৰিবলৈ ৰাজী নহয় (আগতে তিনি চাৰি কেজি এক্সট্ৰা হ’লেও তেওঁলোকে বিশেষ একো তানানানা নকৰাকৈ আহিবলৈ দিছিল)। এইবাৰ নামানেই। কৰো কি? 2000 টকা ঘপহকৈ দি দিবলৈও গা বেজবেজাই গৈছে। আঠ কেজি ওজন কমাবলগীয়াকৈ অলাগতিয়াল বস্তুও নাই নেমুকেইটাৰ বাহিৰে।\nচিন্তা কৰি আছো। এজন কৰ্মচাৰীৰ লগত কথা পাতিলোঁ। তেওঁ মোক এটা “ধাচু” আইডিয়া দিলে। আপোনালোকৰো কামত আহিব পাৰে বাবে শ্বেয়াৰ কৰিছোঁ।\nবৰশীত টোপ লগাই মাছলৈ ৰৈ থকাৰ লেখীয়াকৈ দিল্লীৰ চেক-ইন কাউন্টাৰৰ ওচৰতে বোন্দা পৰ দি থাকিলোঁ। মানুহ আহি আছে, কাৰো লাগেজ কম নেদেখিয়েই দেখোন। অৱশেষত এজন যুৱক ফোঁ-ফোঁৱাই আহিল, তেওঁৰ হাতত এটা পাতল বেগ মাথোন। কাউন্টাৰলৈ গৈ থাকোঁতে নো কেনেকৈ মাত দি দিওঁ? কিন্তু কাউন্টাৰত দুই মিনিট কথা পাতি তেও উভতি স্কেনিং মেচিনৰ ফালে ধাৱমান হ’ল; মানে তেওঁ নিজৰ বেগতো স্কেন কৰোৱাবলৈ পাহৰি গৈছিল। বল্লে বল্লে। গৈ তেওঁক লগ ধৰি মোৰ সমস্যাখিনি বুজালোঁ আৰু সহায় অকণ কৰি দিবলৈ ক’লো; তেও অলপ ভাবি মান্তি হ’ল। পাচ মিনিটৰ পিছত সেই একেটা কাউন্টাৰলৈকে ডেকাজন আৰু মই গ’লো; মোৰ এটা বেগ তেওঁ নিজৰ নামত দিল্লীলৈকে লৈ যাব। কাউন্টাৰৰ আইদেউৱে তেওঁক সুধিলে- “এইটো আপোনাৰ বেগ নে এওঁৰ বেগ?”\nমই ক’লো- “আমি নলে গলে লগা বন্ধু, আপুনি আপোনাৰ 15-15 কেজিৰ নিয়ম অনুসাৰেই বুক কৰক”।\nবাচ, কাম সিজিল, দুইহাজাৰ টকাও বাচিল। বন্ধুক চাহ একাপ খাবলৈ অনুৰোধ কৰিলোঁ, নাখালে। তেখেতৰ ফোন নং ল’লো, ধন্যবাদ যাচিলোঁ।\nবিমান উৰিল, দিল্লী আহি পালেহি। নমাৰ পিছত ডেকাই ফো-ফোৱাই এক্সিট গেটেদি প্ৰস্থান কৰিলে। মানে আৰু অতিৰিক্ত “থেংক ইউ” ল’বলৈ তেওঁ ইচ্ছুক নহয়। সেই মুহূৰ্তত তেওঁক চিনেমাৰ হিৰো হিৰো লাগি গ’ল। অচিনাকি মানুহ এজনক সহায় কৰি তেও কোনো প্ৰাপ্যৰ আশা নকৰাকৈ নাইকিয়া হৈ গ’ল লাখ লাখ মানুহৰ ভিৰৰ মাজত। তেওঁ বৰপেটাৰ অৰূপ কুমাৰ দাস আছিল। তেওঁলৈ মোৰ আন্তৰিক ধন্যবাদ আৰু সন্মান সদায়েই থাকিব।\n← সোঁৱৰণিৰ স্তৱক (-নৱ কুমাৰ চমুৱা)\nবিষয়: ভালপোৱা (-বিচিত্ৰ বৰদলৈ) →